সম্প্রতি সাহসিনী এই আমলাকে নিয়ে বলিউডে বায়োপিক তৈরি হতে চলেছে – সম্ভবত তিনিই হবেন দেশের প্রথম আমলা, জীবিত অবস্থাতেই যাকে নিয়ে চলচ্চিত্রায়ন হবে – BAARTA TODAY\nসম্প্রতি সাহসিনী এই আমলাকে নিয়ে বলিউডে বায়োপিক তৈরি হতে চলেছে – সম্ভবত তিনিই হবেন দেশের প্রথম আমলা, জীবিত অবস্থাতেই যাকে নিয়ে চলচ্চিত্রায়ন হবে\nIn: কাব্য ও কথা-বার্তা : poetry and prose, চিন্তন : Thought\nTagged: জীবিত অবস্থাতেই যাকে নিয়ে চলচ্চিত্রায়ন হবে, সম্প্রতি সাহসিনী এই আমলাকে নিয়ে বলিউডে বায়োপিক তৈরি হতে চলেছে। সম্ভবত তিনিই হবেন দেশের প্রথম আমলা\nনারীশক্তি …… 🏵🏵\nছোট্ট মেয়েটা তখন প্রাইমারি সেকশনে পড়ে। একদিন স্কুলে এলেন ইন্সপেক্টর। ঘুরতে ঘুরতে ওর ক্লাসে গিয়ে ছাত্রছাত্রীদের জিজ্ঞেস করলেন, বড় হয়ে কি হতে চাও ? প্রায় সবাই যখন জবাব দিচ্ছে ডাক্তার ইঞ্জিনিয়ার সায়েন্টিস্ট, তখনই রিনরিনে গলায় মেয়েটি জবাব দিলো আমি সরকারি অফিসার হতে চাই ! বিস্মিত পরিদর্শক খোঁজ নিয়ে জানলেন মেয়েটি এসেছে এমন এক পরিবার থেকে যেখানে রয়েছে সরকারি চাকরি করার সম্মানীয় ঐতিহ্য। ঠাকুরদা ছিলেন ডাকসাইটে পুলিশ অফিসার, ১৯৫৪ সালে দিল্লির এক দাঙ্গায় নিহত হন। বাবা দিল্লি প্রশাসনে অভূতপূর্ব ভুমিকায পেয়েছেন রাষ্ট্রপতি পদক।\nবাবা মায়ের এক সন্তান মেয়েটি পড়াশোনায় ছিল অত্যন্ত মেধাবী, রাজধানীর এক প্রখ্যাত কলেজ থেকে কম্পিউটার সায়েন্সে স্নাতক হয়ে বেরুলো একদিন। ক্যামপাস থেকে ভালো চাকরির প্রস্তাব ফিরিয়ে দিয়ে প্রস্তুতি নিতে থাকলো স্বপ্নপূরণে। প্রথম সুযোগেই পাশ করলো IRS, কিন্তু কন্যার নাপসন্দ। পরের বছর আবার বসলো UPSC পরীক্ষায় আর এবার পাশ করে বেরুলো IAS. মেরিট অনুসারে সারাদেশের মধ্যে তাঁর স্থান ছিল কুড়ি নম্বরে! বয়স তখন মাত্র চব্বিশ।\n২০১০- ব্যাচের পাঞ্জাব ক্যাডারের এই অফিসার মোহালি জেলা প্রশাসনে চোদ্দ মাসের প্রশিক্ষণ নিলেন আর সেখানেই তার নজরে এলো জমি মাফিয়াদের কার্যকলাপ। তবে সেদিন স্বপ্নেও ভাবেননি একদিন তাঁকে মুখোমুখি হতে হবে এই মাফিয়াদেরই আর সেই কাহিনী ছড়িয়ে পড়বে দেশের কোনায় কোনায়, অনুপ্রাণিত করবে আগামী প্রজন্মকে!\nসন ২০১২, উত্তরপ্রদেশ সরকার তাঁকে গৌতম বুদ্ধ নগরের মহকুমা শাসক রূপে নিয়োগ করলো। ইতিমধ্যে তিনি বিয়ে করেছেন ব্যাচমেট অভিষেক সিং কে, যিনি তখন মথুরার একজন অতিরিক্ত জেলাশাসক।\nচাকরির ঠিক দুমাসের মাথায় ঘটলো এক অদ্ভুত ঘটনা। সকাল দশটা নাগাদ বাংলো থেকে বেরিয়ে অফিস যাবার সময় দেখেন গেটের সামনে দাঁড়িয়ে একদল মানুষ। তারা ম্যাডামের সাথে দেখা করতে চায় কিন্তু বাদ সেধেছে গেটের সশস্ত্র প্রহরী। নেমে এলেন গাড়ি থেকে আর যে কাহিনী শুনলেন তাতে তার সামনে খুলে গেল রাজ্যের নেতা পুলিশ ও মাফিয়াদের এক অশুভ আঁতাতের ইতিহাস।\nনয়ডা এলাকায় যমুনা নদীর বন্যা হয়ে যাবার পরে তীরের উর্বর জমিতে দীর্ঘদিন ধরে চাষ করে আসছে এলাকার কৃষিজীবী মানুষ। সম্প্রতি সেখানে নজর পড়েছে বালি মাফিয়াদের। জেসিবি মেশিন চালিয়ে রোজ নদীতীর থেকে তুলে নিচ্ছে টনটন বালি। অবৈধভাবে এই খননের ফলে একদিকে যেমন নষ্ট হচ্ছে চাষের জমি অন্যদিকে দেখা দিয়েছে ভয়াবহ ভাঙ্গন। থানা বা সরকারি অফিসে অভিযোগ জানিয়ে কোন লাভ হয়নি, কেননা এদের হাত অনেক লম্বা। নিরুপায় চাষীরা তাই আজ SDO ম্যাডামের দ্বারস্থ !\nহাত গুটিয়ে বসে থাকেননি ম্যাডাম, অফিসে গিয়েই ডেকে পাঠালেন থানার বড়বাবু থেকে অধস্তন অফিসারদের। প্রথমে নিরস্ত করার চেষ্টা করলেও তাঁর অনমনীয় জেদের কাছে হার মানলো সবাই। টাস্ক ফোর্স তৈরি করে রোজ মাঝরাতে হানা দিতে লাগলেন যমুনা পাড়ে। বাজেয়াপ্ত করলেন শয়ে শয়ে বালিবোঝাই ট্রাক, জেসিবি মেশিন। দিনের বেলা নদীর ধারের গ্রাম গুলিতে গিয়ে আবেদন করতেন অবৈধ খননের খবর তাঁকে জানানোর জন্য।\nকাজ হয়েছিল তাঁর এই সাহসী পদক্ষেপে। মাত্র দুসপ্তাহের মধ্যে প্রায় নব্বই জনা বালি মাফিয়া গ্রেফতার হয়, ফাইন বাবদ সরকারি কোষাগারে জমা পড়ে দেড়শো কোটি টাকা! প্রথমে অনুনয় বিনয় পরে রাজ্যের শাসক পার্টির নেতারা একাজ বন্ধ করার আদেশ দেন। তাতেও যখন কাজ হলোনা তখন তিন তিনবার তাঁর ওপরে প্রাণঘাতী হামলা হয়। রাজপথে নম্বর বিহীন এক ভারী ট্রাক ধাক্কা মারে তাঁর গাড়িতে। ঈশ্বরও সহায় ছিলেন তাই সেযাত্রা কোনক্রমে প্রাণে বাঁচলেন তবে শেষরক্ষা হলো না।\nজুলাই ২০১৩, অফিসে বসেই খবর পেলেন গ্রেটার নয়ডার এক গ্রামে সরকারি জমিতে এক মসজিদে পাঁচিল দেয়া হচ্ছে। দফতরের লোক পাঠিয়ে নিষেধ করলেন তাদের। তারা অবশ্য শোনেনি কারণ স্থানীয় বিধায়কের মদত ছিল। পরদিন নিজে দাঁড়িয়ে থেকে ভেঙে দেন ঐ পাঁচিল , আর তখনই কাঙ্ক্ষিত সুযোগ পেয়ে যায় শাসক দল, সংখ্যালঘু নির্যাতনের দোহাই দিয়ে সাসপেন্ড করা হলো তাঁকে। কেড়ে নেয়া হলো দেহরক্ষী থেকে সবরকম সুযোগ সুবিধা।\nটেলিফোনে রোজ হুমকি শোনা থেকে তাঁর বাংলোর সামনে বিক্ষোভ গালিগালাজ তখন ছিল নিত্যদিনের ঘটনা। কিন্তু সাসপেন্ড হবার ঘটনা মিডিয়া প্রকাশ্যে আনতেই দেশজুড়ে IAS অফিসারদের মধ্যে বিক্ষোভ দেখা দিলো। পাশে দাঁড়ালো National Green tribunal. ঘরে বাইরে প্রবল চাপের মুখে মুখ্যমন্ত্রী মাত্র দেড় মাসের মধ্যে সাসপেনসন উঠিয়ে নিতে বাধ্য হয়। কানপুরে মহাকুমা শাসক রূপে পুনর্বহাল করা হয় তাঁকে। তবে পুরানো চেয়ারে না বসতে পারলেও ঐ এলাকার নেতা পুলিশ মাফিয়াদের চক্র তিনি চিরস্থায়ী ভাবে ভেঙে দিতে পেরেছিলেন। পাকাপাকি ভাবে বন্ধ হয়ে যায় বালির অবৈধ খনন। প্রসঙ্গত এক বছরের মাথায় তাঁর স্বামী অভিষেক সিংকেও এক দলিত শিক্ষক কে নিগৃহীত করার অভিযোগে সাসপেন্ড করে উত্তর প্রদেশ সরকার।\nসম্প্রতি সাহসিনী এই আমলাকে নিয়ে বলিউডে বায়োপিক তৈরি হতে চলেছে। সম্ভবত তিনিই হবেন দেশের প্রথম আমলা, জীবিত অবস্থাতেই যাকে নিয়ে চলচ্চিত্রায়ন হবে।\nআমাদের বাংলায় দুর্নীতি গ্রস্ত নেতা – মন্ত্রী – পুলিশ আছে, আছে কয়লা ও বালি মাফিয়া। কিন্তু আফশোষ #দূর্গাশক্তি_নাগপাল এর মতো শক্ত মেরুদন্ডের আমলা একজনও নেই ! স্যালুট ম্যাডাম 🌹\nকলমে ✍🏻 স্বপন সেন 🌲\nPrevious Post: পরিস্থিতি বিবেচনা করে এবার কেন্দ্রীয় সরকার দেশের প্রায় প্রতিটি জেলায় অক্সিজেন প্লান্ট বসানোর পরিকল্পনা গ্রহণ করেছে, সেইমতো রাজ্যেও সব সরকারি হাসপাতালগুলিতে অক্সিজেন প্লান্ট বসানো হতে চলেছে\nNext Post: ভোট শুরুর কিছুক্ষণের মধ্যেই বোমাবাজি হল কলকাতায়, বৃহস্পতিবার সকালে সেন্ট্রাল অ্যাভিনিউয়ে মহাজাতি সদনের কাছে দুটি বোমা ছোড়া হয়


যথাযথ মর্যাদায় অমর একুশে পালিত\nPublished : Tuesday, 23 February, 2021 at 12:00 AM, Update: 22.02.2021 10:06:43 PM\nবাংলা ভাষার মর্যাদা অক্ষুণœ রেখে সারা বিশ্বে আরও ব্যাপকভাবে ছড়িয়ে দেওয়ার অঙ্গীকারে পালিত হয়েছে মহান শহীদ ও আন্তর্জাতিক মাতৃভাষা দিবস। একই সঙ্গে প্রজন্ম থেকে প্রজন্মে একুশের বার্তা ছড়িয়ে দেওয়ার প্রত্যয়ও ব্যক্ত করেন সর্বস্তরের মানুষ। রবিবার ঢাকায় কেন্দ্রীয় শহীদ মিনারসহ সারা দেশে মিনারে মিনারে ফুলেল শ্রদ্ধায় জাতি স্মরণ করেছে ভাষা আন্দোলনের শহীদদের। এদিন ধর্ম-বর্ণ ভুলে শহীদ মিনারে মানুষের ঢল নেমেছে। তাদের শ্রদ্ধা ও ভালোবাসার ফুলে ছেয়ে গেছে স্মৃতির মিনার।\nহাতে হাতে গোলাপ, গাঁদা, রজনীগন্ধাসহ দেশি-বিদেশি ফুল নিয়ে ভোরেই পথে নামে মানুষ। শুধু ঢাকায় নয়, দেশের সব জায়গায় এদিন সব পথ মিশে গিয়েছিল স্মৃতির মিনারে। শিশু থেকে বৃদ্ধ- কেউ ব্যক্তিগতভাবে, কেউ পরিবারের সদস্যদের নিয়ে, কেউ বা সংগঠনের সহকর্মীদের নিয়ে প্রভাতফেরিতে অংশ নেন। নগ্ন পায়ে সারি সারি মানুষ হেঁটেছেন পথে পথে, গেয়েছেন ‘আমার ভাইয়ের রক্তে রাঙানো একুশে ফেব্রুয়ারি/আমি কি ভুলিতে পারি।’ মিনারে মিনারে শ্রদ্ধা জানানো ছাড়াও দিনটি পালনে ছিল নানা আয়োজন। ছিল ফাতেহা পাঠ, কোরআনখানি, বিশেষ প্রার্থনা, আলোচনা সভা, সেমিনার, বিভিন্ন প্রতিযোগিতা, সাংস্কৃতিক অনুষ্ঠান ইত্যাদি। এছাড়া এদিন বিশ্বের বিভিন্ন দেশেও যথাযোগ্য মর্যাদায় উদযাপিত হয়েছে আন্তর্জাতিক মাতৃভাষা দিবস। জাতিসংঘের দাফতরিক ভাষা বাংলা করার দাবি জানিয়েছে বিভিন্ন সংগঠন। শনিবার রাত ১১টার পর থেকেই কেন্দ্রীয় শহীদ মিনারের আশপাশে মানুষ জড়ো হতে থাকেন। কারও পরনে কালো পোশাক, কারও বুকে কালো ব্যাজ। কী শাড়ি আর পাঞ্জাবি- কোনোটিতে বর্ণমালাখচিত আবার কোনোটিতে ভাষাশহীদদের নাম-ছবি। কঠোরভাবে স্বাস্থ্যবিধি মেনে শহীদ মিনারে আসার পরামর্শ দেওয়া হয়েছিল। এর অংশ হিসাবে কেন্দ্রীয় শহীদ মিনারে প্রবেশে প্রতিটি সংগঠনের সর্বোচ্চ ৫ জন এবং ব্যক্তিপর্যায়ে একসঙ্গে ২ জনকে পুষ্পস্তবক অর্পণ করার সুযোগ দেওয়া হয়। কিন্তু পরামর্শটি যথাযথভাবে পালিত হয়নি। বৈশ্বিক মহামারি করোনাভাইরাসের কারণে এবার কিছুটা ভিন্ন প্রেক্ষাপটে দিবসটি পালিত হয়। রাত ১২টা ১ মিনিটে রাষ্ট্রপতির পক্ষে তার সামরিক সচিব মেজর জেনারেল এসএম সালাউদ্দিন ইসলাম এবং প্রধানমন্ত্রীর পক্ষে তার সামরিক সচিব মেজর জেনারেল নকিব আহমেদ চৌধুরী পুষ্পস্তবক দিয়ে শ্রদ্ধা নিবেদন করেন। এর আগে রাষ্ট্রপতি ও প্রধানমন্ত্রীর প্রতিনিধিরা কেন্দ্রীয় শহীদ মিনারে পৌঁছলে ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান তাদের স্বাগত জানান। একই সঙ্গে তিনি স্বাগত জানান মন্ত্রিপরিষদের সদস্য ও অন্য দেশি-বিদেশি অতিথিদের।\nমানুষের ঢল, উপেক্ষিত স্বাস্থ্যবিধি : প্রথম প্রহর থেকেই শহীদ মিনারে ছিল নানা শ্রেণি-পেশার মানুষের ভিড়। তবে রাত গভীর হলে তা কিছুটা কমে। এরপর সকালে প্রভাতফেরিতে মানুষের ঢল নামে। ঢাকা বিশ্ববিদ্যালয়ের সলিমুল্লাহ হলের অদূরে পলাশীর মোড়ে জড়ো হন। বিভিন্ন সামাজিক, সাংস্কৃতিক ও রাজনৈতিক সংগঠনের নেতাকর্মী ছাড়াও ব্যক্তিগতভাবে শ্রদ্ধা জানাতে আসেন অনেকে। আইনশৃঙ্খলা রক্ষাকারী বাহিনীর তল্লাশি শেষে তারা সারিবদ্ধভাবে ভেতরে প্রবেশ করেন। তবে অনেকেই একসঙ্গে পাঁচজনের শ্রদ্ধা নিবেদনের সরকারি নির্দেশনা মানেননি। মাস্কও সঠিকভাবে পরা ছিল না অনেকের। কারা শ্রদ্ধা নিবেদন করছেন তা জানাতে পলাশীর মোড়ের অদূরে ইলেকট্রনিক ডিসপ্লে বোর্ড স্থাপন করা হয়।\nঅচিরেই সুপ্রিম কোর্টের সব রায় বাংলায় : রবিবার সকালে কেন্দ্রীয় শহীদ মিনারে শ্রদ্ধার্ঘ্য নিবেদন শেষে প্রধান বিচারপতি সৈয়দ মাহমুদ হোসেন সাংবাদিকদের বলেছেন, গত ডিসেম্বরে আমরা একটি সফটওয়্যারের ব্যবহার শুরু করেছি। যার ফলে সুপ্রিম কোর্টের সব রায় ইংরেজি থেকে স্বয়ংক্রিয়ভাবে বাংলায় রূপান্তরিত হচ্ছে। রূপান্তর কাজ শেষ হলে আমরা আরও গুছিয়ে নেব। তিনি বলেন, অচিরেই সুপ্রিম কোর্টের রায় বাংলায় দেওয়া হবে। যার জন্য আমরা প্রধানমন্ত্রীর নির্দেশে একটি অনুবাদ সেল গঠন করেছি। তারা এরই মধ্যে কাজ শুরু করেছে।\nরবিবার প্রথম প্রহরে রাষ্ট্রপতি ও প্রধানমন্ত্রীর পক্ষে দুই সামরিক সচিব শ্রদ্ধা নিবেদনের পর শুরু হয় অন্যদের পালা। স্পিকার শিরীন শারমিন চৌধুরীর পক্ষ থেকে শহীদবেদিতে ফুল দেন জাতীয় সংসদের সার্জেন্ট অ্যাট আর্মস কমোডর এমএম নাঈম রহমান। এরপর আওয়ামী লীগ সভাপতির পক্ষ থেকে শহীদদের প্রতি শ্রদ্ধা জানান সাধারণ সম্পাদক ওবায়দুল কাদের। এ সময় আওয়ামী লীগের সভাপতিম-লীর সদস্য বেগম মতিয়া চৌধুরী ও কর্নেল (অব.) ফারুক খান এবং তথ্যমন্ত্রী ও দলের যুগ্ম সাধারণ সম্পাদক ড. হাছান মাহমুদ, সংস্কৃতিবিষয়ক সম্পাদক অসীম কুমার উকিল, দফতর সম্পাদক ব্যারিস্টার বিপ্লব বড়ুয়া, উপদফতর সম্পাদক সায়েম খান উপস্থিত ছিলেন। আলাদাভাবে স্বরাষ্ট্র মন্ত্রণালয়ের পক্ষ থেকে মন্ত্রী আসাদুজ্জামান খান শ্রদ্ধা নিবেদন করেন। শ্রদ্ধা জানান শিক্ষামন্ত্রী ডা. দীপু মনি এবং পররাষ্ট্রমন্ত্রী ড. একে আবদুল মোমেন।\nবিএনপির শ্রদ্ধাজ্ঞাপন : সকালে কেন্দ্রীয় শহীদ মিনারে ফুল দিয়ে ভাষা শহীদদের প্রতি শ্রদ্ধা জানায় বিএনপি ও অঙ্গ সংগঠনের নেতাকর্মীরা। এ সময় দলের সিনিয়র যুগ্ম মহাসচিব রুহুল কবির রিজভীর নেতৃত্বে উপস্থিত ছিলেন বিএনপি চেয়ারপারসনের উপদেষ্টা আমান উল্লাহ আমান, আবদুস সালাম, ড. মামুন আহমেদ, যুগ্ম মহাসচিব মাহবুব উদ্দিন খোকন, খায়রুল কবির খোকন, হাবিব উন নবী খান সোহেল, সাংগঠনিক সম্পাদক শামা ওবায়েদ, কেন্দ্রীয় নেতা মীর সরফত আলী সপু, আমিনুল হক, মীর নেওয়াজ আলী নেওয়াজ, শামীমুর রহমান শামীম, নাজিম উদ্দিন আলম, প্রকৌশলী ইশরাক হোসেন, যুবদল সাধারণ সম্পাদক সুলতান সালাউদ্দিন টুকু, স্বেচ্ছাসেবক দলের সাধারণ সম্পাদক আবদুল কাদির ভুঁইয়া জুয়েল, ছাত্রদল সভাপতি ফজলুর রহমান খোকন, সম্পাদক ইকবাল হোসেন শ্যামল, জাসাসের সহ-সভাপতি শাহরিয়ার ইসলাম শায়লা, এ্যাড. আমিনুল ইসলাম, সিনিয়র যুগ্ম সাধারণ সম্পাদক জাকির হোসেন রোকন, যুগ্ম সাধারণ সম্পাদক ইঞ্জিঃ মঞ্জু মিয়া, সহ-দফতর সম্পাদক মিজানুর রহমান, গুলশান থানা বিএনপির সাধারণ সম্পাদক মো. দ্বীন ইসলাম, কলাবাগান থানা বিএনপির সভাপতি মো. সিরাজুল ইসলাম, সাধারণ সম্পাদক মো. সায়েদুর রহমান সাইদ, সাংগঠনিক সম্পাদক খালিদ কিবরিয়া লাকী, দফতর সম্পাদক মইন উদ্দিন মইনু, ১৬নং ওয়ার্ড বিএনপি নেতা মো. নাসির গাজী, কামাল হোসেন, পল্লবী থানা বিএনপির সাধারণ সম্পাদক বুলবুল আহমেদ মল্লিক প্রমুখ। এ সময় বিএনপির সিনিয়র যুগ্ম মহাসচিব রুহুল কবির রিজভী বলেন, বাংলাদেশের প্রতিটি আন্দোলন সংগ্রামের পেছনেই রয়েছে অধিকার হারানোর বেদনা। আর অধিকার হারানোর ওই বেদনা থেকেই অধিকার প্রতিষ্ঠার রক্তক্ষয়ী সংগ্রাম। রিজভী বলেন, ‘বায়ান্নর যে রক্তস্নাত চেতনা, সেদিনের যে আত্মত্যাগ সেটা আসলে ছিল অধিকার প্রতিষ্ঠার আন্দোলন। সেটা আজও আমাদের উদ্বুদ্ধ করে, আমাদের সাহসী করে তোলে। আজও আমাদের যে অধিকার হারানো, গণতন্ত্র হারানো, কথা বলার স্বাধীনতা হারানো সেটা প্রতিষ্ঠার জন্য জোটবদ্ধভাবে সংগ্রাম করছি, কথা বলছি, আমরা মামলা, হামলা, গ্রেফতার, গুম ও খুনকে বরণ করে নিয়েও আমরা গণতন্ত্র প্রতিষ্ঠার দৃঢ় প্রত্যয় নিয়ে এগিয়ে যাচ্ছি।’ তিনি বলেন, স্বাধীনতা পরবর্তী আপনারা দেখেছেন স্বাধীনতার মূল যে স্পিরিট সেই গণতন্ত্র কে ভূলুণ্ঠিত করা হয়েছে একদলীয় শাসনের মাধ্যমে। সব দল বন্ধ করে, সব গণমাধ্যম বন্ধ করে। রুহুল কবির রিজভী বলেন, ‘বিএনপি যখনই ক্ষমতায় এসেছে তখনই গণতন্ত্রের মুক্ত ধারা বইয়ে দিয়েছে। বাকশাল থেকে বহু দলীয় গণতন্ত্র, সংবাদপত্রের স্বাধীনতা, মানুষের কণ্ঠের স্বাধীনতা নিশ্চিত করেছেন বিএনপির প্রতিষ্ঠাতা, স্বাধীনতার ঘোষক শহীদ প্রেসিডেন্ট জিয়াউর রহমান। তারই সহধর্মিণী বেগম খালেদা জিয়া ৯ বছর সামরিক শাসনের বিরুদ্ধে আপসহীন লড়াই করে গণতন্ত্র প্রতিষ্ঠা করেছেন। এই গণতন্ত্রের প্রতীক বেগম খালেদা জিয়াকে বন্দি করা হয়েছে। বিএনপির এই নেতা বলেন, বেগম খালেদা জিয়াকে বন্দি করেছে, কারণ তাকে বন্দি না করলে দিনের ভোট রাতে করা যেতো না। একদলীয় কর্তৃত্ববাদী শাসন, মাফিয়াতন্ত্র, ক্যাসিনোতন্ত্র প্রতিষ্ঠা করা যেতো না। সেগুলো প্রতিষ্ঠা করা হয়েছে বলেই আজ তিন বছর বেগম খালেদা জিয়া বন্দি। তিনি বলেন, ‘বায়ান্নর চেতনা আমাদের চেতনাকে শানিত করেছে, ধারালো করেছে বলেই আজও আমরা দৈত্যের ন্যায় একটা কর্তৃত্ববাদী শাসনের বিরুদ্ধে লড়াই করে বিএনপিসহ বিরোধী দল বিরোধীমত এক কাতারে দাঁড়িয়ে গণতন্ত্র প্রতিষ্ঠার সংগ্রাম করছি। এই চেতনার উৎসভূমি হচ্ছে বায়ান্নর ভাষা আন্দোলন।\nআওয়ামী লীগের শ্রদ্ধা নিবেদন : অমর একুশে ফেব্রুয়ারি মহান শহীদ দিবস ও আন্তর্জাতিক মাতৃভাষা দিবসে ভাষাশহীদদের শ্রদ্ধা জানিয়েছে ক্ষমতাসীন দল বাংলাদেশ আওয়ামী লীগ। রবিবার প্রথম প্রহরের পর সকালে কালো ব্যাজ ধারণ করে প্রভাতফেরি সহকারে আজিমপুর কবরস্থানে ভাষাশহীদদের কবরে ও কেন্দ্রীয় শহীদ মিনারে পুষ্পার্ঘ্য অর্পণ ও শ্রদ্ধা নিবেদন করেন দলটির নেতাকর্মীরা। এ সময় আওয়ামী লীগের প্রেসিডিয়াম সদস্য আবদুর রহমান, যুগ্ম-সাধারণ সম্পাদক ও তথ্যমন্ত্রী ড. হাছান মাহমুদ, সাংগঠনিক সম্পাদক আহমদ হোসেন, দফতর সম্পাদক বিপ্লব বড়ুয়া, বিজ্ঞান ও প্রযুক্তি সম্পাদক ইঞ্জিনিয়ার আবদুস সবুরসহ কেন্দ্রীয় নেতারা উপস্থিত ছিলেন।\nএছাড়া শ্রদ্ধা জানান ওয়ার্কার্স পার্টির পক্ষে ফজলে হোসেন বাদশা, জাতীয় সমাজতান্ত্রিক দল (ইনু), জাতীয় পার্টি (জেপি), গণফোরাম, বিকল্পধারা, জেএসডি, ন্যাপ, বাংলা একাডেমির সচিব এএইচএম লোকমান, মন্ত্রিপরিষদ সচিবের পক্ষে ঢাকার বিভাগীয় কমিশনার মো. খলিলুর রহমান, আনসার বাহিনী, ঢাকা বিশ্ববিদ্যালয়ের অমর একুশে হল, সলিমুল্লাহ মুসলিম হল, বঙ্গবন্ধু শেখ মুজিবুর রহমান মেডিকেল বিশ্ববিদ্যালয়ের উপাচার্য অধ্যাপক ডা. কনক কান্তি বড়ুয়া, স্বেচ্ছাসেবক লীগ, বাংলাদেশ ছাত্রলীগ, বঙ্গবন্ধু পরিষদ, ন্যাপ, বাম ঐক্যফ্রন্ট, বাংলাদেশের কমিউনিস্ট পার্টি-মার্কসবাদী নেতারা। এছাড়া বাংলাদেশ টেলিভিশনের মহাপরিচালক মো. সোহরাব হোসেন, গণপূর্ত অধিদফতরের প্রধান প্রকৌশলী শামীম আকতার, বঙ্গবন্ধু শেখ মুজিবুর রহমান বিশ্ববিদ্যালয় কিশোরগঞ্জ, ঢাকা বিশ্ববিদ্যালয় রোভার স্কাউট, হিন্দু বৌদ্ধ খ্রিস্টান ঐক্য পরিষদ, বাংলাদেশ আওয়ামী মুক্তিযোদ্ধা প্রজন্মলীগ, বাংলাদেশ মেডিকেল অ্যাসোসিয়েশন, বাংলাদেশ গারো ছাত্র সংগঠন, ঢাকা রিপোর্টার্স ইউনিটি (ডিআরইউ), বাংলাদেশ ক্রাইম রিপোর্টার্স অ্যাসোসিয়েশনের (ক্র্যাব) সভাপতি মিজান মালিকের নেতৃত্বে, ঢাকা সাব-এডিটরস কাউন্সিলের সভাপতি মামুন ফরাজী ও সাধারণ সম্পাদক আবুল হাসান হৃদয়ের নেতৃত্বে শ্রদ্ধা নিবেদন, শেখ রাসেল জাতীয় শিশু-কিশোর পরিষদ, বাংলাদেশ খ্রিস্টান অ্যাসোসিয়েশন, বৃহত্তর পার্বত্য চট্টগ্রাম ছাত্র পরিষদ, ভাসানী অনুসারী পরিষদ, বাংলাদেশ হকার্স লীগ, একাত্তরের ঘাতক দালাল নির্মূল কমিটি, কারিগরি শিক্ষা বোর্ড, বঙ্গবন্ধু শেখ মুজিব মেডিকেল বিশ্ববিদ্যালয়ের পক্ষ থেকে শ্রদ্ধা জানানো হয়। রাত সাড়ে ১২টার পর শ্রদ্ধা জানাতে সর্বস্তরের জনগণের জন্য শহীদ মিনার উন্মুক্ত করে দেওয়া হয়।\nবরিশাল মহানগর বিএনপির শ্রদ্ধা : ২১ ফেব্রুয়ারিতে বরিশাল মহানগর বিএনপির পক্ষে প্রভাতফেরিতে নেতৃত্ব দেন সাবেক ছাত্রদল কেন্দ্রীয় সংসদের সহ-সাংগঠনিক সম্পাদক আফরোজা খানম নাসরিন। এসময় উপস্থিত ছিলেন বিএনপি ও অঙ্গ সংগঠনের নেতা শরীফ ফিরোজ আহমেদ, সাকিব মল্লিক রাতুল, আমিনুল ইসলাম সুজন, মোস্তাক সরদার শাওন, নুরুল ইসলাম পনির, চৌধুরী সাঈদ খোকন, আশিক হাওলাদার, শামীম, মেহেদী হাসান, নুরুল্লাহ শরীফ সাব্বির, সাজ্জাদ হোসেন সাকিব প্রমুখ।\nভাষা শহীদদের জন্য মসজিদে মসজিদে দোয়া : মহান শহীদ দিবস ও আন্তর্জাতিক মাতৃভাষা দিবস উপলক্ষে বায়তুল মোকাররমসহ দেশের সব মসজিদে ভাষা শহীদদের জন্য বিশেষ দোয়া অনুষ্ঠিত হয়েছে। রবিবার বেলা ১১টায় জাতীয় মসজিদ বায়তুল মোকাররমে সংক্ষিপ্ত আলোচনা, কোরআন খতম, দোয়া ও মোনাজাত অনুষ্ঠিত হয়েছে। রবিবার ইসলামিক ফাউন্ডেশনের এক সংবাদ বিজ্ঞপ্তিতে এ তথ্য জানানো হয়েছে।\nএদিন ইসলামিক ফাউন্ডেশনের সব বিভাগীয় ও জেলা কার্যালয়, ৫০টি ইসলামিক মিশন, ৭টি ইমাম প্রশিক্ষণ একডেমি ও সব অফিসে জাতীয় পতাকা অর্ধনমিত রাখা হয়েছে। এর আগে সকাল সাড়ে ৮টায় আজিমপুর কবরস্থানে ভাষা শহীদদের রুহের মাগফিরাত কামনায় কোরআন খতম, দোয়া ও মোনাজাতের আয়োজন করে ইসলামিক ফাউন্ডেশন।\nঢাবি ভিসির শ্রদ্ধার্ঘ্য : শুদ্ধ ভাষার বিকাশে পাঁচমিশালি চটকদার ভাষা প্রতিবন্ধকতা সৃষ্টি করছে বলে উল্লেখ করেছেন ঢাকা বিশ্ববিদ্যালয়ের ভিসি অধ্যাপক ড. মো. আখতারুজ্জামান। রবিবার কেন্দ্রীয় শহীদ মিনারে শ্রদ্ধার্ঘ্য নিবেদন শেষে সাংবাদিকদের তিনি এ কথা বলেন। তিনি বলেন, বর্তমানে তথ্যপ্রযুক্তির অভাবনীয় উন্নয়ন বিশ্ব সংস্কৃতির ভান্ডারে প্রবেশ করছে তরুণ প্রন্ম । যার কারণে নানা ভাষার মিশেল হচ্ছে। এগুলো ভাষার বিকাশে বাধা। তিনি বলেন, পরিশীলিত, পরিমার্জিত ও পরিশুদ্ধ ভাষার প্রচলন জাতির জন্য গুরুত্বপূর্ণ। এ লক্ষ্যে আমরা কাজ করছি।\nজাপানি রাষ্ট্রদূতের শুভেচ্ছা বার্তা : শহীদ দিবস ও আন্তর্জাতিক মাতৃভাষা দিবস উপলক্ষে এক শুভেচ্ছা বার্তা দিয়েছেন বাংলাদেশে নিযুক্ত জাপানি রাষ্ট্রদূত ইতো নোয়াকি। বার্তায় তিনি বলেন, আমি আনন্দিত যে আন্তর্জাতিক মাতৃভাষা দিবসটি পালন করছি সেই দেশ থেকে, যেখানে এর জন্ম । যেহেতু ভাষা আন্দোলন বাংলাদেশের স্বাধীনতাযুদ্ধকে ত্বরান্বিত করেছে, সেদিক থেকে স্বাধীনতার ৫০ বছর পূর্তিতে এটি বিশেষ গুরুত্ব বহন করে। ৬০ বছর আগে এদেশের যেসব সাহসী পুরুষ ও নারী তাদের জীবন উৎসর্গ করেছিলেন, তাদেরকে জাপানের জনগণের পক্ষ থেকে আন্তরিক শ্রদ্ধা।\nজাতিসংঘের দাফতরিক ভাষা বাংলা করার দাবি : জাতিসংঘের দাফতরিক ভাষা বাংলা করার দাবি জানিয়েছে বাংলাদেশ সোশ্যাল অ্যাক্টিভিস্ট ফোরাম (বিএসএএফ) নামে সামাজিক সংগঠন। রবিবার ২১ ফেব্রুয়ারি ও আন্তর্জাতিক মাতৃভাষা দিবস উপলক্ষে জাতীয় প্রেস ক্লাবের সামনে এক পথসভা ও র‌্যালি থেকে এ দাবি জানায় সংগঠনটি।


You are at:Home»গদ্য»কুংফুর প্রতি প্রেম অথবা তারসীমের কাজ\nBy টিম ওয়াটারমেলন\t December 14, 2017 No Comments\nপাহাড়ের আশ্রমগুলো যেমন হয়। অনেক উঁচুতে আশ্রম। আর মাঝে অনেকগুলো ধাপ। প্রাচীন পাহাড়ের গা বেয়ে, কুংফুবুড়োর আস্তানায় এসে নক করে এক ভুবন-শিশু! বুড়ো বা ওস্তাদ অবাক হলেও তাকে ফেরায় না। গুরুরা তো এমনই হয়। সদাশ্রয়! নির্মল। অন্য গোত্র বা জাত থেকে চলে আসা এই ছেলে তো, যতই কুংফুর প্রেমে পাগলপারা হোক না কেন, তার জন্য এই জগত তো কঠোর ও রূঢ় এক রূপকথা। কুংফু শেখা শুরু হলে, শিষ্যের প্রতি গুরু নিজেকেও নিবেদন করে। কিন্তু, নতুন ভুবনের এই শিশু না পারতে পারতে একদিন পেরেই ফেলে।\nজীবনে কত কত\nতরঙ্গ থাকে, বিপুলা\nতার বয়েস বাড়ে। তারপর সকল শিষ্যের সম্মেলনে সে তার প্রেমের পরীক্ষা দিতে বসে। সে যখন সফল দীক্ষার পরীক্ষায় উত্তীর্ণ হয়, গুরু তাকে পেপসির ক্যান দেয়। সবাই মিলে পেপসি খাবার এক পর্যায়ে নতুন এই তরুণ দেখে, গুরু-সহ আর সকালের কপালে যে তীলক আঁকা, এই তিলক তো তার নেই! সে তখন ক্যানের মুখায়বে, সেই তীলক খুঁজে পায়। আর দেরি না করে, নিজেকে কুংফু প্রেমে উৎসর্গ করেছে বলেই, কৃত্তিমভাবে হলেও এই তীলকের অধিকারী সে হয়ে উঠে!\nভিডিওটি দেখতে দেখতে মনে হচ্ছিল, জাপানি কোনো জেন-কবিতা পড়ছি। মনে হচ্ছিল, বাশো-ই যেন নিজে কবিতা শোনাচ্ছেন। বলছেন–\nএতই মধু ও নির্মল! এতই নিমগ্ন সুবাস এই ভিডিওতে! আবার কখনো মনে হচ্ছিল, কিম কি দুকের স্প্রিং সামার ফল উইন্টার অ্যান্ড স্প্রিং ফিল্মটির ২য় ভার্সন দেখছি! মনে হচ্ছিল, জীবনে কত কত তরঙ্গ থাকে, বিপুলা এই পৃথিবীর পেটে! ভিডিওর পুরো অনুভূতিটাই তৈরি করেছে দৃশ্যায়নের এই সৌন্দর্য ও পবিত্র এই মিউজিক! ১ মিনিট ২৮ সেকেন্ডের এ টিভিসির পুরো সময়টাতেই এমন চাপ চাপ নীরবতা ও নৈবদ্য– কী করে প্রকাশ করি! ভিতরের উচ্ছ্বাসের ঝড় চললেও মানুষ বুঝি এইভাবে বোবা হয়ে যায়, এইটুকু বুঝতে পারি!\nআর সবার অভিনয় কেমন, তা বলার দরকার নাই। পাঠক, আন্দাজ করে নিন।\nটিভিসির ডিরেক্টর, তারসীম! পুরো নাম তারসীম সিং ধান্দোয়ার! জন্মগতভাবে পাঞ্জাবী। জন্মেছেন ১৯৬১ সালে। ইন্ডিয়ান-আমেরিকান এই তারসীম বিখ্যাত তার কমার্শিয়ালের কারণে। ফিল্ম বানিয়েছেন। যদিও ক্যারিয়ারের গোড়া-পত্তন হয়েছিল মিউজিক ভিডিও দিয়ে। এয়ারক্রাফট ইঞ্জিনিয়ারের ছেলে বাবার পথে হাঁটেননি, কিন্তু নাইকি ও কোকাকোলার মতন ব্র্যান্ডের জন্যই কেবল টিভিসি বানিয়েছেন ডজন খানেক। মার্সিডিজ বেঞ্জ, সনি এক্সপেরিয়ার জন্য-ও টিভিসি বানিয়েছেন! ২০০৩ সালে বানিয়েছেন পেপসির সবচে বেশি দৈর্ঘ্যের টিভিসি [৩ মিনিট ৭ সেকেন্ড]। গ্ল্যাডিয়েটর থিমের ওপর বানানো এই টিভিসিতে অভিনয় করেছেন ব্রিটনি স্পিয়ার্স, পিঙ্ক ও বিয়োন্সি!\n২৪ বছর বয়েসে হার্ভাডে গিয়েছিলেন ব্যবসা প্রশাসন পড়তে। কিন্তু ব্যবসা প্রশাসন ছাড়তে আর দেরি হয়নি, ভবিষ্যতের এই তারকা ডিরেক্টরের!\nতারসীমের কাজে তাঁর নিজস্ব একটা ইমেজের জগতের ফূর্তি দেখা যায়! মানে ফিচার ফিল্ম থেকে শুরু করে, তারসীমের প্রতিটি কাজেই, এই ডিরেক্টর কথা বলেন, তাঁর নিজের ভিজ্যুয়াল স্টাইলে!\nউই উইল রক ইউ কোকাকোলা গদ্য তারসীম পেপসি ব্রিটনি স্পেয়ার্স


দেশপ্রেম ও দেশপ্রেমিকেরা | A walk in the world\nকর্মতত্পর ঢাকা শহরটাকে খেয়াল করে দেখেছেন? শুধু খালি চোখে দেখা না, একটু মনোযোগ দিয়ে দেখা।\nরুদ্ধশ্বাসে গাড়ি ছুটে চলছে – অনেক্ষণ ট্রাফিকে আটকে থেকে সবাই প্রচন্ড বিরক্ত, এই বারের সিগনালটা পার হতে না পারলেই মনে হয় আটকে যাবো আরো ২০ মিনিট। যেভাবেই হোক সিগনালটা পার হতে হবে, সবাই প্রায় মাইকেল শুমাখারের চেয়েও বেশী গতিতে ছুটছে। হঠাৎ ট্রাফিক পুলিশ রাস্তার মাঝখানে এসে পড়লেন, সিগনাল তো কাজ করছে না, তাকেই সামলাতে হবে সব – শীত, গ্রীষ্ম, বর্ষা সবসময়ই, যত গতিতেই গাড়িগুলো আসুক, যতই ঠান্ডা পরুক, যতই রোদ উঠুক, যতই পানিতে ডুবে যাক রাস্তাঘাট।\nপুরনো ঢাকার ব্যস্ত রাস্তা, বড়জোড় ১০ ফিট চওড়া – লোকে লোকারণ্য আর সাথে অজস্র গাড়ির ভীড়। এখানে এক পা এগোনো আমাজন এর জঙ্গলে হাটার চেয়ে কম কঠিন না। সামনে এগোবেন কিভাবে বা আদৌ সামনে যাওয়া ঠিক হবে কিনা একথা যখন ভাবছেন, ঠিক তখনি, প্রায় নিজের শরীরের সমান ওজনের বোঝা নিয়ে দৌড়াতে দেখলেন কিছু লোককে – তাদের এতকিছু ভাবার সময় কই? দোকানে সময়মত মাল পৌঁছে দিতে হবে যে!\nঈদের দিন। পরিবার বা বন্ধু বান্ধবদের সাথে বসে আনন্দ করছেন নিজের বাসায় অথবা কোনো পার্কে; ছুটি এবার মাত্র ৫ দিনের এটা ভেবে আফসোস করছেন, আরাম করছেন ঠান্ডা হাওয়াতে। ঠিক একই সময় কোনো এক মেডিকেল এর এমের্জেন্সি ইউনিট এ কোনো ডাক্তার এক রুগীর হাত ধরে বসে আছেন – গরমে ঘামতে ঘামতে ভাবছেন, লোকটাকে বাচিয়ে রাখা যাবে কী?\nবাংলাদেশ থেকে প্রায় ৭০০০ মাইল দুরে, কোনো এক বাংলাদেশী -৪০ ডিগ্রী শীতের রাতে জেগে বসে আছেন। নিজের কোম্পানির কিছু কাজ বাংলাদেশে পাঠিয়েছেন, দেশের কোনো এক কোম্পানি করবে বলে। উপরের লেভেলের লোকদের রাজি করানোর জন্য কম ঝক্কি পোহাতে হয়নি। তারপর আবার টাইমজোন এর চক্করে রাত জেগে মিটিং করা – কিন্তু ক্লান্তি তাকে ছুঁতে পারেনি, দেশের কিছু ভালোর জন্য কাজ করতে আবার ক্লান্তি কিসের?\nআমরা যেখানেই থাকি, যে অবস্থাতেই থাকি – আমাদের দক্ষতা, শিক্ষা যাই হোক না কেনো, আমরা কিন্তু সবাই কাজ করে যাচ্ছি – দেশের জন্য। নিজের অগোচরেই, দেশকে একটু একটু করে এগিয়ে নিয়ে যাচ্ছি। আমাদের সৌভাগ্য যে আমাদের চারপাশে এত মানুষ। কর্মতত্পর সব হাসিমুখ। কত সীমাবদ্ধতার মাঝখানেও – অনন্ত ভালবাসা, অপরিসীম শান্তি।\nতারপরেও আমাদের সামনে এগোনোর গতি কিন্তু খুব মন্থর। পনের কোটি মানুষের অবিরাম কাজ করে যাওয়ার বিপরীতে যে কাজ করে যাচ্ছে হাজার খানেক অথবা হাজার পাঁচেক লোকের লোভ, অসংযম, অদূরদর্শিতা আর স্বার্থপরতা।\nইস, সেই হাজার পাঁচেক লোক যদি পনের কোটির সাথে যোগ দিতেন – তাদের হৃদয় যদি দেশের জন্য ভালবাসায় পূর্ণ না হোক অন্তত, শূন্য না হত!\nI’ve been out in front ofadozen dead ocean\nI heard ten thousand whisperin’ and nobody listening\nA Hard Rain’sa– Gonna Fall – Bob Dylan


নিয়োগ পরীক্ষা নিয়ে কাদের উস্কানিতে বিএসএমএমইউ উত্তপ্ত?\nপ্রকাশিত: জুন ১০, ২০১৯, ০৯:৫৫ পিএম\nসর্বশেষ আপডেট : জুন ১০, ২০১৯, ০৯:৫৫ পিএম\nবঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমইউ) মেডিকেল অফিসার নিয়োগ পরীক্ষা নিয়ে অকৃতকার্যদের জোট বেঁধে করা আন্দোলনকে কেউ কেউ উস্কে দিচ্ছেন বলে অভিযোগ পাওয়া গেছে। উস্কানিদাতারা এই বিশ্ববিদ্যালয়েরই কর্মকর্তা, তাদের কেউ আছেন চিকিৎসক নেতা। চাকরি ও রাজনৈতিক কারণে উস্কানিদাতা ও তাদের অকৃতকার্য স্বজনরা সরাসরি আন্দোলনে আসতে পারছেন না।\nশোনা যাচ্ছে- চাকরির নিশ্চয়তা দিয়ে উস্কানিদাতারা কিছু পরীক্ষার্থীর সঙ্গে আর্থিক সম্পর্ক স্থাপন করেছিলেন। বাস্তবে তারা অকৃতকার্য হয়েছেন। এজন্য উস্কানিদাতারা পরীক্ষায় অনিয়ম-দুর্নীতি, ভিসিকে দোষারোপ করে অকৃতকার্যদের উস্কে দিয়েছেন। তাছাড়া অকৃতকার্যদের কেউ কেউ আছেন, যারা বিশ্ববিদ্যালয়ের কর্মকর্তাদের স্বজন।\nবিশ্ববিদ্যালয়ের ভিসি অধ্যাপক কনক কান্তি বড়ুয়া দৈনিক জাগরণকে বলেন, অকৃতকার্যরা তো হতাশ। এ থেকেও তারা আন্দোলন করতে পারেন। তারপরও আমাদের সন্দেহ হচ্ছে, তাদেরকে আমাদের বিশ্ববিদ্যালয়েরই কেউ উস্কে দিচ্ছে কি-না। আইনশৃঙ্খলা রক্ষাকারী বাহিনীকে বিষয়টি জানিয়েছি। তারা এটি দেখছেন।\nএদিকে, বিশ্ববিদ্যালয়ের উপাচার্য অধ্যাপক কনক কান্তি বড়ুয়াকে সভাপতি ও রেজিস্ট্রার অধ্যাপক ডা. এ বি এম আবদুল হান্নানকে সদস্য সচিব করে গঠিত ১০ সদস্যের নিয়োগ কমিটি আজ সোমবার (১০ জুন) মৌখিক পরীক্ষা গ্রহণ করছে। ভিসি ভবনের দোতলায় প্রো-ভিসির (প্রশাসন) কক্ষের সারিতে দেখা গেছে মৌখিক পরীক্ষায় অংশগ্রহণকারীরা বসে আছেন। সেখানে যেতে হলে আনসার সদস্যদের পেরিয়ে যেতে হচ্ছে। সন্দেহভাজনদের তল্লাশিও করা হচ্ছে।\nদুপুর ১টা থেকে ১৫ জনের মৌখিক পরীক্ষা নেয়া হচ্ছিল। পরীক্ষার হলে যাওয়ার আগে ভিসি অধ্যাপক কনক কান্তি বড়ুয়া দৈনিক জাগরণকে বলেন, আগামী ৮ জুলাই পর্যন্ত সাক্ষাৎকার চলবে।\nতিনি বলেন, সুষ্ঠু ও সুন্দর পরিবেশে মৌখিক পরীক্ষা অনুষ্ঠিত হচ্ছে। আজ থেকে শুরু হওয়া মৌখিক পরীক্ষায় প্রতিদিন সকালে ৩৫ জনের সাক্ষাৎকার নেয়ার কথা থাকলেও আগামী শনিবার (১৫ জুন) থেকে আরও ১৫ জন পরীক্ষার্থীর মৌখিক পরীক্ষা নেয়া হবে। ৮ জুলাইয়ের আগেই মৌখিক পরীক্ষা শেষ হবে বলে তিনি আশাবাদ ব্যক্ত করেন।\nসরেজমিনে দেখা যায়, বিশ্ববিদ্যালয় জুড়ে ব্যাপক পুলিশ ও আনসার সদস্য মোতায়েন করা হয়েছে। তাছাড়া বিভিন্ন গোয়েন্দা সংস্থার সদস্যরাও নজরদারি করে যাচ্ছেন। এজন্য অকৃতকার্যরা আজ বিশ্ববিদ্যালয়ে প্রবেশ করতে পারেননি।\nরোববার লিখিত পরীক্ষায় অকৃতকার্যদের বিক্ষোভ কর্মসূচি এবং তাদের উপর আইন-শৃঙ্খলা বাহিনীর লাঠিচার্জের ঘটনায় আজ মৌখিক পরীক্ষা হওয়া নিয়ে শঙ্কা ছিল। তবে যথাসময়ে পরীক্ষা গ্রহণ শুরু করে দেয় কর্তৃপক্ষ।\nমেডিকেল অফিসার নিয়োগে বেশ কয়েক দফা তারিখ পরিবর্তনের পর গত ২২ মার্চ লিখিত পরীক্ষা অনুষ্ঠিত হয়। বাংলাদেশ প্রকৌশল বিশ্ববিদ্যালয় (বুয়েট) এর বিভিন্ন ভবনে অনুষ্ঠিত এ পরীক্ষায় দুশ পদের বিপরীতে অংশ নেন ৮ হাজার ৫৫১ জন চিকিৎসক। গড়ে প্রতি পদের বিপরীতে অংশগ্রহণকারী ছিলেন ৪৩ জন। নিয়োগ বিজ্ঞপ্তি অনুসারে দুশ পদের মধ্যে ১৮০ জন এমবিবিএস চিকিৎসক এবং ২০ জন বিডিএস চিকিৎসক নেয়া হবে। পরীক্ষার ফল দুদিন পর ঘোষণার কথা থাকলেও তা না করে ১২ মে প্রকাশ করা হয়। এতে প্রাথমিকভাবে উত্তীর্ণ ৭২৯ জনের তালিকা প্রকাশ করে বিশ্ববিদ্যালয় কর্তৃপক্ষ।\nআন্দোলনকারীরা বলছেন- লিখিত পরীক্ষা গ্রহণের আগেই প্রশ্নপত্র ফাঁসের অভিযোগ উঠেছিল। এরপর বিশ্ববিদ্যালয় প্রশাসন ব্যবস্থা নেয়ার আশ্বাস দিলেও বিতর্কিত প্রশ্নপত্রেই পরীক্ষা অনুষ্ঠিত হয়। এমনকী ২২ মার্চ পরীক্ষা অনুষ্ঠিত হলেও ৪ দিন আগেই বিশ্ববিদ্যালয়ের একটি বিশেষ কক্ষে প্রশ্নপত্র খোলা হয়। যেখানে পরীক্ষা নিয়ন্ত্রকরা উপস্থিত ছিলেন। নিয়োগ বিজ্ঞপ্তিতে সর্বোচ্চ বয়সসীমা ৩২ বছর উল্লেখ থাকলেও বিদ্যুৎ কান্তি সূত্রধর নামে ৩৮ বছর বয়সের এক প্রার্থীকে নিয়োগ পরীক্ষায় অংশগ্রহণের সুযোগ দিয়ে নিয়োগ চূড়ান্ত করেছে। তথ্য রয়েছে, তার সঙ্গে উপাচার্যের সখ্য রয়েছে আগে থেকেই। নিয়োগ পরীক্ষার ফলাফলের তালিকায় বিশ্ববিদ্যালয়ের প্রশাসনের উচ্চপদস্থ ব্যক্তি, যেমন- উপাচার্যের সন্তান, পরীক্ষা নিয়ন্ত্রকের জামাতা, উপাচার্যের ব্যক্তিগত সহকারী-২ এর স্ত্রীসহ অনেকেই প্রথম সারিতে রয়েছেন। কিন্তু নিয়মানুযায়ী পরীক্ষা নিয়ন্ত্রকের সঙ্গে সংযুক্ত কেউ পরীক্ষায় অংশ নিতে পারবেন না। অথচ সেটিই হয়েছে এবং তারাই তাদের স্বজনদের নিয়োগ আগে নিশ্চিত করেছেন।\nনিয়োগ পরীক্ষার দিন মেডিকেলের পাশাপাশি একই প্রশ্নে ডেন্টাল পরীক্ষাও অনুষ্ঠিত হয়। কিন্তু নিয়ম অনুযায়ী প্রশ্নপত্র ভিন্ন হওয়ার কথা। এ বিষয়ে রেজিস্ট্রারের কাছে লিখিত অভিযোগ করলেও কোনো ব্যবস্থা না নিয়ে ফলাফল প্রস্তুত করা হয়। বিশ্ববিদ্যালয় প্রশাসনের ফলাফল প্রকাশের আগেই অনেক পরীক্ষার্থীর কাছে মেডিকেল অফিসার পদে নিয়োগ পরীক্ষার রোল-নম্বরসহ একটি অনুলিপি পাওয়া যায়, যা সবার মনে ক্ষোভ ও শঙ্কা তৈরি করে। প্রকাশিত ফলাফলের সঙ্গে আগে পাওয়া সেই ফলাফলের হুবহু মিল পাওয়া যায়। এসব বিষয়ে অভিযোগ করলেও আমলে নেয়নি প্রশাসন। এছাড়া নিয়ম না থাকলেও পরীক্ষা কেন্দ্রে মোবাইল ফোনসহ অন্যান্য ইলেক্ট্রনিক ডিভাইস ব্যবহার করে উত্তর সরবরাহ করা হয়েছে।\nবিশ্ববিদ্যালয়ের উপাচার্য (ভিসি) অধ্যাপক কনক কান্তি বড়ুয়া দৈনিক জাগরণকে বলেন, খুব স্বচ্ছভাবে এবং কঠোরভাবে পরীক্ষা গ্রহণ করা হয়েছে। তারপরও নানা অভিযোগ তুলে অকৃতকার্যরা আন্দোলন করেই যাচ্ছে। তাদের দাবি অযৌক্তিক। মেধার ভিত্তিতেই ফল প্রকাশ হয়েছে। অনিয়মের কোনো প্রশ্নই আসে না। তারা যত যা-ই করুক, এ বিষয়ে কোনো আপস হবে না। আর তারা তো এখন আদালতের শরণাপন্ন হয়েছেন, এখন আদালত থেকেই চূড়ান্ত সমাধান আসবে। আন্দোলনই যদি করে, তাহলে তারা আদালতে কেন গেল?


২৮ নভেম্বর ২০২১, ২১:৩৭ | অনলাইন সংস্করণ\n৫০ বছরের পথচলায় দুর্দান্ত গতিতে এগিয়ে চলছে দেশ। দরিদ্র আর দূর্যোগের বাংলাদেশ এখন উন্নয়নশীল দেশের কাতারে। “তলাবিহীন ঝুড়ির” দেশ থেকে এক আত্মপ্রত্যয়ী বাংলাদেশ যেন। এই ৫০ বছরে বাংলাদেশের অর্জন অনেক। অর্থনৈতিক প্রবৃদ্ধি, স্বাস্থ্য, শিক্ষা, নারীর ক্ষমাতায়ন, মাথাপিছু আয় বৃদ্ধিসহ আর্থ-সামাজিক প্রতিটি সূচকে এগিয়েছে বাংলাদেশ। সময়ের পরিবর্তনের সাথে সাথে এদেশের নারীরাও আজ রান্না ঘরে সীমাবদ্ধ নেই।\nনারীরা পৌঁছে গেছেন বিমানের ককপিট থেকে পর্বতশৃঙ্গে। কিন্তু এতো কিছুর পরও এদেশের সকল নারীর জীবনে সবচেয়ে গুরুত্বপূর্ণ পরিবর্তন কতটুকু হয়েছে? নারী কি এখনও শৃঙ্খলমুক্ত, নির্ভয়ে স্বকীয়তা বজায় রেখে কাজ করে যেতে পারেন কি স্বাধীন পুরুষের মতো? শোষণ আর বঞ্চনার হাত থেকে রক্ষা পেতে পরাধীনতার শৃঙ্খলমুক্ত হয়েছিল এদেশের মানুষ। মুক্তিযুদ্ধের মূল চেতনা ছিল, একটি বৈষম্যহীন সমাজ গঠন, যা বাংলাদেশের সংবিধান দ্বারা স্বীকৃত। কিন্তু আজ স্বাধীনতার ৫০ বছরেও কি আমরা তা বাস্তবায়ন করতে পেরেছি? এদেশের নারীদের জীবনেও অনেক পরিবর্তন এসেছে, কেবল নারীমুক্তির প্রশ্নে তা থমকে গেছে।\n৫০ বছরে সমাজের বিভিন্ন ক্ষেত্রে উন্নয়নের মূলধারার সাথে এগিয়ে গেছে নারীরা। নারীকে এগিয়ে যেতেই হবে। যে দেশের অর্ধেক নারী, সেই অর্ধেক জনশক্তিকে বাদ দিয়ে কোন দিন দেশ এগিয়ে যেতে পারে না। অর্থনৈতিক, রাজনৈতিক, শিক্ষা, সংস্কৃতিসহ সকল ক্ষেত্রে নারীর এগিয়ে যাওয়ার চিত্র লক্ষ্য করলে দেখতে পাই- শিক্ষা অধিদপ্তরের ‘ অ্যানুয়াল রিপোর্ট অন পাবলিক ইন্সট্রাকশন ফর দ্য ইয়ার ‘১৯৭০-৭১’ প্রতিবেদন অনুযায়ী, সে সময়ে দেশের মোট শিক্ষার্থীর মধ্যে ছাত্রী সংখ্যা ছিল ২৮ শতাংশের কিছু বেশী। সরকারের শিক্ষা তথ্য পরিসংখ্যান ব্যুরোর (ব্যানবেইস) ২০১৯-২০ সালের প্রতিবেদন অনুযায়ী, প্রাথমিক শিক্ষায় মোট শিক্ষার্থীর মধ্যে যা বর্তমানে (ছাত্রীর সংখ্যা প্রায় ৫১ শতাংশে উন্নীত হয়েছে) এবং মাধ্যমিক ও উচ্চ মাধ্যমিকের সর্বমোট শিক্ষার্থীর প্রায় অর্ধেক শিক্ষার্থী ছাত্রী। তবে বিশ্ববিদ্যালয়ে এ সংখ্যা কমে সর্বমোট সংখ্যার ৩৮ শতাংশ আছে ছাত্রী। বাংলাদেশে নারী শিক্ষার হার ক্রমশ বৃদ্ধি পাচ্ছে। বাংলাদেশই দক্ষিন এশিয়ায় প্রথম দেশ হিসেবে সর্বপ্রথম প্রাথমিক শিক্ষায় লিঙ্গ সমতা অর্জন করেছে। এমনকি মাধ্যমিক শিক্ষায়ও আমাদের এই সাফল্য রয়েছে। প্রাথমিক বিদ্যালয়ে গমনোপযোগী শিক্ষার্থীর সংখ্যা ১৮ মিলিয়নের মধ্যে ৯৭.৯১ শতাংশ বিদ্যালয়ে ভর্তি হয়েছে, যাদের ৫০.৯ শতাংশ আবার মেয়ে। আর মাধ্যমিক শিক্ষায় মেয়েদের অংশগ্রহণের হার ৫৩ শতাংশ। বিশ্ববিদ্যালয়ের দিকে তাকালেও দেখা যায়, মেয়ে শিক্ষার্থীর সংখ্যা উন্নতির দিকে। সরকারী বিশ্ববিদ্যালয়গুলোতে ২০০৯ সাল থেকে ২০২০ সালের মধ্যে মেয়ে শিক্ষার্থীর সংখ্যা দ্বিগুন হয়েছে। ২০২০ সালে মোট শিক্ষার্থীর ৪৫.২৭ শতাংশ ছিল মেয়ে শিক্ষার্থী। আমাদের কারিগরি বিশ্ববিদ্যালয়ে প্রায় ৪৬ শতাংশ নারী বিভিন্ন বিষয়ে প্রশিক্ষণ নিয়েছেন, যা জাতীয় পর্যায়ের চেয়ে বেশী। একটা সময় ছিলো মেয়েরা কেবল বিলেত ফেরত স্বামীর কাছে ইংরেজীতে চিঠি লিখবার জন্যে পড়ালেখা করেছে। বর্তমানে মেয়েরা নিজের জন্যে পড়ালেখা করে। নিজ পায়ে দাঁড়াতে, পুরুষের সমানতালে হাঁটতে নারীরা উচ্চশিক্ষায় শিক্ষিত হচ্ছে। মেধা আর প্রজ্ঞা দিয়ে নারীরা ঘরে বাইরে নিজেদের অবস্থান পরিস্কার করেছে যে, সুযোগ পেলে নারীরাও সব পারে।\nঅর্থনৈতিকভাবে নারীর অগ্রযাত্রা বিশেষভাবে উল্লেখযোগ্য - দেশের বৈদেশিক মুদ্রা অর্জনের যতগুলো খাত আছে তার প্রায় সবকটিতেই বিশেষ করে, কৃষি ও পোশাক শিল্প খাতে নারীর অবদান সবচেয়ে বেশী।দেশের রপ্তানী শিল্পে ৯০ ভাগই নারী শ্রমে অর্জিত। সম্প্রতি এক জরিপে দেখা যায়, শুধু কৃষি ক্ষেত্রে ৬০ শতাংশ নারী কাজ করছে। আরেক গবেষনায় দেখা গেছে, শিক্ষা, চিকিৎসাসহ বেশ কিছু পেশায় ভালো মানের কাজের জন্যে নারীরা পুরুষদের ছাড়িয়ে গেছেন। কর্ম ক্ষেত্রে নারীর অংশগ্রহণ আগের তুলনায় বেড়েছে। বাংলাদেশে প্রায় ৫ কোটি ৪১ লাখ কর্মজীবী মানুষের মধ্যে ১ কোটি ৬২ লাখ নারী। প্রায় ১৬ হাজার৭০০ নারী ক্ষুদ্র ও মাঝারি শিল্প উদ্যোক্তা। বাংলাদেশের পোশাক শিল্পের ৮০ শতাংশের বেশী নারী। স্বাস্থ্য ও পরিবার পরিকল্পনা অধিদপ্তরের ৫৪ হাজার জনবলের মধ্যে ২৮ হাজার নারী। তৃণমূল পর্যায়ে ২৩ হাজার পরিবার পরিকল্পনা সহকারী এবং সাড়ে চার হাজার পরিদর্শিকা নিরাপদ প্রসবসেবা নিশ্চিতের জন্যে কাজ করছেন। পাশাপাশি মহিলা ও শিশু বিষয়ক মন্ত্রনালয়ের সাথে সমন্বয় করে পরিবার পরিকল্পনা অধিদপ্তর নারীদের বাল্য বিবাহ রোধ সহ বিভিন্ন প্রয়োজনীয় বিষয়ে কাউন্সেলিংয়ের কাজ করে যাচ্ছে। স্বাধীন দেশের শ্রম বাজারে ধীরে ধীরে বেড়েছে নারীর অংশগ্রহণ। গত ৫০ বছরে নারী দেশের অর্থনৈতিক উন্নয়নে গুরুত্বপূর্ণ ভূমিকা পালন করেছে। সিপিডি’র গত বছরের এক গবেষনায় বলা হয়েছে, দেশজ উৎপাদনে (জিডিপি) নারীর অবদান ২০ শতাংশ। তবে সংসারের ভেতর ও বাইরের কাজের মূল্য ধরা হলে নারীর অবদান দাঁড়াবে ৪৮ শতাংশ। এর অর্থ হলো, দেশের সার্বিক অর্থনৈতিক উন্নয়নে নারী- পুরুষের অবদান বলা যায় সমান সমান। বিবিএসের সর্বশেষ জরিপ অনুযায়ী, ১ কোটি ৮৭ লাখ নারী কৃষি, সেবা ও শিল্প - অর্থনীতির বৃহত্তর তিন খাতে কাজ করছেন। বাকিরা শিক্ষকতা, চিকিৎসা, ব্যাংকিংসহ নানা রকম ব্যবসা বানিজ্য সম্পৃক্ত কাজের সাথে যুক্ত। বিভিন্ন প্রতিষ্ঠানের শীর্য নির্বাহী সহ বিভিন্ন উচ্চপদেও দায়িত্ব পালন করছেন নারীরা। তবে শ্রমবাজারের সবচেয়ে বড় একটা অপ্রাতিষ্ঠানিক কাজে নিয়োজিত কেবল নারীরা।যাদের কোনরকম গণায় ধরা হয় না। অর্থনৈতিক উন্নয়নকে যথাযথ ভাবে বুঝতে হলে নারীদের অবৈতনিক শ্রমকেও হিসাবের মধ্যে আনা জরুরী।\nরাজনৈতিকভাবে বাংলাদেশের নারীর তাৎপর্যপূর্ণ উন্নয়ন হয়েছে- বাংলাদেশের প্রধানমন্ত্রী, বিরোধীদলীয় নেত্রী, স্পিকার নারী। জাতীয় সংসদে নির্বাচিত ২২ জন নারী সাংসদ রয়েছেন। নারীদের জন্যে ৫০ টি আসন সংরক্ষিত। প্রতি উপজেলায় একজন করে নারী ভাইস চেয়ারম্যান এবং সংরক্ষিত আসনে তিনজন করে সদস্য রয়েছেন নারী। এছাড়া বর্তমানে সকল রাজনৈতিক দলেই তৃনমূলের রাজনীতিতেও নারীর অংশগ্রহণের সুযোগ রয়েছে আগের চেয়ে বেশী। বর্তমান প্রধানমন্ত্রী বড় গলায় আওয়াজ দিয়েই যোগ্য নারীদের রাজনীতিতে সুযোগ করে দেয়ার পক্ষে।\nবাংলাদেশের মেয়েরা খেলাধুলায় এখন আগের চেয়ে অনেক এগিয়ে। বিশ্বকাপ ক্রিকেটে বাংলাদেশের নারীদের অবস্থান উল্লেখ করার মতো। ফুটবল সারাবিশ্বে জনপ্রিয় খেলা। বাংলাদেশ জাতীয় চ্যাম্পিয়ানশিপে এখন ৪৪-৪৫ টি টিম অংশ গ্রহণ করে। অনুর্ধ্ব ১৫ নারী ফুটবল দল সাফ অনুর্ধ্ব ১৫ চ্যাম্পিয়ান হয়।\nসংবাদপত্র, মিডিয়া ইত্যাদি চ্যালেঞ্জিং কাজে নারীদের পূর্বের তুলনায় অনেক বেশী অংশগ্রহণ বৃদ্ধি পায়। সাহিত্য, সংস্কৃতির সকল শাখায় নারীর উপস্হিতি উল্লেখ করার মতো। (বিবিএস) -এর তথ্য অনুযায়ী, ১৯৭৪ সালে দেশে কর্ম ক্ষেত্রে নারী ছিল ৪ শতাংশ। এই হার ১৯৮০ সালের দিকে ৮ শতাংশ ও ২০০০ সালে ২৩.৯ শতাংশ, তবে শ্রমবাজারে অংশগ্রহণে ২০১০ সালে বেড়ে ৩৬ শতাংশ হয়। সর্বশেষ ২০১৬-১৭ জরিপে নারী হিস্যা ৩৬.৩ শতাংশ ।\nবাংলাদেশ সরকার অনেকগুলো নারী বান্ধব আইন করেছে, যার ফলে নারীর ক্ষমতায়ন হয়েছে। এজন্য তাদের কিছুটা অগ্রগতি হয়েছে, কিছু আইন নারীকে সন্মান এনে দিয়েছে। নারীর উন্নয়নে রাজনৈতিক ক্ষেত্রে আরো ক্ষমতায়ন প্রয়োজন, যে ক্ষমতার দ্বারা নারী তার উপর অর্পিত কাজটা সঠিক ভাবে করতে পারবে।\nকর্মক্ষেত্রে আইন করে নারীর অংশগ্রহণ বাড়ানো হয়েছে, যেমন প্রাথমিক বিদ্যালয়ে ৬০ শতাংশ নারীর নিয়োগ দেয়া। সকল শিশুদের শিক্ষা প্রতিষ্ঠানের প্রতি আকর্ষনীয় করে তুলতে নানারকম সুবিধা প্রধান করছে সরকার, এতে করে মেয়ে শিশুদের সবচেয়ে বেশী উপকার হয়েছে। প্রান্তিক নারীরা আর্থ-সামাজিকভাবে বেশী অবহেলিত, সেখানে সরকার ছাড়াও বিভিন্নরকম এনজিও’র মাধ্যমে সুবিধা বন্চিতদের শিক্ষার ব্যবস্হা এবং তাদের সচেতন করা হচ্ছে কিন্তু সমসুযোগের বিষয়টি নিশ্চিত গুরুত্বের সাথে দেখতে হবে।\nবস্তিবাসী শিশুদের মধ্যে নারী পুরুষের বৈষম্য তীব্র। মেয়েদের বেশীরভাগ ক্ষেত্রে স্কুলে যেতে দেয়া হয় না।\nবাংলাদেশে সর্বত্র নারীর অংশগ্রহন বাড়লেও বেশকিছু প্রতিবন্ধকতা এখনো বিদ্যমান। নারীর অংশগ্রহণ মূলক পরিবেশ এখনো সমমাত্রায় উন্নয়ন করা সম্ভব হয়নি। কর্মক্ষেত্রে পেশার বৈষম্য তীব্র ভাবে বিরাজমান। উচ্চস্তরের সামাজিক প্রতিবন্ধকতা কিছুটা দূর হলেও প্রান্তিক পর্যায়ে এর তীব্রতা এখনো বিরাজমান। কর্মক্ষেত্রে এখনো নারীরা কিছু ক্ষেত্রে যেমন বিবাহের কারণে, সন্তান জন্মদানের কারণে ছুটি না পেয়ে চাকরীচ্যুত হয়। উচ্চবিত্ত, মধ্যবিত্ত ও নিন্মবিত্ত সকল ক্ষেত্রে এই সমস্যা রয়েছে। নারীর আরো উন্নয়ন ও অংশগ্রহণের ক্ষেত্রে নারীর এমন আত্মোৎসর্গ একটি বড় বাধা।\nসমাজে প্রতিবন্ধী মানুষের জন্যে সরকারের নীতিমালা থাকলেও আশা জাগানিয়া বাস্তবতা নেই, ফলে প্রতিবন্ধী নারীদের পিছিয়েই থাকতে হচ্ছে। তাদের জন্যে পরিবেশ বান্ধব শিক্ষাব্যবস্হা, প্রশিক্ষণর ব্যবস্হা, এবং উপযোগী পরিবেশ একান্ত দরকার, সর্বোপরি নারীর টেকসই উন্নয়নের জন্যে নারীর সক্ষমতা বৃদ্ধি করা জরুরি। এক্ষেত্রে প্রান্তিক নারীর ক্ষমতা উন্নয়ন সবচেয়ে বেশী গুরুত্বপূর্ণ।\nসমাজ এখনো নারীকে ভিন্ন চোখে দেখে, পরিবারে মেয়েরা ছেলেদের চেয়ে কম সুযোগ সুবিধা পায়, মেয়েরা তর্ক করলে বলা হয়, মেয়েদের তর্ক করা ভালো না। ছেলেদের তর্ককে বিবেচনা করা হয় বিচার বুদ্ধিসম্পন্ন হিসেবে। মেয়েদের মিছিলের সামনে রাখা হয় অবলা নারীকে পুলিশ মারবে না এই ভাবনায়, কিন্তু যোগ্যতার বিচারে কখনো সামনে স্হান দিতে রাজি না। এখনো পারিবারিক পর্যায়ে পুরুষ সদস্যকে জ্ঞানচর্চাকারী, নেতৃত্বদানকারী, উপার্জনকারী হিসেবে ধরে নেয়া হয়। আর নারীকে ভাবা হয় সেবিকা ও উৎসাহদানকারী। এসব দৃষ্টিভঙ্গি পাল্টাতে হবে।\nবর্তমানে প্রায় সকল ক্ষেত্রে নারীর অংশগ্রহণ রয়েছে কিন্তু সিদ্ধান্ত গ্রহনের ক্ষমতা কম। বাংলাদেশের গণমাধ্যমে নারীর সংখ্যা বাড়লেও নারী সম্পাদকের সংখ্যা বাড়েনি। নারী অংশগ্রহণ বাড়লেও কেন সিদ্ধান্ত গ্রহণের পর্যায়ে নারী আসতে পারেনা তা প্রথমে ভাবা দরকার। সকল ক্ষেত্রে সচেতনতা গড়ে তুলতে পরিবারের চেয়ে রাষ্ট্রের ভূমিকা বেশি থাকা উচিত। নারী শিক্ষিত কিংবা কর্মজীবী হলেই পুরোপুরি উন্নয়ন ঘটবে এমন ধারণা আংশিক সত্য। নারী উন্নয়নের জন্যে সবার আগে নারীকে আত্মসচেতন হতে হবে।\nসংসারের পিছনে নারীর যে শ্রম তার মূল্যায়ন হওয়া দরকার। গৃহকর্মে নিয়োজিত নারীর আনুষ্ঠানিক স্বীকৃতি নেই। সকল ক্ষেত্রে নারীর অংশগ্রহণ বেড়েছে কিন্তু ক্ষেত্র বিশেষ হিসেবে সমস্যা কমছে না, যেমন নিয়মিত বেতনে চাকরীর ক্ষেত্রে নারী-পুরুষের সমতা আসেনি।\nটেকসই উন্নয়নের লক্ষ্যমাত্রায় ১৭টি লক্ষ্যের ৫ম লক্ষ্যটি হচ্ছে লিঙ্গ সমতা। কিন্তু কোথায় দেশের লিঙ্গ সমতা? এই লিঙ্গ বৈষম্য দূর করতে হলে শিক্ষাস্তরের প্রাথমিক পর্যায় থেকে পাঠ্যক্রমের আওতায় এনে লিঙ্গ সমতা অর্জনের মানসিকতা সম্পন্ন সমাজ গড়তে হবে। নারী বান্ধব পরিবেশ গঠন করার কোন বিকল্প নেই।নারীর প্রতি দৃষ্টিভঙ্গির পরিবর্তনের পাশাপাশি কর্মক্ষেত্রে নারীর নিরাপত্তা নিশ্চিত করতে হবে। কর্মক্ষেত্রে সংকোচ বোধ থাকলে নারীর কাজ সহজ হয় না। নারীর সকল সংকোচ দূর করারব ব্যবস্থা করতে হবে।\nজ্ঞানীজনের কথা, আমাকে সুস্হ মা দাও, আমি তোমাদের সুস্হ্য জাতি দিবো। সুস্হ মা পেতে হলে বাল্য বিবাহ রোধ করতেই হবে, সুস্হ্ শিশু জন্মদান করা কেবল সুস্হ মায়ের পক্ষে সম্ভব, সুস্থ্য শিশু আগামীর ভবিষ্যত।\nধর্ষণ, নারী নির্যাতন, কর্মক্ষেত্রে বৈষম্য, পরিবারে কম গুরুত্ব পাওয়া, সংসারে অবহেলিত, স্বাস্হ্য, পুষ্টি, শিক্ষা সকল ক্ষেত্রে অনাদরে বেড়ে উঠা নারী সুস্হ ভাবে বড় হয়ে উঠে না। মানসিক, শারীরিক নানান অদেখা সমস্যা নিয়ে বড় হওয়া নারী সফল হলেও তার ক্ষত সমাজে, সংসারে, কর্মক্ষেত্রে পড়তে বাধ্য।\nনারীর সার্বিক অধিকারের সমতা এবং নারী উন্নয়নের কথা বলতে গেলে নারীবাদিতা চলেই আসে। উনিশ শতাব্দীর শেষের দিকে নারীবাদ শব্দটি উচ্চারিত হতে থাকে যদিও তার বহু আগে থেকে নারী তার অধিকারের কথা বলে আসছে। নিজেদের অবস্হা পরিবর্তনের দাবী নারী শত শত বছর ধরে করে আসছে।নারী তার বিভেদ বৈষম্যের কথা বলছে বহু আগে থেকে, কিন্তু যে বৈষম্য পুরুষতন্ত্রের সৃষ্টি তা এতো সহজে নারী একা লড়াই করে দূর করতে পারবে না।\nনারীর অধিকার নিয়ে কথা বলতে, নারীবাদী হওয়ার দরকার নেই, নারীবাদ একটি তত্ত্ব, একটি দর্শন, একটি বোধ, একটি সামাজিক অবস্হান। যাকে এক লাইনে জটিল করার কিছু নেই। যেই নারীবাদের জন্ম হয়েছে লিঙ্গ বৈষম্য দূর করতে, সেই নারীবাদ মূলত মানবতাবাদ। মানবতাবাদের দাবী আর নারীবাদের আর্জি মূলত এক। তাই যে বৈষম্য পুরুষতান্ত্রিক সমাজকর্তিৃক সৃষ্ট, সেখানে নারীর সমঅধিকার প্রতিষ্ঠার লক্ষ্যে এই শক্তিকে নারী পুরুষ সকলে মিলে নিজেদের মধ্যে ধারণ করে তার বিরুদ্ধে লড়তে হবে।\nনারীবাদ কেবল শহরে শিক্ষিত সুবিধাপ্রাপ্ত নারীদের জন্য নয়, পুরুষের বিরুদ্ধে বলবার জন্যে নয়। অবহেলিত, সুবিধাবন্চিত সকল নারীর মৌলিক অধিকারের জন্য এক হয়ে কথা বলাই নারীবাদির কাজ হওয়া দরকার। মানবতাপূর্ণ সমাজ প্রতিষ্ঠাই নারীবাদের মূল লক্ষ্য হওয়া উচিত।\nপ্রায় এক শতাব্দী পথ পেরিয়ে এদেশের নারীরা যতদূর অর্জন করতে পেরেছে, তার বেশীর ভাগ আবার উপরের স্তরের নারীদের গন্ডি পেরিয়ে প্রত্যন্ত গ্রাম গন্জে তেমন সুধিধা করতে পারেনি। নারীবাদ যেন শুধু শহরের অবস্থাপন্ন, সুবিধাপ্রাপ্ত শ্রেণীর নারীদের জন্যে না হয়। মাথায় রাখা দরকার, যেন তাদের শিক্ষা, স্বাধীনতা, প্রগতিশীলতা সকল সুধিধাবন্চিত নারীদের অধিকার আদায়ে সহায়তা করে সকল নারীর উড়ানের বিশাল ক্ষেত্র তৈরি করে। নারীবাদের দর্শন পরিবর্তনমূখী রুপান্তরের আদর্শে গড়া, পুরুষেরসাথে যুদ্ধ করা নয়, এই সত্যটা নারী যতদিনই লাগুক পুরুষকে বুঝাতে হবে। নারীকে তার ঘর থেকে শুরু করতে হবে একাজ। বেগম রোকেয়া জীবনের শেষদিন পর্যন্ত কাজ করে গেছেন নারীদের নিয়ে, তাই অধিকারপ্রাপ্ত নারীরা, নারীবাদিরা, সকলে মিলেই সমাজের সকল স্তরের নারীদের নিয়ে এগিয়ে যেতে হবে লক্ষ্যে পৌঁছানোর জন্যে। তবেই সম্ভব নারীমুক্তি।\nবেগম রোকেয়ার শুরু করা প্রচেষ্টায়, উঁনার দেখিয়ে দেয়া পথে হেঁটে বাংলার নারীরা যতটুকু সফলতা অর্জন করেছে তা বাংলাদেশের প্রেক্ষাপটে খুব একটা নগণ্য নয়। তবে এই অল্প পথ পাড়ি দিতে আমাদের লেগে গেছে এক শতাব্দী। নারী আজ অন্ধকারে হেঁশেল থেকে বাইরে বের হয়ে এসেছে। ঘরে বাইরে সমান তাদের পথ চলা। দেশের অর্থনীতিতে অবদান রাখছে আজকের নারীরা। পুরুষের কাঁধে কাঁধ মিলিয়ে সমান তালে কায়িক পরিশ্রম করছেন সব ক্ষেত্রে।\nবৈষম্যে, শোষণ ও বন্চনার শিকার না হয়ে মুক্ত স্বাধীন জীবনের জন্যে যে যুদ্ধ জয় করে স্বাধীন দেশ , সেই দেশের অর্ধেক সংখ্যক মানুষ নারী কেন আজও বৈষম্যের শিকার? যে মূলমন্ত্রে দিক্ষিত হয়ে আমরা সেদিন চেয়েছিলাম একটি পুণ্যভূমি, এতো এতো মানুষের আত্মত্যাগের বিনিময়ে যে দেশ, সে দেশে আজও কেন নারী তার প্রাপ্য অধিকার পায় না, ধর্ষণের শিকার হতে হয়, সঠিক বিচার পায় না কেন নারীরা? যে স্বপ্ন বীজ রোপিত হয়েছিল বঙ্গবন্ধুর ভাষণে তার ফল আজ ৫০ বছরের স্বাধীন বাংলাদেশ। কিন্তু ৫০ বছরেও কেন নারীমুক্তি এলো না।\nপরিশেষে বলতে চাই বাংলাদেশের সংবিধানের ২৮(১) অনুচ্ছেদে যে নারী পুরুষের সমতার কথা বলা হয়েছে তা রক্ষা করা হোক। ১৯৮১ সালের ৩ সেপ্টেম্বর জাতিসংঘ কতৃর্ক নারীর প্রতি সব ধরনের বৈষম্য নিরসনের জন্যে যে সনদ, যা ‘সিডও’ সনদ হিসাবে গৃহীত হয়। সিডও সনদ নারীর সব সব ধরনের মানবাধিকার রক্ষার দলিল। এই সনদের সুবিধা যেন ভোগ করতে পারে নারী। সর্বত্র নারী অংশগ্রহণ বাড়ালে চলবে না, গুণগত উন্নয়ন জরুরি, আনুষ্ঠানিক কাজের অর্থনৈতিক মূল্যায়ন, লিঙ্গসমতা, নারীবান্ধব নিরাপদ পরিবেশসহ সকল বৈষম্য দূর করতে পারলে তবেই নারীর যথাযোগ্য মর্যাদা এরং সমঅধিকার প্রদানের মাধ্যমেই কেবল দেশের উন্নয়নের লক্ষ্যমাত্রা অর্জনসহ সকল অর্জনের সাথে সফলতার পথে হাঁটা সম্ভব। অর্ধেক জনসম্পদকে বাদ দিয়ে দেশ সাফল্যের লক্ষ্যে পৌঁছাতে পারবে না। বৈষম্যমুক্ত দেশ হোক বাংলাদেশ, সকলের মিলিত কর্মযজ্ঞের ফলে উন্নত সমৃদ্ধ সোনার বাংলা হোক\nআমার প্রিয় জন্মভূমি।\nলেখক: নিউ মিডিয়া কোঅর্ডিনেটর, সিজিএস; পরিচালক, সিসিএন।\nসমৃদ্ধ অর্থনীতির ভিত্তি গড়ে দেশ আজ স্বনির্ভর দেশে পরিণত হয়েছে : ইন্দিরা\nকটিয়াদীতে ইভটিজিংয়ের শিকার স্কুল ছাত্রীর আত্মহত্যা


কথা দাও তুমি রাখবে পাশে... - Sylhet24Express\nHome / লাইফ- স্টাইল / কথা দাও তুমি রাখবে পাশে…\nadmin May 17, 2017\tলাইফ- স্টাইল Leaveacomment 70 Views\nসিলেট টুয়েন্টিফোর এক্সপ্রেস ডেস্ক : ‘মন আঁকছে তোমার ছবি ধীরে ধীরে… মন ডাকছে তোমারই নাম ধীরে ধীরে… টুকরো সুখের নকশাতে মেঘে তোমায় ভাসাতে জেগেছে ঘুমানো আসা… স্বপ্ন বিভোর ঝর্ণাতে মেঘে তোমায় ভাসাতে মেশাবো ভালোবাসা… কথা দাও তুমি থাকবে পাশে… কথা দাও তুমি রাখবে পাশে’- কথা দেবেন আপনার সঙ্গীকে!\nঅমরসঙ্গী হওয়ার তাগিদ দিলে হয়তো রোমান্টিকতার বাড়াবাড়িই হবে। তবে আরও একটু বেশি হলে ক্ষতি কী?… সফল ও ভালো জীবনসঙ্গী সবারই চাওয়া থাকে। আর প্রেম, ভালোবাসা, বিয়ে, দাম্পত্য জীবনকে কোথা থেকে কোথায় নিয়ে যায়.. ভেবে দেখুন তো!\nবোঝাপোড়া মিল অমিলের কিছু অনুপাত থাকবেই। এ কথাটি শুধু শরীরের ক্ষেত্রেই নয় বরং বিয়ের ক্ষেত্রেও প্রযোজ্য। স্বামী-স্ত্রীর সম্পর্ক ও ভালোবাসা প্রত্যক্ষ বা পরোক্ষভাবে নির্ভর করে দু`জনের উচ্চতা, বয়স ও বেতনসহ বিভিন্ন বিষয়ের ওপর। তবে যারা প্রেমে হাবুডুবু খাচ্ছেন, তাদের কথা আলাদা। তারা হয়তো চাইলেও আর কোনো মানদণ্ডে প্রেমিক বা প্রেমিকাকে বিচার করবেন না।\nকিন্তু যারা প্রেম না করে বিয়ে করছেন তাদের ক্ষেত্রে বয়স, উচ্চতা ও বেতন একটি বড় বিবেচনার বিষয় হয়ে দাঁড়ায়। চলুন তাহলে জেনে নেয়া যাক বিয়ের ক্ষেত্রে স্বামী-স্ত্রীর এসব বিষয়ে ব্যবধান কেমন হওয়া উচিত?\nসম্প্রতি স্বাস্থ্য বিষয়ক একটি ওয়েবসাইটে লিখিত একটি প্রবন্ধে এ সম্পর্কে আলোচনা করা হয়েছে। প্রবন্ধে শুধু বয়সের ব্যবধানের কথা বলা হয়েছে তা নয়, দু`জনের উচ্চতা ও বেতনের ব্যবধান এবং শ্বশুর-শ্বাশুড়ীর সঙ্গে সুসম্পর্ক রাখাসহ বিভিন্ন বিষয় নিয়েও আলোচনা করা হয়েছে।\nপ্রেমিক-প্রেমিকা বা স্বামী-স্ত্রীর মধ্যে বয়সের আদর্শ ব্যবধান ধরা হয় ৩ বছরকে। সাধারণত মেয়েরা মনের দিক দিয়ে তুলনামূলকভাবে একটু আগেই পরিপক্কতা লাভ করে। আর স্বামী-স্ত্রীর মধ্যে মানসিক মিল থাকাটা জরুরি। তাই মনে করা হয় যে, স্বামী যদি স্ত্রীর চেয়ে ৩ বছরের বড় হয় তবে দু`জনের মানসিক পরিপক্কতা সমান হবে। তাছাড়া, ৩ বছর বড় হলে স্বামী একটু আগে পড়ালেখা শেষ করে কোনো একটা পেশা বেছে নেবে এবং নিজেকে গুছিয়ে নেওয়ার সময় পাবে। এটাও বয়সের ব্যবধান ৩ রাখার একটা কারণ।\nএ সম্পর্কে বিশেষজ্ঞদের মতামত হচ্ছে, সংখ্যাগরিষ্ঠ মেয়ে সাধারণত নিজেকে সযত্নে রক্ষা করতে চান। স্বামী বা প্রেমিকের উচ্চতা বেশি হলে, তিনি অনেক বেশি নিরাপদবোধ করেন। আসলে ছেলেদের উচ্চতা সাধারণতভাবে মেয়েদের চেয়ে বেশি হয়ে থাকে। তবে এই ক্ষেত্রে ১০ সেন্টিমিটার বেশি হলে, দেখতে সুন্দর লাগে; মানানসই মনে হয়। এই ব্যবধান দু`পক্ষের লিঙ্গ পরিচয়কেও আরও স্পষ্ট করে তোলে। স্বামী বা প্রেমিককে তখন অনেক বেশি ম্যানলি মনে হয় এবং স্ত্রী বা প্রেমিকাকে আরও বেশি কামনীয় ও সুন্দর লাগে। উচ্চতার ব্যবধানটি অতিরিক্ত হলে দেখতে ভালো দেখায় না।\nবেতন বা আয়ের ব্যাপারটা কম গুরুত্বপূর্ণ নয়। কোনো কোনো জরিপ অনুসারে, স্বামীর বেতন বা আয় স্ত্রীর দেড় গুণ হলে ভালো। এতে পরিবারের সুখের সূচক বাড়ে। আজকাল অধিকাংশ ক্ষেত্রেই দেখা যায় স্বামী ও স্ত্রী দু`জনই চাকরি করেন বা আয় করেন। তবে ঐতিহ্যবাহী ধারণার প্রভাবে অনেকের মতামতা এমন যে, পরিবারে স্বামীর আর্থিক দায়িত্ব বেশি বহন করা উচিত। তাই স্ত্রীর চেয়ে স্বামীর আয় বেশি হওয়া আবশ্যক বলেই অনেকে মনে করেন। এতে এক দিকে স্বামীর মুখ রক্ষা হবে, অন্যদিকে স্ত্রীর নিরাপত্তাবোধ বাড়বে। তবে, এ ব্যবধান যত বেশি হবে তত ভালো।\nকিন্তু পিতা-মাতা বা শ্বশুর-শ্বাশুড়ীর যত্ন নেওয়ার গুরুত্বও তাদের বুঝতে হবে। তারা নিজেদের জীবন বিলিয়ে দিয়ে সন্তান বড় করেছেন। তাই পিতা-মাতার প্রতি সন্তানের দায়িত্ব সম্পর্কে সচেতন থাকতে হবে। তাহলে কী করা উচিত? বিশেষজ্ঞরা বলছেন, অন্তত এমন একটা পরিবেশ সৃষ্টি করতে হবে যাতে পিতা-মাতা বা শ্বশুর-শ্বাশুড়ী তাদের প্রয়োজনে ছেলে-মেয়েকে কাছে পান।\nকথা দাও তুমি রাখবে পাশে...\t2017-05-17\nTags কথা দাও তুমি রাখবে পাশে...\nPrevious শিশুদের কান্নার আজব উৎসব! (ভিডিও)\nNext পক্ষাঘাতগ্রস্থ রোগীর মস্তিষ্কে আর্ম-এর ইমপ্ল্যান্ট


ইউনাইটেড হাসপাতালকে জরিমানা ২০ লাখ টাকা ! ( ভিডিও ) - New Wallpaper HD Images Dot Com\nইউনাইটেড হাসপাতালকে জরিমানা ২০ লাখ টাকা ! ( ভিডিও )\nইউনাইটেড হাসপাতালকে জরিমানা ২০ লাখ টাকা কারন তারা মেয়াদ উত্তীর্ণ ঔষধ বিক্রি করছে। এটা খুবই দুঃখজনক যে এখন আমাদের দেশের অবস্থা এতোটাই ভালো যে নামিদামি সব হাসপাতালগুলোতে চলছে সবার চোখে আড়ালে মানুষকের সুস্থ করার বদলে উলটো আরো অসুস্থ করা। চলুন দেখি ভিডিও তে।\nইউনাইটেড হাসপাতালকে জরিমানা ২০ লাখ টাকা\nআজকের খবর ছিলো বাংলাদেশের উচ্চমানের হাসপাতালগুলোর অবস্থা নিয়ে। আপনি কি এখন মনে করেন যে বাংলাদেশে আসলেই কোনো ভালো চিকিৎসা সম্ভব?\nbangla news সবার আগে পেতে থাকুন আমদের ওয়েবসাইটের সাথে।\nAuthor Md. Jiyaur RahimPosted on March 21, 2018 March 22, 2018 Categories UncategorizedTags bangla news, আজকের খবর, ইউনাইটেড হাসপাতাল, ইউনাইটেড হাসপাতালকে জরিমানা, দুঃখজনক, নামিদামি সব হাসপাতাল, নামিদামি হাসপাতাল, বাংলাদেশের উচ্চমানের হাসপাতালগুলোর অবস্থা, ভিডিও, মেয়াদ মেয়াদ উত্তীর্ণ ঔষধ, হাসপাতাল, হাসপাতালগুলোর অবস্থা\nPrevious Previous post: ডোনাল্ড ট্রাম্প সৌদি আরবকে বললেন ‘মহান বন্ধু’ !\nNext Next post: বিমানের সুরক্ষা ব্যবস্থা ( ভিডিও )


Atheist Left – Page 30 – Stop worrying and enjoy your life\nAtheist Left Blog\nইসলাম / দর্শন / ধর্ম / বিষয়ভিত্তিক / ব্লগ\nby Atheist Left · Published 13/03/2016 · Last modified 16/06/2022\nলিখেছেন অনিগিরি ঈশ্বরে বিশ্বাস-অবিশ্বাস বা আস্তিক-নাস্তিক ধরনের বিতর্কের এইবার, বোধহয়, চির অবসান হতে চলছে। জাপানের একদল জীববিজ্ঞানী মানবদেহে স্রষ্টার প্রতি বিশ্বাসের জন্য দায়ী একটি জিন সনাক্ত করতে সক্ষম হয়েছে। একদল মানুষ যখন অন্ধভাবে স্রষ্টার প্রতি...\nইসলাম / ইসলামে নবি / ব্লগ\nনিজেরে যখনই আবাল মনে হবে\nUncategorized / ইসলাম / ইসলামে নবি / ধর্ম / বিষয়ভিত্তিক / ব্যক্তিত্ব / ব্লগ\nনবীজি ছিলো দয়ার আধার। মাঝেমধ্যে তাকে কঠিন হতে হতো, কিন্তু তখনও মানবতাবোধ তাকে ছেড়ে যেতো না। মানবতার দুষ্টান্ত নম্বর এক: একদিন এক মহিলা নবীজির কাছে এসে বললো, “আমি পাপ করেছি। আমি পরপুরুষ গমন করেছি।...\nধর্ম / ব্লগ\nby Atheist Left · Published 12/03/2016 · Last modified 16/06/2022\nদ্য গে ক্লার্জি\nby Atheist Left · Published 11/03/2016 · Last modified 16/06/2022\nব্রিটেনের কাউন্সিল অভ এক্স-মুসলিম নামের সংগঠনের উদ্যোগে #ExMuslimBecause নামে টুইটারে একটি প্রচারণা অত্যন্ত জনপ্রিয়তা লাভ করেছে। প্রাক্তন মুছলিমরা উপস্থাপন করছে ইছলাম ত্যাগের বিবিধ কারণ। অতি দীর্ঘ ও ক্রমবর্ধমান এই কারণ-তালিকা থেকে কিছু সরস ও...\nবিজ্ঞানের চোখে ঈশ্বর\nলিখেছেন দেলোয়ার ডেনিম পদার্থবিজ্ঞান অনুযায়ী ঈশ্বর: – ঈশ্বর পদার্থ নাকি অপদার্থ? – ঈশ্বরের মধ্যে পদার্থের কোনো বৈশিষ্ট্য নেই। সুতরাং তিনি অপদার্থ।… বিস্তারিত পড়ুন\nঅবাস্তব, ভিত্তিহীন ও যুক্তিরহিত কথা বলায় মমিনদের জুড়ি নেই। এই যেমন ‘মুক্তমনা’ শব্দটিকে তারা ব্যঙ্গ করে ‘মূত্রমনা’ বলে থাকে, যদিও বিন্দুমাত্র কারণ নেই এর পেছনে। মুক্তমনাদের মূত্রপ্রীতির কথা কখনও শোনা যায় না। তাই বলে...\nব্লগ / মুক্ত চিন্তা / সমসাময়িক\nসেই ছোটবেলা থেকে শুনে আসছি, বাংলাদেশ ৯০ ভাগ মুসলমানের দেশ। অবশ্যই না। বাংলাদেশের ৯০ ভাগ মুসলিমের ৯০ ভাগ ঠিকমত নামাজ পরে না, জাকাত তো দেয়ই না।… বিস্তারিত পড়ুন\nUncategorized / ধর্ম / ব্লগ / মুক্ত চিন্তা\nইসলাম / ধর্ম / বিষয়ভিত্তিক / ব্যক্তিত্ব / ব্লগ\nby Atheist Left · Published 10/03/2016 · Last modified 16/06/2022\nলিখেছেন সমকোণী বৃত্ত =&0=& আসুন, দেখা যাক, আল্লাহ তার বান্দাদের কতোটা বোকা ভাবে এবং আসলেই কি তারা ততোটুক বোকা? আল্লাহ বলেছে, “আল্লাহ তারর বান্দাদের নেকির ওপর ভিত্তি করে একেক ধরনের জান্নাতে পাঠাবেন। সবচেয়ে নেকিবানরা যাবে...\nPage 30 of 60« FirstPrevious ...1020...2829303132...405060...Next Last »


শিক্ষা ব্যবস্থায় মাদ্রাসা শিক্ষাকে আরো আধুনিকায়ন করা হচ্ছে : শিক্ষামন্ত্রী\nHome / চাঁদপুর / শিক্ষা ব্যবস্থায় মাদ্রাসা শিক্ষাকে আরো আধুনিকায়ন করা হচ্ছে : শিক্ষামন্ত্রী\nশিক্ষামন্ত্রী ডা.দীপু মনি বলেছেন,‘শিক্ষা ব্যবস্থায় মাদ্রাসা শিক্ষাকে আরো আধুকিায়ন করা হচ্ছে। আমরা বঙ্গবন্ধু সোনার বাংরা প্রতিষ্ঠা করতে সব ধরনের কাজ করে যাচ্ছি। ধর্ম নিয়ে বাড়াবাড়ি করা যাবে না। আমাদেরকে যার যার ধর্ম সঠিক ভাবে পালন করতে হবে। দেশপ্রেম নিয়ে মানুষের পাশে দাড়াতে হবে। বাংলাদেশ এখন অনেক এগিয়ে গেছে, এখন অন্যদেশকে বাংলাদেশ সহযোগিতা করে। আমরা দুর্নীতি ও অন্যায়ের বিরুদ্ধে রুখে দাড়াতে হবে। আমরা বঙ্গবন্ধুর আদর্শকে লালন করে আরো এগিয়ে যাবো।’\n৪ মার্চ বুধবার দুপুরে চাঁদপুর শহরের বিষ্ণুদী ইসলামিয়া সিনিয়র মাদ্রাসা মিলনায়তনে তিনি এসব কথা বলেন।\nশিক্ষামন্ত্রী বলেন,‘বঙ্গবন্ধু এই দেশেটাকে স্বাধীন করার জন্য মুক্তিযোদ্ধাদের অনপ্রেরণা দিয়েছেন। তিনি শুধু দেশের মানুষের কথা ভেবেছেন। তাঁর শেষ রক্তবিন্দু থাকা অবস্থায় তিনি দেশের জন্য কাজ করেছেন। আমাদেরকে শুধু মুজিববর্ষ পালন করলে হবে না, তার সম্পর্কে পুরো জানতে হবে। বঙ্গবন্ধু চেয়েছেন, সকলের ঘর থাকবে, সকলের পেটে খাবার থাকবে, সবাই চিকিৎসা পাবে। সকলে যেনো নিজের ধর্ম শান্তিতে পালন করতে পারে।’\nবাংলাদেশ মাদ্রাসা শিক্ষা বোর্ডের চেয়ারম্যান প্রফেসর কায়সার আহমেদ, অতিরিক্ত পুলিশ সুপার (পদন্নোতি প্রাপ্ত এসপি) মো. মিজানুর রহমান খান, অতিরিক্ত জেলা ম্যাজিস্ট্রেট মো. জামাল হোসেন, বিষ্ণুদী ইসলামিয়া সিনিয়র মাদ্রাসার অধ্যক্ষ মাও. মোহাম্মদ জসিম উদ্দিন, ব্রেইভের প্রতিষ্ঠাতা রূপক রায়।\nব্রেইভের সসদস্য কাজী মাজহারুল হকের পরিচালায় উপস্থিত ছিলেন, শিক্ষা প্রকৌশল অধিদপ্তের তত্ত্ববধায়ক প্রকৌশলী মো. দেলোয়ার হোসেন মজুমদার, জেলা শিক্ষা অফিসার মো. গিয়াস উদ্দিন, চাঁদপুর সদর উপজেলা নির্বাহী কর্মকর্তা কানিজ ফাতেমা, জেলা আওয়ামী লীগের সাংগঠনিক সম্পাদক তাফাজ্জল হোসেন এসডু পাটওয়ারী, চাঁদপুর মডেল থানার ওসি মো. নাসিম উদ্দিন, ফরিদগঞ্জ মজিদিয়া কামিল মাদ্রাসার অধ্যক্ষ মাও মাহবুবুর রহমান, বিষ্ণুদী মাদ্রাসা গভর্নিং বডির সাবেক সভাপতি প্রকৌ. দেলোয়ার হোসেন, বঙ্গবন্ধু উৎসব কমিটির সদস্য সচিব রিফাত কান্তি সেন।\nশরীফুল ইসলাম,৪ মার্চ ২০২০


An account about woman rights and its future in newly Taliban ruled Afghanistan dgtl - Anandabazar\nAn account about woman rights and its future in newly Taliban ruled Afghanistan dgtl\nবাসেও পর্দানসীন হতে হত মেয়েদের! নতুন তালিবানি শাসনেও তাঁদের ভবিষ্যৎ অনিশ্চিত\nকলকাতা ১৯ অগস্ট ২০২১ ১৩:২৯\nআফগানিস্তানে তালিবানি শাসনে মহিলাদের অবস্থা কী হবে? প্রথম সাংবাদিক বৈঠকেই তালিবানের মুখপাত্রকে এই প্রশ্নের মুখে পড়তে হয়েছিল। তিনি জানিয়েছিলেন, সময় পাল্টেছে। ২০ বছর আগে যেমন নিয়ম ছিল, তেমন না-ও থাকতে পারে। তবে যা-ই হোক না কেন, হবে শরিয়তি আইন মেনে।\n২০২১ থেকে কি তাহলে পরিবর্বিত তালিবানি শাসন দেখতে চলেছে আফগানিস্তান? মেয়েরা কি আগের থেকে একটু হলেও বেশি স্বাধীনতা পাবেন? আফগানিস্তানের ইতিহাস কিন্তু তা বলছে না। বলছে, তালিবানি শাসনে নারী স্বাধীনতা তো দূরস্থান, নারী অধিকার রক্ষাও কঠিন হয়েছে বারবার।\n১৯৯০ সালের মাঝামাঝি আফগানিস্তানে প্রথম দফায় ক্ষমতা অধিকার করবার পরেই তালিবান শাসককুল বুঝিয়ে দিয়েছিল, তাদের লক্ষ্য এক বিশুদ্ধ ইসলামি সমাজ প্রতিষ্ঠা করা। ১৯৫০ থেকে আফগানিস্তানে যে আধুনিকতাবাদী সংস্কারের সূচনা ঘটেছিল, গোটা দেশকে তার পূর্বাবস্থায় ফিরিয়ে নিয়ে যাওয়াই তাদের লক্ষ্য ছিল। এই উদ্দেশ্যে একগুচ্ছ বিধির প্রবর্তন করা হয়েছিল, যার মধ্যে বিশেষ উল্লেখযোগ্য নীতিপুলিশ ব্যবস্থার উদ্ভাবন। মানুষ নিয়মিত মসজিদে হাজিরা দিচ্ছেন কি না, সেদিকেও নজর রাখা হত। মসজিদে না গেলে কারাবাস পর্যন্ত গড়াতে পারত।\nএই বাহিনী পথচলতি মানুষকে যে কোনও সময়ে দাঁড় করিয়ে তার শাস্ত্রজ্ঞানের পরীক্ষা নিতে পারত। সফল না হলে হত কড়া শাস্তি। ইসলামের নামে নিষেধাজ্ঞা জারি হয়েছিল বিনোদনী কার্যকলাপের উপর। জাঁকজমক কমেছিল নওরোজ উৎসবের, ইসলামে নৃত্যগীতের অনুমোদন নেই— এই দাবিতে ক্যাসেট তৈরি বা বিক্রির জন্যেও বরাদ্দ হয়েছিল বেত্রাঘাত (এমনকি কারাদণ্ড), কোপ পড়েছিল সিনেমা বা টেলিভিশনের অনুষ্ঠানের উপরেও। কোনও মানুষ বা পশুপাখির প্রতিকৃতি ধর্মীয় অনুশাসনসিদ্ধ নয়, এই যুক্তিতে স্কুলের পাঠ্যবই বা ট্রাকের গা থেকে ওই ধরনের ছবি মুছে ফেলার নির্দেশ দেওয়া হয়েছিল। ব্যক্তির চেহারা বা বেশভূষাও ছিল নিয়ন্ত্রণের আওতাভুক্ত। পুরুষদের চুল ছাঁটতে হত ছোট করে, দাড়ি রাখতে হত লম্বা, তার মাপও আদেশনুসারেই ঠিক করা হত। বাড়ির বাইরে বেরোতে হলে মেয়েদের জন্য চাদর বা বোরখায় শরীর ঢাকা ছিল বাধ্যতামূলক।\nবস্তুত, মহিলাদের ক্ষেত্রে নিষেধের পরিধি ছিল আরও বড়। পাহারা আরও কড়া। মেয়েদের ঘরে থাকাই ছিল বিধেয়। একমাত্র পরিবারের কোনও পুরুষ (সে শিশু বা কিশোরও হতে পারে) সঙ্গে থাকলে বিশেষ প্রয়োজনে বাইরে যাওয়ার অনুমতি মিলত। এই নিষেধাজ্ঞার সূত্র ধরে মেয়েদের স্কুলে যাওয়া বা পরিবারের বাইরে কোনও কাজকর্মে অংশ নেওয়াও বন্ধ হয়ে গিয়েছিল তালিবানি শাসনে। প্রশাসনিক কার্যকলাপ এবং বিদেশি সংস্থায় যুক্ত থাকার ক্ষেত্রে এই নিষেধাজ্ঞা ছিল কঠোরভাবে প্রযোজ্য, যদিও হাসপাতালগুলোর ক্ষেত্রে কিছু কিছু ছাড় দেওয়ার কথা জানা যায়। তালিবান শাসকদের দাবি ছিল, তারা মেয়েদের শিক্ষাদানের বিরোধী নয়। কিন্ত সেই শিক্ষাব্যবস্থা ইসলামি রীতিসম্মত হতে হবে।\nমেয়েদের ঘরে থাকাই ছিল বিধেয়।\nসন্দেহ নেই অপরিচিত নারী-পুরুষের অবাধ মেলামেশায় রাশ টানাই ছিল এই সমস্ত আয়োজনের মূল লক্ষ্য। সেই কারণে বাসে উঠেও মেয়েদের বসতে হত একেবারে পিছনের আসনে। মাঝখানে পর্দা টেনে পুরুষযাত্রীদের সঙ্গে দূরত্ব বজায় রাখার ব্যবস্থা করা হত। এমনকি, শহরাঞ্চলে মহিলাদের জন্য নির্দিষ্ট প্রথাগত স্নানাগার বা হামামগুলিকেও তালিবানি ফতোয়ার জেরে বন্ধ করে দেওয়া হয়েছিল। বলা বাহুল্য, এই ধরণের বিধিনিষেধে রাতারাতি অভ্যস্ত হয়ে ওঠা আফগান মহিলাদের পক্ষে সহজ ছিল না। তার পরিণামে তালিবান যুবকদের হাতে নানা ধরণের হেনস্থার শিকার হতে হত তাঁদের। অনেক ক্ষেত্রে শারীরিক নিগ্রহের ঘটনাও ঘটত। দৈহিক আঘাত খুব মারাত্মক না হলেও এর ফলে মহিলাদের মনে বড়সড় মানসিক ক্ষতের সৃষ্টি হতে থাকে তখন থেকেই। কোনও কোনও ক্ষেত্রে ‘বিশ্বাসভঙ্গ’-এর অভিযোগে মহিলাকে পাথর ছুড়ে হত্যা করার ঘটনাও প্রকাশ্যে এসেছিল সে সময়ে।\nএই চরমপন্থী বিধিবিধান ও শাস্তিদান পদ্ধতি স্বাভাবিক ভাবেই প্রচারমাধ্যমের দৃষ্টি আকর্ষণ করে এবং বিশ্বের বিভিন্ন প্রান্ত থেকে প্রতিক্রিয়া আসতে থাকে। রাষ্ট্রপুঞ্জের তরফে আফগান প্রশাসনকে সনদের প্রতি দায়বদ্ধতার কথা স্মরণ করিয়ে দেওয়া হয় এবং আরও সহনশীল দৃষ্টিভঙ্গি গ্রহণ করার আবেদন জানানো হয়। ইউরোপীয় ইউনিয়ন বা আমেরিকা এই ব্যবস্থাকে ‘মধ্যযুগীয়’ আখ্যা দেয় এবং তালিবান শাসনকে মান্যতা দিতেই অস্বীকার করে।\nঅপরিচিত নারী-পুরুষের অবাধ মেলামেশায় রাশ টানাই ছিল এই সমস্ত আয়োজনের মূল লক্ষ্য।\nকিন্তু সেই তীব্র বিরোধিতার সম্মুখীন হয়েও তালিবান নেতৃত্ব নির্বিকার ভাবে জানিয়ে দেন, এই অনুশাসন পর্বের একমাত্র উদ্দেশ্য আফগান বোনেদের ‘কুদৃষ্টি’ থেকে রক্ষা করা। বস্তুত, তারা দাবি করে, নারীশিক্ষার ওপর এই নিষেধাজ্ঞা সাময়িক। উপযুক্ত পরিকাঠামো গড়ে তুলতে পারলেই পরিস্থিতির বদল ঘটবে। কিন্ত অন্য দিকে আন্তর্জাতিক সমালোচনাকে তারা আফগানিস্তানের ওপর পশ্চিমি মূল্যবোধ আরোপ করবার চেষ্টা এবং ইসলাম-বিরোধী আগ্রাসন হিসাবেই বর্ণনা করে। সেই সঙ্গে সব রকম ‘প্ররোচনা’-র মুখোমুখি দাঁড়িয়েও ‘ঈশ্বরের আদেশ পালনের অঙ্গীকার’ থেকে সরে আসতে অস্বীকার করে। আমেরিকার নেতৃত্বে পশ্চিমি দেশ তথা রাষ্ট্রপুঞ্জের তরফে নিরবচ্ছিন্ন নিন্দাবাদ এবং অর্থনৈতিক অবরোধও এই অবস্থান থেকে তাদের বিচ্যুত করতে পারেনি।\nতালিবানের এই অনড় অবস্থান ব্যাখ্যা করতে গেলে তাদের সামাজিক প্রেক্ষাপটের দিকে একটু দৃষ্টি দেওয়া প্রয়োজন। আটের দশকে আফগানিস্তানে সোভিয়েত-বিরোধী প্রতিরোধ চলাকালীন বিপুল সংখ্যায় আফগান পরিবার শরণার্থী হয়ে পাকিস্তানের পশ্চিম প্রদেশগুলিতে আশ্রয় নিয়েছিল। তালিবান নেতৃত্বের এক বড় অংশ সেই ছিন্নমূল পরিবারবর্গেরই সন্তান। তারা এক গ্রাম্য সংস্কৃতির বাহক, আজন্ম দারিদ্র্য-লালিত এবং পেশওয়ার ও বালুচিস্তানের অতিরক্ষণশীল দেওবন্দি মাদ্রাসা ব্যবস্থায় শিক্ষিত। ফলে নাগরিক জীবন ও কৃষ্টি সম্পর্কে তাদের মধ্যে এক তীব্র বিরাগ লক্ষ্য করা যায়। আফগানিস্তানের উচ্চশিক্ষিত মার্জিতরুচি শহরবাসী এলিট সম্প্রদায়ের নিরিখে তারা নিছক ‘বহিরাগত’। পক্ষান্তরে, রীতিনীতি বা মূল্যবোধের দিক থেকে তারা অনেকটাই পুশতু জনসাধারণের প্রতিনিধিত্বকারী। যে সমাজ সম্পূর্ণ পুরুষ-প্রধান এবং মহিলাদের নিচু অবস্থানকে নিতান্ত স্বাভাবিক বলে মনে করে থাকে। সেই সমাজ কাঠামোয় নারী-পুরুষের কাজকর্মের ক্ষেত্রগুলির মধ্যে স্পষ্ট ও নির্দিষ্ট বিভাজন লক্ষ্য করা যায়। আর এই বিভাজন গড়ে ওঠে নারীর এই দুর্বলতর সামাজিক অবস্থানের ধারণার ভিত্তিতে। তালিবানি আইনে মহিলাদের প্রতি যে বৈষম্যমূলক দৃষ্টিভঙ্গি প্রতিফলিত হয়, তার উৎস সন্ধান করতে হবে এইখানেই।\nলক্ষ্য করার বিষয়, মহিলাদের প্রতি এই ধরনের পীড়নমূলক আচরণের সূত্রপাত কিন্ত তালিবানি শক্তির উত্থানের আগেই। নয়ের দশকের প্রথমার্ধে আফগান গৃহযুদ্ধের সময় থেকেই তা ঘটতে দেখা গিয়েছে। তা হলে এই প্রবণতা তালিবান শাসনের সঙ্গেই এত অঙ্গাঙ্গীভাবে জড়িয়ে গেল কী করে? কোনও সন্দেহ নেই তালিবান আমলে আইন ও প্রশাসনের নারী-বিরোধী চরিত্র চরমে পৌঁছেছিল। কিন্ত পাশাপাশি এটাও ঠিক যে, তালিবানের হাত ধরেই শহরাঞ্চলের শিক্ষিত এলিট গোষ্ঠীর জীবনে এই বৈষম্য ও উৎপীড়নের সরাসরি আমদানি ঘটেছিল। বস্তুত, প্রাক-গৃহযুদ্ধ পর্বে এই এলিট সম্প্রদায়ের মানুষের অনেকেই সরকারি প্রশাসনিক পদে চাকুরিরত ছিলেন। যে পেশায় যুক্ত হওয়ার জন্য আবার বিশেষ শিক্ষাগত যোগ্যতার প্রয়োজন হত। রাষ্ট্রব্যবস্থা ভেঙে পড়ার ইঙ্গিত গৃহযুদ্ধকালেই পাওয়া গিয়েছিল। তালিবানি রাজত্বে শিক্ষাব্যবস্থাও ভেঙে পড়বার উপক্রম হয়েছিল। এই প্রেক্ষিতে নতুন শাসককুলের সঙ্গে পুরনো এলিটবর্গের সংঘাত চরমে ওঠে। উচ্চবর্গের মহিলারা তাঁদের গৃহবন্দি জীবনযাত্রার সঙ্গে খাপ খাইয়ে নেওয়ার চেষ্টা চালালেও অন্দরে রক্তক্ষরণ চলতেই থাকে। তৈরি হয় মানসিক বৈকল্যের পরিস্থিতি। কিছু কিছু প্রতিবাদ সংগঠিত হলেও শাসকের দমনমূলক মনোভাবের কারণে সে ভাবে কিছুই দানা বাঁধতে পারেনি।\nগত দু’দশকে আমেরিকার পৃষ্ঠপোষকতা পাওয়া হামিদ কারজাই ও আশরাফ গনির নেতৃত্বে নির্বাচিত সরকারের শাসনকালে হারানো অধিকার সমূহের পুনরুদ্ধার যে অনেকাংশে সম্ভব হয়েছিল, সে বিষয়ে কোনও সন্দেহ নেই। আজ আবার তালিবানরাজ পুনঃপ্রতিষ্ঠার সূত্র ধরে সেই অধিকারভোগের স্বাধীনতা আবারও বিপন্ন হয়ে পড়েছে এবং সে দেশের অধিবাসীদের সঙ্গে সঙ্গে ঘুম কেড়েছে সমগ্র বিশ্বের শুভবুদ্ধিসম্পন্ন মানুষেরও। কিন্তু এই সঙ্গে এক কঠিন সত্যকেও এড়িয়ে যাওয়া যাবে না যে, গণতন্ত্রের বহিরঙ্গসজ্জা বহাল থাকলেও এই দীর্ঘ সময়ে রাজনৈতিক, অর্থনৈতিক বা সাংস্কৃতিক ক্ষেত্রে সমাজের প্রাগ্রসর ও পশ্চাদপদ অংশের মধ্যে সেতুবন্ধনের কাজ সে ভাবে এগোয়নি। তার জন্য সনিষ্ঠ প্রয়াস চালানো হয়েছিল কি না, সে বিষয়টাও পরিষ্কার নয়।\nসেই দূরত্বকে আশ্রয় করেই তালিবানের প্রত্যাবর্তনের পথ প্রশস্ত হয়েছে। কোনও কোনও মহল থেকে আশা প্রকাশ করা হচ্ছে, তালিবানি শাসনের দ্বিতীয় পর্ব প্রথমের চেয়ে ‘পরিণত ও বাস্তববাদী’ হওয়ার সম্ভাবনা রয়েছে। এ কথাও ঠিক যে, তাদের শীর্ষনেতৃত্ব বারবার করেই দেশের মানুষের অধিকার সুরক্ষিত থাকার বিষয়ে আশ্বাস দিয়ে চলেছেন। কিন্ত গত দু’এক দিনের ঘটনাপ্রবাহের দিকে চোখ রাখলে বন্দুকধারী তালিবান যোদ্ধাদের ওপর নেতৃত্বের ঠিক কতখানি প্রভাব বা নিয়ন্ত্রণ রয়েছে, তা বলা কঠিন হয়ে দাঁড়াচ্ছে। ফলে আফগানদের যে অংশ তালিবান-বিরোধী এবং যাঁদের এই মুহূর্তে দেশ ছাড়ার সুযোগ বা ইচ্ছে নেই, তাঁদের ভবিষ্যৎ নিয়ে একটা প্রশ্ন চিহ্ন থেকেই যাচ্ছে।\n(লেখক যাদবপুর বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক। মতামত একান্ত ব্যক্তিগত)


টিম অ্যালেনের 'হোম ইমপ্রুভমেন্ট' বেতন: তিনি প্রতি পর্বে কত করেছেন - বিনোদন\nটিম অ্যালেনের 'হোম ইমপ্রুভমেন্ট' বেতন: দেখুন তিনি প্রতি পর্বে কত করেছেন\nএকটি ধাক্কার জন্য প্রস্তুত, টিম অ্যালেন ভক্ত? তারকার 'হোম ইমপ্রুভমেন্ট' বেতন প্রকাশিত হয়েছে, এবং বিস্ময়কর সংখ্যাটি তাকে পঞ্চম স্থানে রেখেছে-\nধাক্কার জন্য প্রস্তুত,টিম অ্যালেন ভক্ত? তারাগুলো'হোম উন্নতি'বেতন প্রকাশ করা হয়েছে, এবং বিস্ময়কর সংখ্যাটি তাকে টেলিভিশনের ইতিহাসে পঞ্চম-সর্বোচ্চ বেতনপ্রাপ্ত টিভি অভিনেতা হিসাবে স্থান দেয়।\nআমেরিকান আইকন টিম অ্যালেনহলিউড কমেডি রাজকীয়. এই ধরনের স্ট্যাটাস তাকে সমালোচকদের প্রশংসার (এবং তার কষ্টের অংশ) থেকেও অনেক বেশি অর্জন করেছে। বিনোদন আর্থিক বাণিজ্য সেলিব্রিটি নেট ওয়ার্থ তিনি তার সবচেয়ে উল্লেখযোগ্য প্রকল্পের জন্য অর্জিত অবিশ্বাস্য বেতনের পাশাপাশি তার মোট নেট মূল্য ঘোষণা করে টিম অ্যালেনের অনুগামীদের চমকে দিচ্ছেন। তাদের মধ্যে? 90 এর সিটকম ক্লাসিক:হোম উন্নতি.\nসর্বমোট, টিম অ্যালেনের একটি অবিশ্বাস্য0মিলিয়নের নেট মূল্য রয়েছে . এই রাখেঅ্যালেন(67) স্টিভ মার্টিনের মতো অন্যান্য কমেডি আইকনদের মতো একই বলপার্কে, 75 বছর বয়সী কিংবদন্তীর নেট মূল্য তুলনামূলক0মিলিয়ন।\nএত অবিশ্বাস্য সংখ্যা তার বড় বিরতি ছাড়া কখনই সম্ভব হত নাহোম উন্নতি,হয় শো, যা 1991 সালে সম্প্রচারিত হয়েছিল, টিম অ্যালেনকে একটি পরিবারের নাম ধরেছিল। ডিজনি-সমর্থিত শোটি অ্যালেনকে সুপারস্টারডমের দিকে যাত্রা শুরু করবে, তার নিজস্ব উইন্ড ড্যান্সার প্রোডাকশন স্ট্যান্ডআপ কমেডি থেকে টেলিভিশনে তার স্থানান্তর তৈরি করবে।\nতাই নেতৃত্ব দেওয়ার জন্য মানুষটি নিজেই কত কিছু করেছেনহোম উন্নতি? শোতে অভিনয়ের শীর্ষে, টিম অ্যালেন প্রতি পর্বে একটি অবিশ্বাস্য .25 মিলিয়ন উপার্জন করেছেন। নব্বইয়ের দশকে . মুদ্রাস্ফীতির জন্য সামঞ্জস্য করা, আজকের মান অনুসারে এটি প্রতি পর্বে মোটামুটি মিলিয়ন। উল্লেখযোগ্যভাবে - মুদ্রাস্ফীতি সহ বা ছাড়াই - এটি টিম অ্যালেনকে প্রতি পর্বের বেতনের দিক থেকে টেলিভিশনের ইতিহাসে পঞ্চম-সর্বোচ্চ বেতনপ্রাপ্ত টিভি অভিনেতা হিসাবে স্থান দেয়।\nটিম অ্যালেনের 'টয় স্টোরি' এবং 'লাস্ট ম্যান স্ট্যান্ডিং' বেতনও প্রকাশিত হয়েছে\nএছাড়াও, সেলিব্রিটি নেট ওয়ার্থ অন্যান্য বড়-নামের প্রকল্পগুলির জন্য অ্যালেনের বেতনও প্রকাশ করেছে। তার বর্তমান সিটকম,লাস্ট ম্যান স্ট্যান্ডিং, যখন একটি 9-সিজন হিট, তাকে তার হোম ইমপ্রুভমেন্ট বেতনের একটি ভগ্নাংশ উপার্জন করে। তারকা লাস্ট ম্যান-এর জন্য প্রতি পর্বে 5,000 উপার্জন করেন।\nহাস্যকরভাবে, এটি ডিজনির আসলটির জন্য কুখ্যাতভাবে উপার্জন করা পরিমাণকে বামন করেপুতুলের গল্প- একটি মাত্র ,000। তার প্রথম উদ্যোগ হিসেবে ব্যাপক সাফল্যের সঙ্গেBuzz Lightyear, টিম অ্যালেন টয় স্টোরি 2-এর জন্য একটি আশ্চর্যজনক বেতন-বাম্প দেখতে পাবেন - যার জন্য তিনি5মিলিয়ন ডলার নিয়েছিলেন।\nঅন্যান্য উল্লেখযোগ্য বেতন অন্তর্ভুক্ত মিলিয়ন জন্য গ্যালাক্সি কোয়েস্ট এবং মিলিয়ন জন্য জো কেউ , CNW যোগ করে\nএই সমস্ত বর্তমান0মিলিয়ন নেট মূল্যের মধ্যে ব্যাপকভাবে খেলা করেটিম অ্যালেন. যদিও একটি অবিশ্বাস্য কৃতিত্ব, এটি তার খেলনা গল্পের সহ-অভিনেতার একটি ভগ্নাংশ হিসাবে আসেটম হ্যান্কস' (64) নেট মূল্য, যাইহোক, যা একটি বিস্ময়কর0মিলিয়নে সেট করে। যদিও, ন্যায্য হতে, এটা টম হ্যান্কস আমরা সম্পর্কে কথা বলছি।\nথেকে সব সর্বশেষ জন্যটিম অ্যালেন,টম হ্যান্কস, এবং আপনার অন্য প্রিয়আমেরিকান আইকন, সাথে থাকুন বহিরাগত.কম .


এখনও সন্ধান মেলেনি সেই ৩ ভাইয়ের! এখনও সন্ধান মেলেনি সেই ৩ ভাইয়ের! – News Pabna\nফরিদপুর (পাবনা) সংবাদদাতা : ফরিদপুর উপজেলার খাগরবাড়িয়া গ্রামের একই পরিবারের তিন ভাই নিখোঁজ হওয়ার ১৪ দিন অতিবাহিত হলেও এখন পর্যন্ত তাদের কোন সন্ধান করতে পারেনি আইনশৃঙ্খলা বাহিনী।\nফলে নিখোঁজের পরিবারে চলছে হতাশা আর আহাজারি। নিখোঁজদের সন্ধান দিতে ব্যর্থ হওয়ায় আইনশৃঙ্খলা বাহিনীর ভুমিকা নিয়ে প্রশ্ন উঠেছে অত্র এলাকায়।\nগত ১১ মে বুধবার ভোর রাতে কয়েকজন কালো পোষাকধারী দূর্বৃত্ত তাদের উঠিয়ে নিয়ে যায় বলে পরিবারের পক্ষ থেকে দাবি করা হচ্ছে।েএদিকে থানা থেকে বলা হচ্ছে অপহৃত এই ৩জনকে উদ্ধারে সর্বাত্বক চেষ্টা চালিয়ে যাচ্ছে তারা।\nতবে এটা সত্য যে নিখোঁজের ১৪ দিন অতিবাহিত হলেও এখনও পর্যন্ত তাদের সন্ধান দিতে পারেনি আইন শৃঙ্খলা বাহিনী। এদিকে ৩ সন্তানের কোন খোঁজ না পেয়ে আত্মীয়স্বজন ও গ্রামবাসী ইতিমধ্যে বিক্ষোভ মিছিল ও পথ সভা করেছে। নারী পুরুষ সমন্বয়ে বনওয়ারীণগর বাজার প্রদক্ষিণ শেষে বীর মুক্তিযোদ্ধা ওয়াজ উদ্দিন খাঁন পৌর মুক্তমঞ্চে এক প্রতিবাদ সভার আয়োজন করে।\nএ বিষয়ে ফরিদপুর থানার অফিসার ইনচার্জ (ওসি) হাবিবুর রহমান জানান, ‘আমরা নিখোঁজ ৩ ভাইকে উদ্ধারে সর্বাত্বক চেষ্টা চালিয়ে যাচ্ছি। কোন ভাবেই তাদের কোন সন্ধান করতে পারছি না। র‌্যাবের উর্ধ্বতন কর্তৃপক্ষের সাথেও বারবার যোগাযোগ হচ্ছে। তারাও আপ্রাণ চেষ্টা চালিয়ে যাচ্ছে তাদের উদ্ধারে। খুব তাড়াতাড়ি তাদের উদ্ধার করে পরিবারের কাছে হস্তান্তর করতে পারবো বলে আশা রাখি।’\nউল্লেখ্য নিখোঁজের পরিবার জানায়, ঐ দিন (১১ মে) ভোর সোয়া চারটার সময় চার-পাঁচজন কালো পোশাক পরিহিত লোক এসে তিন ভাই টিক্কা সর্দার (৩০), ইরশাদ সর্দার (২৫) ও সাদ্দাম সর্দারকে (২০) কে নাম ধরে ঘুম থেকে ডেকে তোলে। এ সময় বাড়ির চারপাশে প্যান্ট শার্ট ও লুঙ্গি পরিহিত আরো ২০/২৫ জন লোক বাড়ি ঘিরে রেখেছিলো।\nপরিবারের দাবী তারা কিছু বুঝে ওঠার আগেই কালো পোশাক পরিহিত লোকজন বিশেষ বাহিনীর পরিচয় দিয়ে বলে, ‘আমরা ওদের নিয়ে গেলাম, পরে বাড়িতে পাঠিয়ে দেয়া হবে।’ পরে ওদের তিন ভাইকে নিয়ে কালো পোশাক পরিহিত লোকজন মাইক্রোবাসে এবং অবশিষ্ট লোকজন একটি নছিমনে উঠে চলে যায়। এর পর থেকে এখন পর্যন্ত তাদের সন্ধান দিতে পারেনি কেউ।


মধুখালীতে তালবীজ রোপণের উদ্বোধন | Dhaka Protidin\nOctober 10, 2020 Dhaka ProtidinLeaveaComment on মধুখালীতে তালবীজ রোপণের উদ্বোধন\nবজ্রপাত রোধে ও প্রধানমন্ত্রী জননেত্রী শেখ হাসিনার নির্দেশনার আলোকে ৩০ লাখ শহীদের স্মরণে দেশব্যাপি ৩০ লাখ তালবীজ রোপণ কার্যক্রমের ধারাবাহিকতায় ফরিদপুর জেলার মধুখালী উপজেলায় তালবীজ রোপণ কার্যক্রমের উদ্বোধন করা হয়েছে। গতকাল শনিবার বেলা সাড়ে ১১টায় শাহ আজাদ মাহবুব বিপবের ব্যক্তিগত উদ্যোগে রোপণ কার্যক্রমের উদ্বোধন করা হয়। এ উপলক্ষ্যে ডুমাইন বালক সরকারী প্রাথমিক বিদ্যালয় মাঠে এক আলোচনা সভা অনুষ্ঠিত হয়। ডুমাইন বালক সরকারী প্রাথমিক বিদ্যালয়ের পরিচালনা পরিষদের সভাপতি মো. আব্দুল মুত্তালিবের সভাপতিত্বে প্রধান অতিথির বক্তব্য দেন উপজেলা চেয়ারম্যান মির্জা মনিরুজ্জামান বাচ্চু।\nশাহ আজাদ মাহবুব বিপ্লবের সঞ্চালনায় অনুষ্ঠানে বিশেষ অতিথির বক্তব্য দেন সাবেক অর্থ মন্ত্রণালয়ের অতিরিক্ত সচিব শুধাংশ শেখর বিশ্বাস, উপজেলা নির্বাহী কর্মকর্তা মো. মোস্তফা মনোয়ার, উপজেলা আওয়ামী লীগের সাধারণ সম্পাদক মো. রেজাউল হক বকু, ডুমাইন ইউনিয়ন আওয়ামী লীগের সাধারণ সম্পাদক মো. শাকির আহমেদ টোকন, সাবেক চেয়ারম্যান মো. আলতাফ হোসেন মোল্যা, মুক্তিযোদ্ধা মো. রওশনুল ইসলাম গরীব ও মুক্তিযোদ্ধা শ্যামলেন্দ্র বসু প্রমুখ।\nআলোচনা পরবর্তী ডুমাইন বালক সরকারী প্রাথমিক বিদ্যালয়ের মাঠে একটি তালবীজ রোপণ করে কর্মসূচির উদ্বোধন করেন উপজেলা চেয়ারম্যান মির্জা মনিরুজ্জামান বাচ্চু। ২ হাজার তালবীজ ডুমাইন ইউনিয়ন ব্যাপি সড়কসহ বিভিন্ন স্থানে রোপণ করা হয়।\nঈশ্বরগঞ্জে দূর্গা পূজা উপলক্ষ্যে ওসির মতবিনিময়


একজন ইথিওপিয়ান ব্লগারের প্রতি বার্তাঃ মাহলেট ফান্তাহুন, আপনি একা নন · Global Voices বাংলা ভার্সন\nঅনুবাদ প্রকাশের তারিখ 28 মে 2015 0:12 GMT\nলেখাটি পড়ুন এই ভাষায় English, Malagasy, русский, Deutsch, Română , Español, Français, čeština , bahasa Indonesia, English\nকারারুদ্ধ সাংবাদিক ইদোম কাসায়ের সঙ্গে মাহলেট ফান্তাহুন (ডান থেকে দ্বিতীয়) দাঁড়িয়ে আছেন।\nগ্রেফতার হবার পূর্বে ইথিওপিয়ান ব্লগার মাহলেট ফান্তাহুন ইথিওপিয়া স্বাস্থ্য মন্ত্রণালয়ের অধীনে একজন তথ্য বিশেষজ্ঞ হিসেবে কাজ করছিলেন। মাহলেট জোননাইন নামে পরিচিত সমষ্টিগত ব্লগিং দলের একজন সদস্য। আদ্দিস আবাবায় অবস্থিত কালিটি নামের একটি ইথিওপিয়ান রাষ্ট্রীয় কারাগারের আট অঞ্চলের অনুকরণে দলটি তাদের নিজেদের নামকরণ করেছে। সেই “প্রবাদতুল্য কারাগার, যেখানে সব ইথিওপিয়ানর বাস করে” অনুযায়ী ব্লগাররা তাদের প্রকল্পের নামকরণ করেছেন “জোননাইন”।\nমাহলেট ফান্তাহুন এবং তার গ্রুপ জোননাইন এর সঙ্গে একাত্মতা প্রকাশ আমি এই ব্লগ পোস্ট লিখেছি।\nমাহলেট ফান্তাহুনের একটি ছবি এঁকেছেন মেলোডি সান্ডবারগ\nআমি কখনও ইথিওপিয়ায় যাইনি। তবে আমি পূর্ব আফ্রিকায় কয়েক বছর কাটিয়েছি। তাই মাহলেটের দৈনন্দিন জীবন এবং তিনি যেসব ঝুঁকি নিয়েছেন যেগুলো যে সেখানে আমার বাস করা জীবন থেকে সম্পূর্ণ ভিন্ন, সে সব ব্যাপারে আমি খুব সচেতন। যেকোন ধরণের ফলাফল সত্ত্বেও, মাহলেটের মত মানুষ, যারা এই এই ঝুঁকি নিয়েছেন, তাঁদের প্রতি জানাই আমার গভীর শ্রদ্ধা।\nআমি জানি না, ইথিওপিয়ান কারাগারে অনেক দিন কাটাতে কেমন লাগবে? শুধু আমি কল্পনা করতে পারি, কিছু দিন অন্যদের চেয়ে খারাপ হবে। তবে আমি এটাও কল্পনা করতে পারি যে সবচেয়ে কঠিন অংশ হল আপনি সেখানে ঠিক কতদিন কাটাতে যাচ্ছেন তা স্পষ্ট না হওয়া। আরেকটি জঘন্য বিষয় আমি কল্পনা করতে পারি, আর তা হচ্ছে, যখন আপনি আপনার পরিবার এবং বন্ধুদের কথা ভাববেন, যারা আপনার স্বাস্থ্য ও ভবিষ্যতের জন্য চিন্তিত। আইনি ব্যবস্থা নিয়ে হতাশার ব্যাপারটাও আমি ধারণা করতে পারি। একটি সম্প্রদায়ের জন্য সম্পদ হতে পারে এমন কিছু করার জন্য কারারুদ্ধ হওয়ার হতাশা: সামাজিক প্রবৃত্তি এবং আপনার দেশের ভবিষ্যতের জন্য দায়িত্ব গ্রহণ করা।\nগত এপ্রিলের শেষ দিকে, আমি কোপেনহেগেনে অনুষ্ঠিত গ্লোবাল মিডিয়া ফ্রিডম সম্মেলনে অংশ নিই। সেখানে সারা বিশ্ব থেকে ১০০ জনেরও বেশি সাংবাদিক ও মিডিয়া কর্মী যোগ দেন। সেখানে একটি প্রশ্নের পুনরাবৃত্তি ঘটছিল:\nস্বাধীন মিডিয়াকে টেকসই করার আবশ্যক হিসাবে #মিডিয়াফ্রিডম২০১৫ সম্মেলনে ‘সংহতি’ শব্দটি বারবার ঘুরেফিরে আলোচনায় এসেছে। কিন্তু এটি বাস্তবায়নের প্রকৃত চিত্র কেমন?\nপ্রশ্নটির উত্তর ছিল না, অন্তত বিশদভাবে তো নয়ই। কিন্তু কোপেনহেগেনের সম্মেলন চলাকালীন গ্লোবাল ভয়েসেসের একজন প্রতিনিধি জানিয়েছেন, ইথিওপিয়ায় বর্তমানে কি ঘটছে সে সম্পর্কে সচেতনতা তৈরির উদ্দেশে তাঁরা কিভাবে কাজ করছেন। কিভাবে সংহতি বজায় রেখে কাজ করতে হয়। আপনি সব সময়ই কিছু না কিছু করতে পারেনই।\nশুধুমাত্র একটি ব্লগ পোস্ট লিখে মাহলেট ও অন্যান্য কারারুদ্ধ ব্লগারদের আমরা কারাগার থেকে বের করে আনতে পারব না। এর মাধ্যমে বরং আমরা গল্পটিকে আলোচনায় রাখতে পারব। সেগুলো নীরব থাকবে না।\nজোননাইন ব্লগারদের কাজ হচ্ছে মূলত কোন কিছুর পক্ষে বা বিপক্ষে অবস্থান নেওয়া এবং দায়িত্ব গ্রহণ করা। কোন ব্যক্তি স্বার্থের জন্য নয়, বরং ইথিওপিয়ার সামগ্রিক উন্নয়নের জন্য এই কার্যক্রম। এটা হচ্ছে গঠনমূলক সামাজিক পরিবর্তনের জন্য কাজ করে যাওয়া।


Movies to be released during this puja, audience baffled to watch which one first - Anandabazar\nMovies to be released during this puja, audience baffled to watch which one first\nভিন্ন স্বাদের তিন\nছবির ষড়-উপচার, কাকে ছেড়ে কাকে রাখেন দর্শক\nএলাহি বুফের সামনে পেটুকের যা দশা হয়! শুক্তো-মোচা থেকে ভেটকি পাতুরি-মুরগি ভাজা কাউকে ছাড়া যাবে না। অথচ এর পরে সর্ষে ইলিশ, চিংড়ি মালাইকারি থ\nকলকাতা ০৬ অক্টোবর ২০১৬ ০৪:৩০\nব্যোমকেশ ও চিড়িয়াখানা ছবির দৃশ্য।\nএলাহি বুফের সামনে পেটুকের যা দশা হয়! শুক্তো-মোচা থেকে ভেটকি পাতুরি-মুরগি ভাজা কাউকে ছাড়া যাবে না। অথচ এর পরে সর্ষে ইলিশ, চিংড়ি মালাইকারি থেকে কষা মাংস, রাবড়ি অপেক্ষমান।\nখানিকটা একই দশা এ রাজ্যের সিনেমা হল-মাল্টিপ্লেক্স কর্তাদের। ষষ্ঠীর মধ্যে একসঙ্গে ছ’খানা বাংলা ছবির মুক্তি। অ্যাকশন থ্রিলার, কমেডি, ধ্রুপদী গোয়েন্দা-কাহিনি বা পারিবারিক বাণিজ্যিক ছবি— বাকি নেই কেউ। এ ছাড়া বলিউডের ‘মিরজিয়া’ রয়েছে। গত সপ্তাহে মুক্তিপ্রাপ্ত ‘ধোনি’র ঝোড়ো ব্যাটিংকেও মাথায় রাখতে হচ্ছে।\nঅথচ রাজ্যে সাকুল্যে ২০-২৫টি মাল্টিপ্লেক্সসুদ্ধ টেনেটুনে ৩৫০টি হল। এই ছোট পরিসরে হরেকরকমবা ফিল্মি মেনুর সৌজন্যে মাঝরাত্তিরেও শো চলবে কোথাও কোথাও। দক্ষিণ কলকাতার কিছু হলে সুপারস্টার জিতের ছবি ‘অভিমান’-এর স্পেশাল শো। রাত পৌনে ১২টায়। কলকাতার সিঙ্গল স্ক্রিনে এর আগে কখনও অত রাতে সিনেমা চলেনি। ফিল্ম পরিবেশক অরিজিৎ দত্তের কথায়, ‘‘মুম্বইয়ে কিন্তু রাত ১১টার পরের শোয়েই সব থেকে ভিড় হয়। দেখাই যাক, কলকাতা কতটা সাড়া দেয়।’’ পুজোর দিনের এই ফর্মুলা সফল হলে, এ শহরের সিনেমা দেখার রুটিনে হয়তো একটা বদল আসবে।\nবছর দুয়েক আগের পুজোয় জিতের ‘বচ্চন’ বক্স অফিসে ভালই দৌড়েছিল। এ বার রিলায়্যান্সের সঙ্গে নায়কের নিজের সংস্থার যৌথ প্রযোজনা ‘অভিমান’ পুজোর বাজারে অন্যতম বড় লগ্নি। রাজ চক্রবর্তীর পরিচালনায় জিৎ, শুভশ্রী, সায়ন্তিকা! গ্রামবাংলার সঙ্গে শহর, মাল্টিপ্লেক্সেও তারা জমি খুঁজছে। ‘অভিমান’-এর সঙ্গে টক্কর জমেছে ভেঙ্কটেশ ফিল্মসের ‘গ্যাংস্টার’-এর। সেখানে তুরস্কের পটভূমিতে বিরসা দাশগুপ্তের পরিচালনায় যশ-মিমি জুটি। সঙ্গে ব্রাত্য বসু, শান্তিলাল মুখোপাধ্যয় প্রমুখ। শ’দেড়েক হলে ‘গ্যাংস্টার’-এর মুক্তি। তার ঠিক পিছনেই ‘অভিমান’। সিঙ্গল স্ক্রিনে গ্রামবাংলার দর্শকদের জন্য এস কে মুভিজ-এর ‘প্রেম কী বুঝিনি’কেও হল পেতে লড়তে হচ্ছে। ওম-শুভশ্রী জুটির ছবি মোটামুটি ৯০টি হলে মুক্তি পাচ্ছে।\nআজ, বৃহস্পতিবার পঞ্চমীতে ‘অভিমান’-এর মুক্তি। অন্য ছবিগুলো ষষ্ঠীতে রিলিজ করবে। তার আগে বুধবার সন্ধে পর্যন্ত হল ও শোয়ের টাইমিং নিয়ে দর কষাকষি চলেছে। বৈদ্যবাটির নেতাজি সুভাষ সদন ও জলপাইগুড়ি আর্ট গ্যালারি সিনেপ্লেক্সের আধিকারিক দেবাশিস সেনগুপ্ত আবদার সামলাতে নাজেহাল। গ্যাংস্টার আর অভিমানকে সমান শো বেঁটে দিলেও টাইমিং নিয়ে দু’পক্ষই খুঁতখুঁতে। ‘‘একসঙ্গে অনেক ছবি রিলিজ করলে, সবাইকেই একটু আপস করতে হয়! তবে আমরা নিশ্চিন্ত,’’ বলছেন ভেঙ্কটেশ ফিল্মস-এর অন্যতম কর্ণধার মহেন্দ্র সোনি। তবে গত বারের মতো এ বারও পুজোর বাজারের বেশির ভাগটা দখল নিতে দু’টো ছবি রিলিজ করিয়েছেন তাঁরা। গত বার ‘শুধু তোমারই জন্য’ ও ‘রাজকাহিনি’। এ বার ‘গ্যাংস্টার’ ও সৃজিত মুখোপাধ্যায়ের ‘জুলফিকার’। দু’টোর স্যাটেলাইট স্বত্ত্ব আগেই বিক্রি হয়ে যাওয়ায় বাড়তি আত্মবিশ্বাস তাঁদের পকেটে। ‘জুলফিকার’-এর নিশানা প্রধানত কলকাতা ও শহরতলি। ৮৫টা হলে রিলিজ করছে। তা ছাড়া মুম্বই, বেঙ্গালুরু, পুণে, হায়দরাবাদ, দিল্লিও রয়েছে। ছবিতে প্রসেনজিৎ, দেব, কৌশিক সেন, পরমব্রত, যিশু, অঙ্কুশদের চাঁদের হাট। সৃজিতের কথায়, ‘‘পুজোর সময় বলে শো একটু কম পাচ্ছি! কিন্তু এখন পাঁচগুণ বেশি লোক সিনেমা দেখে! সেটাও প্রাপ্তি!’’\nপ্রযোজক কৌস্তুভ রায় এ সময়ে ছুটিতে আসা প্রবাসী বাঙালিদের কাছে পৌঁছনোর আশা রাখছেন। বলছেন, ‘‘ব্যোমকেশের ছবি সব সময়ই বাঙালি দেখে। কিন্তু পুজোয় এই প্রবাসী দর্শকদেরও পাব।’’ গত বারের মতো এ বারও অঞ্জন দত্তের পরিচালনায় ব্যোমকেশকে নিয়ে আসছেন কৌস্তুভরা। ‘ব্যোমকেশ ও চিড়িয়াখানা’য় সত্যসন্ধান করবেন যিশু সেনগুপ্ত, ‘অজিত’ শাশ্বত চট্টোপাধ্যায় ও ‘সত্যবতী’ উষসী চক্রবর্তী। পুজোর হুল্লোড়ের মেজাজে সপরিবার দেখার জন্য বাঙালির পছন্দের তালিকায় কমেডি়র গুরুত্বও বরাবরের। গত পুজোয় শ্যামসুন্দর দে-র প্রযোজনায় ‘কাটমুণ্ডু’ তা প্রমাণ করেছিল। এ বারের প্রযোজনা ‘চকোলেট’-এ পরিচালক হিসেবে হাতেখড়ি হচ্ছে অভিনেতা সুজন মুখোপাধ্যায়ের। রুদ্রনীল, পরমব্রত, পায়েল, কাঞ্চন, কনীনিকাদের নিয়ে মজাদার ছবিটি পুজোয় টলিউডের টেক্কা।\nএত ছবির ভিড়ে ব্যোমকেশ-কাহিনি বা ‘চকোলেট’-এর ভাগ্যে হল অবশ্য খুব বেশি জুটছে না। দু’টোই মেরেকেটে ৫০টি হলে মু্ক্তি পাচ্ছে। তবে ইন্ডাস্ট্রির বিশেষজ্ঞদের মতে, দু’টোই কম বাজেটের ছবি হওয়ায় বক্স-অফিসে ভালই সম্ভাবনা রয়েছে। চকোলেট-এর স্যাটেলাইট স্বত্ব বিক্রিও প্রায় পাকা। গত বছরও নানা ঘরানার গোটা পাঁচেক ছবি রিলিজ করেছিল টালিগঞ্জে। আবার কারও কারও মত, বেশি ছবির ভিড়ে দর্শক ভাগাভাগি হওয়াটা মোটেও ভাল নয়। পুজোয় বড় ব্যানারের প্রযোজকের ছবিই ছড়ি ঘোরায়। বাকিরা কল্কে পায় না। এ বার ছ’টি বাংলা ছবি ছাড়াও পঞ্জাবি উপকথা অবলম্বনে অনিল কপূরপুত্র হর্ষবর্ধনের ‘মিরজিয়া’ বা ধোনির বায়োপিকও ৬০টি করে হলে থাকছে।\nতবে পুজোর চ্যালেঞ্জারদের অন্যতম জিতের মতে, ‘‘পুজো, ইদ বা বড়দিনের ছুটিতে এত লোকের বিনোদনের চাহিদা মেটানো ইন্ডাস্ট্রির দায়িত্ব। একসঙ্গে বেশি ছবি রিলিজ অবশ্যই ভাল লক্ষণ।’’ এ বার এই ফিল্মি বুফেয় কোনটা জাঁদরেল মেন কোর্স— তা মালুম হবে আর কয়েক দিনেই।\nZulfiqar Abhiman Jissu Sengupta


‘বিশুদ্ধ লালন’: এমন কিছু কি আছে?\nলালনকে কিভাবে বুঝলে ও চর্চা করলে তিনি এই কালে প্রাসঙ্গিক হয়ে ওঠেন? এই প্রশ্নের পরিপ্রেক্ষিতে কিছু কথা পেশ করব। তার আগে বলা দরকার ‘বিশুদ্ধ লালন’ বলে আসলে কিছু নাই। অর্থাৎ লালনের গানের, তত্ত্বের বা চর্চার কোন বিশুদ্ধ বা নির্ভুল ব্যাখ্যার জন্য যদি আপনি পেরেশান হয়ে থাকেন তাহলে আপনাকে স্বস্তি দেবার ক্ষমতা কারো নাই। তার মানে এই নয় যে আপনি আপনার মনমতো একটা ব্যাখ্যা দেবেন। লালনপন্থীদের গুরুপরম্পরা এবং নদিয়ার ভাবচর্চার ঐতিহ্যপরম্পরার মধ্যেই লালনের গান, তত্ত্ব ও চর্চার ব্যাখ্যা ও বোঝাবুঝি সীমিত। এরপর রয়েছে অধিকারীর প্রশ্ন। যিনি ব্যাখ্যা দিচ্ছেন তিনি যদি লালনের ঘরের কেউ না হন তাহলে ব্যাখ্যার অধিকার তার আছে কিনা ইত্যাদি প্রশ্ন রয়েছে।\nলালনপন্থীরা লালনের বিশুদ্ধ ব্যাখা খোঁজেন না, তাদের কাছে গুরুর কথাই শেষ কথা। লালন অনুরাগীরা গুরুর সন্ধান করে। গুরুর কাছেি ফণা তোলা সাপ মাথা নোয়ায়। যে সাপ ফণা তুলে বেড়ায় সে ছোবল মারতে ভালবাসে। মাথা নোয়াবার পর গুরুর ব্যাখ্যাই মানে, অন্য কারো ব্যাখ্যা নয়। আর লালনপন্থী সাধুরা সাধুসঙ্গে পরস্পরের সঙ্গে আলাপ-আলোচনার মধ্য দিয়ে একটা ঐতিগ্যগত পরম্পরা তৈরি করেন। তাদের মধ্যে মত পার্থক্য আছে অবশ্যই। নিদিয়ার ভাবচর্চাকে তা গতিশীল ও জীবন্ত রাখে। কিন্তু সাধুসঙ্গে কিম্বা অন্যত্র তাঁদের মত পার্থক্য প্রকাশের একটা আদপ আছে, সেটা কূটতর্ক নয়, সেখানে অহংকার নাই। আমার কথাই সঠিক হতে হবে এমন কোন উগ্রতা নাই। কারণ সাধুকে চেনা যায় কাজে, তাঁর কথায় নয়। ফলে সেখানে তর্ক হয় না, কথার বিকিকিনি হয়, সাধু সঙ্গ হচ্ছে কথার বাজার, সেখানে কথার সওদাগরি চলে। সাধুরা বলেন, যদি কথাতেই সব হোত, তাহলে মিষ্টি বললেই মুখ মিষ্টি হয়ে যেত, মিষ্টি খেতে হোত না। তাঁরা মিষ্টি খেতে আগ্রহী। তাই মিষ্টি কী, কতো প্রকার, দেখতে কেমন এই সকল অনুমান ও ইলিউশানের জগত নিয়ে তাদের বিশেষ মাথাব্যাথা নাই। ফলে এখানে কথার চেয়ে যাঁরা কাজে আগ্রহী তাঁদের বিবেচনার জন্য কিছু কথা বলতে চাইছি।\nলালন নিয়ে নতুন বিপদও তৈরি হয়েছে। বাজার ব্যবস্থায় সবকিছুই পণ্য হয়ে ওঠে, লালন ব্যতিক্রম কেউ নন। ফলে লালন সাধক ছিলেন বলে তাকে নিয়ে সিডি, ভিডিও বা সিনেমার ব্যবসা হবে না, এই গ্যারাণ্টি দেওয়া কঠিন। তাকে নিয়ে বিনিয়োগ ও বাণিজ্য হচ্ছে, এটা অস্বীকার করার উপায় নাই। লালন সাঁইজীকে বাজারের বিষয়ে পরিণত করার বিরোধিতা করেন অনেকে। অভিযোগ ওঠে লালন কর্পোরেট বাণিজ্যের বিষয়ে পরিণত হয়ে যাচ্ছেন। আপত্তিকর মনে হয়। আপত্তি ওঠা স্বাভাবিক। ফলে ফকির লালন শাহকে বাজারের দূষণ থেকে বিশুদ্ধ রাখার একটা বাসনা ও চেষ্টা দানা বেঁধে উঠতেই পারে। লালন নিয়ে একটা বাজারি আগ্রহ যেমন তৈরী হয়েছে, ঠিক তেমনি তাঁকে বাজারের খপ্পর থেকে উদ্ধারের নৈতিক উদ্বিগ্নতাও আছে।\nএই উদ্বিগ্নতা তৈরি হবার একটা বড় কারন হচ্ছে ছেঁউড়িয়ার কোন অনুষ্ঠান কোন প্রাইভেট কম্পানি স্পন্সর করেছে সেটা ছেঁউড়িয়াবাসী আগে দেখে নি। আজকাল দেখছে। এক সময় ছিল যখন শুধু ফকিরফ্যাকড়ারাই নিজেদের উদ্যোগে তাদের মতো করে তাদের নিজ নিজ গুরুকে নিয়ে পহেলা কার্তিকে ফকির লালন শাহের তিরোধান দিবসের অনুষ্ঠান কিম্বা ফাল্গুনি পূর্ণিমায় ছেঁড়িয়ার দোলের সঙ্গ করতেন। লালনের আখড়া ছিল ফকির মলম শাহের বাড়ি। সেই বাড়িতে কালিগঙ্গা নদীর তীরে সঙ্গ হোত। এরপর মলম শাহের বাড়ি – অর্থাৎ এখন যাকে ফকির লালন শাহের মাজার বলা হয় --সেটা তাদের হাতছাড়া হয়ে যায়। সরকার এখন এখানেই লালন একাডেমিএবানিয়েছে দালানকোঠা তুলেছে। এখন অনুষ্ঠানের আয়োজক লালন একাডেমি। একাডেমি মূলত চলে প্রশাসনের নির্দেশে। তার মানে স্থানীয় প্রশাসনই আসলে অনুষ্ঠানের আয়োজক।\nবাংলা ১২৯৭ সালে (খ্রিস্টিয় ১৮৯০) লালন তিরোধান করেছেন। তিনি ১১৬ বছর বেঁচে ছিলেন। সেই হিশাবে তাঁর আবির্ভাব ঘটেছে বাংলা ১১৮১ সাল বা খ্রিস্টিয় ১৭৭৪ সালে। এই দিনে কুষ্টিয়ার ছেঁউড়িয়ায় তাঁর ভক্ত, অনুসারী ও অনুরাগীরা ছোটখাট যে অনুষ্ঠান করতেন সেটা এখন লালন একাডেমির সরকারী অনুষ্ঠানে্র রূপ নিয়েছে। তিরোধানের দিন তো শোকের দিন। কিন্তু এখন সেটা আর শোকের দিন হিশাবে নয়, রীতিমতো উৎসব হিশাবে পালন করা হয়। এছাড়া ফকির লালন শাহ জীবদ্দশায় দোল পূর্ণিমায় যে ‘সাধুসঙ্গ’ করতেন সেই দিনটি সাধুগুরুরা সাধুসঙ্গ হিশাবেই পালন করে আসছিলেন। কিন্তু সেটাও এখন একটা মেলায় পরিণত হয়েছে। লালন একাডেমি দোলপূর্ণিমাতেও সরকারী ভাবে মেলা বসান। সাধুগুরুদের এখন কমই দেখি। পনের বিশ বছর আগেও ছোট ছোট দলে বিভিন্ন জায়গায় রাতভর গান আর তত্ত্বালোচনা দেখেছি। এখন হল্লা বেড়েছে। সাধুগুরুদের আগমন কমেছে। এলেও তাঁরা একদিন এক রাত থেকে চলে যেতে দেখি। তত্ত্বালোচনা একদমই হয় না, সেটা বলা যাবে না। কিন্তু তার মগ্নতা ও গভীরতা কমেছে, অন্যদিকে সেটা ক্রমাগত চাপা পড়ে যাচ্ছে কোলাহলে।\nগত কয়েক দশকে নিজের চোখের সামনেই ছেঁঊড়িয়াকে বদলে যেতে দেখেছি। একই সঙ্গে দেখেছি লালনপন্থী সাধুগুরুদের মধ্যেও লালন চর্চার রূপান্তর। যে জীবন চর্চা আগে সম্ভব ছিল, গ্রামে সেই জীবন ধারণ এখন অসম্ভব হয়ে উঠেছে। চর্চাও বৈষয়িক কারণে বদলে যাচ্ছে। লালনের গান চর্চার মধ্যেও রূপান্তর ঘটেছে। আগে শিল্পী গড়ে উঠত বিভিন্ন সাধুসঙ্গে গান গেয়ে, সাধুগুরুদের ভাবের পরিমণ্ডলে পরীক্ষা দিয়ে। এখন তারা উঠে আসতে চায় ‘বাংলাদেশ তোমাকে খুঁজছে’ ধরনের অনুষ্ঠানের বিচারকদের সন্তুষ্ট করে। শিল্পীর খ্যাতি বা সাফল্য লালনপন্থী সাধুগুরুদের সন্তুষ্টি অর্জনের ওপর আর নির্ভরশীল নয়। লালনের গানের সঙ্গে লালনের জীবন ও ভাবচর্চার একটা গভীর বিচ্ছেদ ঘটে গিয়েছে। ‘লালন গীতি’ নামে সাধকের জীবন চর্চা থেকে সাধকের গানকে আলাদা করে যে ছেদটা টানা হয়েছিল সেটা এখন পূর্ণ বিচ্ছেদে পরিণত হয়েছে। ‘লালন গীতি’ নামে একটা গানের ঘরানা তৈরী হয়েছে যার সঙ্গে সাধক জীবনের কোন সম্পর্ক নাই। ব্যান্ড শিল্পীরাও লালন গাইছেন। নাচাকুঁদা করছেন। নতুন মাধ্যম নতুন যে শ্রোতা-শ্রেণী তৈরী করেছে তাদের মনোরঞ্জনের ওপর সেই গীতির গায়কী নির্ভরশীল হয়ে পড়েছে। সাধুসঙ্গে যে গান ভাবচর্চার অপরিহার্য অঙ্গ হয়ে নিজের বিকাশ ঘটাত, সেই চর্চার পরিমণ্ডল থেকে গান আলাদা হয়ে গিয়েছে। আজকাল আবার ছেঁউড়িয়ায় দেখি হিন্দি গানের সুরে লালনের গান সুর করবার চেষ্টা। মোট কথা, পুরানা সম্পর্ক পুরানা প্রতিষ্ঠানগুলো সব ভেঙ্গে যাচ্ছে, বদলে যাচ্ছে। শ্রুতি ও কণ্ঠনির্ভর সংস্কৃতির মধ্যে ভাবচর্চার যে ধারা এতোকাল বিকশিত হতে পেরেছে, অক্ষর, মূদ্রাযন্ত্র বা ডিজিটাল যুগে তার ধারাবাহিকতা রক্ষা কঠিন। সেটা আদৌ সম্ভব কিনা, কিম্বা সম্ভব হলে তার চর্চার রূপ কেমন হবে সেটা একটা গুরুত্বপূর্ণ প্রশ্ন। যার মীমাংসা হয় নি।\nছেঁউড়িয়ায় আগে খুব মানুষের সমাগম হোত তা নয়, কিন্তু এখন প্রচুর দর্শনার্থী আসছেন। খরচও বেড়েছে। খরচের সমস্যা সমাধানের জন্য আস্তে আস্তে সেখানে কর্পোরেট বাণিজ্য ঢুকে গিয়েছে। দেখা গেলো মোবাইল কম্পানিগুলো সেখানে তাদের বড় বড় বিলবোর্ড টানাচ্ছে, তাদের উদ্যোগেই অনুষ্ঠান হচ্ছে। এতে এলাকায় অস্বস্তি বেড়েছে, কারণ এরই হাত ধরে কর্পোরেট কালচার আরও জমে বসতে চাইছে। সাঁইজীর ধামের পরিবেশ যা কিছু ছিঁটেফোঁটা অবশিষ্ট আছে তা অন্তর্হিত হতে শুরু করেছে দ্রুত।\nনিঃসন্দেহে বলা যায় ফকির লালন শাহের ধাম খুবই গুরুত্বপূর্ণ একটি স্থান। সরকার একে পর্যটন এলাকা হিসাবে গড়তে চায়, লালনের অনুরাগী ও অনুসারীরা চাইছে ফকির লালন শাহের সাধনার ধারাবাহিকতা ছেঁউড়িয়া বজায় রাখুক এবং দেশে বিদেশে নেতৃত্ব দিক। এখানে বেশ বড় ধরণের দ্বন্দ্ব আছে। সাধারণ ভাবে নদিয়া এবং বিশেষ ভাবে ছেঁউড়িয়া নানা কারনে নানান ধরণের মানুষকে দেশবিদেশ থেকে আকৃষ্ট করছে এবং ভবিষ্যতেও করবে। এটা বাড়বেই। অন্যদিকে জীবনযাপন চর্চা ও ভাবচর্চার যে রীতি ও প্রকরণ ফকির লালন শাহ রেখে গিয়েছে তার প্রতি তরুণদের বড় একটি অংশের আগ্রহ বাড়ছে। যে নাড়ীর সঙ্গে ঔপনিবেশিক কারণে বন্ধন ছিঁড়ে গিয়েছিল সেই নাড়ীর টান যে কোন সংবেদনশীল মানুষই এখন বোধ করে। তরুণদের ক্ষেত্রে সেটা আরও আবেগী আরও তীব্র হওয়াই স্বাভাবিক। এখানে একটা দ্বন্দের ক্ষেত্র রয়েছে যার রূপ আগামিতে কী দাঁড়াবে এবং তার মীমাংসার সঠিক পথ কি হবে তা এখনও স্পষ্ট নয়। দূরদর্শী হয়ে এর প্রতি সকলেরই মনোযোগী হওয়া ও সঠিক সিদ্ধান্তে পৌঁছানো জরুরী।\nজীবনের বড় অংশই নানান উত্থানপতনের মধ্য দিয়ে নদিয়ার ভাব ও জীবনযাপন চর্চার সঙ্গে কাটিয়ে এসেছি। সবসময়ই ভেবেছি, ফকির লালন শাহ এখন তিরোহিত, তিনি যখন জীবদেহে স্বয়ং হাজির নাই, তখন তাঁর ডাকনাম কেন্দ্র করে নানান ব্যাখ্যা বিশ্লেষণ হবে এবং হচ্ছেও বটে। তাঁকে বাউল বা ‘বাউল সম্রাট’ আখ্যা দিয়ে স্টেরিওটাইপ ব্যাখ্যা তো আছেই। প্রশ্ন হচ্ছে লালন কি এখন কেবলি সামাজিক, নৃতাত্ত্বিক বা ঐতিহাসিক গবেষণার বিষয়? তিনি কি কেবলি আমাদের পেছনের ইতিহাসের একটি সংবেদনশীল, কিন্তু গৌণ মুহূর্ত? এমন এক পর্যায় যা আমরা ফেলে এসেছি, আর ফিরে যাবার কোন প্রয়োজনীয়তা নাই। অথচ তিনি তো মোটেও পুরানা আমলের কেউ নন, আধুনিক কালের মানুষ। তিনি কি একালে আমাদের চিন্তা ও চিন্তার চর্চাকে প্রভাবিত করবেন না? কিম্বা করছেন না? বলাবাহুল্য, উত্তর হবে, হ্যাঁ, অবশ্যই। কিন্তু কিভাবে তিনি আমাদের চিন্তাকে প্রভাবিত ও সক্রিয় রাখছেন সে ব্যাপারে আমরা এখনও অস্পষ্ট। আমরা লালনের গান শুনি বটে, ফকির ফ্যাকড়াদের প্রতি আমরা যারপনাই উৎসুক আছি, সন্দেহ নাই। কিন্তু ফকির লালন শাহ চিন্তা বা ভাবচর্চার পরিমণ্ডলে কোথায় মৌলিক এবং একালে তাঁর চিন্তার উপযোগিতা কোথায় সেই বিষয়ে আমরা বিশেষ ভেবেছি বলে মনে হয় না। সেই দিক থেকে নদিয়ার ভাবের বিকাশ ঘটাতে চাইলে বাংলার ভাবান্দোলনের অভিমুখ নিয়ে ভাবতে হবে। ভাবতে হবে, সেই অভিমুখ কোনদিকে ফেরালে তাঁকে ‘বর্তমান’ করে তোলার সম্ভাবনা তৈরী হয় বা হতে পারে। এখানে সে বিষয়েই কিছু কথা বলব।\nলালনকে নানান দূষণ থেকে রক্ষা করে বিশুদ্ধ রাখার বাসনার প্রসঙ্গ টানছি এই অভিমুখ নির্ণয়ের প্রতি আগ্রহ তৈরি করবার জন্য। কিন্তু বলে রাখা ভাল ‘বিশুদ্ধ লালন’ বলে কিছু নাই। এই ইলিউশান থেকে মুক্ত হতে হবে। লালন সাধকরাও ‘বিশুদ্ধ লালন’ নামক চোখে দেখা যায় না, তর্ক সাপেক্ষ খামাখা কোন কিছুর অনুমান করেন না। গুরু এখানে মুখ্য। ভাষা মানেই বহু প্রকার অর্থ ও দ্যোতনা তৈরি করে। লালনের গান ও তার ব্যাখ্যাও নানান তরিকা ও মত তৈরি করবে। কিন্তু গুরুবাক্যই বা গুরুর কথাই শেষ কথা। সে কারণে গুরুপরম্পরা কথাটা খুবই গুরুত্বপূর্ণ। তারপর রয়েছে লালন সাধকসহ আরও বিভিন্ন ধারার সাধকদের ঐতিহ্যগত পরম্পরা। ঐতিহ্যগত পরম্পরা আর গুরুশিষ্য পরম্পরা এক নয়। লালনপন্থি বা লালন অনুসারীদের জন্য গুরুপরম্পরার ঐতিহ্যই সবকিছুর নির্ণায়ক, এই ক্ষেত্রে ঐতিহ্যগত পরম্পরা গুরু পরম্পরার অন্তর্গত। লালনের ডাকনামে কোনকিছু দাবি করলে সেটা কে কিভাবে দাবি করছেন তার কর্তৃত্ব নির্ণয়ের প্রকরণ রয়েছে। অভিমুখ নির্ণয় সেই আলোকে হলে তা মজবুত হবে। এসব মনে রেখে তাই যাঁরা অভিমুখ নির্ণয়ে আগ্রহী তাঁদের বিবেচনার জন্য কিছু কথা পেশ করছি।\nবাজার এখন সর্বব্যাপী, পুঁজিই এই যুগে ধর্ম। ফলে পুঁজিতান্ত্রিক ব্যবস্থার মধ্যে ফকির লালন শাহের একটা বদল ঘটবে। ঘটছেও। কিন্তু সবকিছুকে পণ্যে রূপান্তরের প্রক্রিয়া তীব্র হবার কারণেই ফকির লালন শাহের বিশুদ্ধতা নষ্ট হয়ে যাচ্ছে কথাটা পুরাপুরি সত্য নয়। বাজার ব্যবস্থা সর্বব্যাপী হয়ে ওঠার আগেও বদল ঘটছিল। যদি রাষ্ট্রের দিক থেকে দেখি তাহলে দেখব অনেক আগে থেকেই প্রথমে পাকিস্তান আমলে ১৯৬৩ সালে মুহম্মদ মনসুরউদ্দীনের প্রস্তাব অনুযায়ী ‘লালন লোকসাহিত্য কেন্দ্র’’ এবং পরে ১৯৭৬ সালে তার নাম বদল করে ‘লালন একাডেমি’ প্রতিষ্ঠার মধ্য দিয়ে মতিজান-লালনের কবর ও স্মৃতিক্ষেত্র থেকে ফকিরদের উৎখাত প্রক্রিয়া শুরু হয়েছে ।\nগুরুবাদী ফকির লালন শাহ কবর পূজারি ছিলেন না। তাঁর শিষ্যদেরও তিনি গুরুভজনা করতে বলেছেন, মৃত গুরুর কবর পূজা করতে বলেন নি। কিন্তু যেখানে তিনি দেহ রেখেছেন সেটা এখন ‘মাজার’ হয়ে গিয়েছে। এখন দেখি আরবি লেখা গিলাফ দিয়ে মতিজান ও তাঁর সমাধিও মাঝেমধ্যে ঢাকা হয়। লালনের জীবদ্দশায় মলম শাহের বাড়িটিই ছিল তাঁর আখড়া। লালনের তিরোধানের পরে তাঁর শিষ্যদের মধ্যে চর্চার ধারার মধ্যেও স্বাভাবিক ছেদ পড়েছিল। তাঁর দুই শিষ্য মনিরুদ্দিন ও ভোলাই শাহের মধ্যে মতপার্থক্য ও আখড়ার মালিকানা নিয়া ঝগড়াবিবাদের ইতিহাস আমাদের জানা। ফকির লালন শাহের নামে তার শিষ্যরা যা টিকিয়ে রেখেছেন তাদের প্রত্যেকে ফকির লালন শাহকে যে যেমন বুঝেছেন তেমনি চর্চা করেছেন। তাঁরাও তাদের মত করেই বাংলার সাধনা বা ভাবচর্চার ধারায় অবদান রেখেছেন। অর্থাৎ লালনের শিষ্যদের মধ্য দিয়ে লালনের বিশুদ্ধ কোন ধারা বহাল থাকে নি। এই বিশুদ্ধতার অনুমানে ফকির লালন শাহ নিজেও সায় দিতেন না।\nকেন দিতেন না তা বোঝবার জন্য লালনের একটি পরিচিত গান থেকে উদ্ধৃতি দেব। আখেরি নবী সম্পর্কে তাঁর নিজের একটা গান এই রকম:\nনবির সঙ্গে ছিল ইয়ার চারজন\nচারকে দিলেন নবি চারমত যাজন\nনবি বিনে পথে গোল হোল চার মতে\nফকির লালন বলে যেন গোলে পড়িস নে।।\nনবির চার সাহাবাকে নবী চার রকম যাজন বা শিক্ষা দিয়েছিলেন। নবির তি্রোধানের পর চারজন চার ভাবে নবিকে ব্যাখ্যা করেছেন। এই গোলমালে পড়া যাবে না। এটা তো ফকির লালন শাহ সম্পর্কেও সত্য। তার তিরোধানের পর তাঁর শিষ্যরা যে যেমন বুঝেছেন তেমনি করেই লালনকে ব্যাখ্যা করবেন, তাঁর শিক্ষা ও নির্দেশাবলী চর্চা করবেন, এটাই স্বাভাবিক, এটাই হবার কথা। তেমনি করেই তারা চর্চা করেছেন। যতটুকু তাঁরা বুঝেছেন ততোটুকুই তাঁরা তাঁদের জীবনে ফকির লালন শাহকে ‘বর্তমান’ করে তুলেছেন। তাহলে ‘বিশুদ্ধ’ লালন সন্ধান করার মানে হচ্ছে যা নাই তাকে খুঁজে বেড়ানো।\nফকির লালন শাহের এখন যে খ্যাতি বা পরিচিতি সেটা তাঁর নিজের কিম্বা তাঁর শিষ্যদের জীবন ও ভাবচর্চার খ্যাতি নয়। লালনের খ্যাতির জন্য তাঁর গানের ভূমিকা মুখ্য। কিন্তু সেই ক্ষেত্রেও কথা আছে। লালনের গান এর আগে খোদা বক্স, মকসেদ আলীসহ আরো অনেকে গেয়েছেন। তাদের একটা পরিচিতিও রয়েছে। লালনকে জীইয়ে রাখার ক্ষেত্রে তাঁদের অবদান অনস্বীকার্য। কিন্তু শহরের মধ্যবিত্তের মধ্যে তাঁরা বিশেষ কোন আবেদন তৈরী করতে পারে নি। এমনকি আবদুল আলিম যখন লালনের গান বেতারে গাইলেন এবং তুলনামূলক ভাবে অধিক জনপ্রিয় করলেন তখন সেই গানগুলো মধ্যবিত্ত শ্রেণী ‘পল্লীগীতি’ হিশাবেই শুনেছে। পল্লীগীতি হিশাবেই কিছু শ্রোতা আবদুল আলিম তৈরী করতে পেরেছিলেন। যেমন, ‘ও যার আপন খবর আপনার হয় না’, ‘কে কথা কয়রে দেখা দেয় না’, ‘চিরদিন পুষলাম এক অচিন পাখি’, ‘এই দেশেতে এই সুখ হোল’ ইত্যাদি গান তার মারফত পল্লীগীতি হিশাবে জনপ্রিয় হয়েছিল।\nমধ্যবিত্ত শ্রেণীর মধ্যে ‘লালনগীতি’ নিজের পরিচিতি নিয়ে হাজির হওয়া শুরু করে স্বাধীনতার পর ফরিদা পারভিনের গলা ও গায়কী ধরে। কিন্তু এর কৃতিত্ব শুধু ফরিদা পারভিনের গলা আর গায়কীর নয়। এর আরো নানা কারন রয়েছে। মুক্তিযুদ্ধের সময় শহুরে মধ্যবিত্ত প্রাণে বাঁচবার জন্য হলেও গ্রামে পালাতে ও গ্রামের মানুষের কাছে যেতে বাধ্য হয়েছে। ফলে গ্রামের সবকিছুই যে পশ্চাতপদ নয়, আর লালনের গানকে যে ঠিক ‘পল্লীগীতি’-র শ্রেণীতে ফেলা যাচ্ছে না, সে সম্পর্কে খানিক ধারণা তারা পেতে শুরু করে। স্বাধীনতা সংগ্রাম বাংলা ভাষা ও সংস্কৃতির বড় পরিসর সম্পর্কে জানবার আগ্রহও তৈরী করে। নিজেদের সম্পর্কে জানবার নতুন আগ্রহ। এই সময় টেপ ও ক্যাসেট রেকর্ডারও ভূমিকা রেখেছে। মধ্যবিত্ত শ্রেণীর কাছে লালন জনপ্রিয় হয়ে ওঠার কারন ব্যাখ্যা করতে এই সবকিছু বিবেচনায় রেখে তা নির্ণয় করতে হবে।\nফকির লালন শাহের বিশুদ্ধতা রক্ষার বাসনা শেষাবধি প্রতিক্রিয়ায় পর্যবসিত হয় কিম্বা পর্যবসিত হবার বিপদে পড়ে। এই বাসনা ত্যাগ করা দরকার। লালন যখন জীবিত ছিলেন তখনও তাঁকে কিম্বা তার চর্চা ও গানকে বিভিন্ন জাত ও শ্রেণী নিজের নিজের জায়গা থেকেই ব্যাখ্যা করেছে। লিঙ্গভেদে লালনের তাৎপর্যও ভিন্ন হয়েছে। তাহলে বিশুদ্ধ লালনকে খুঁজব কোথায়? অর্থাৎ জাত, শ্রেণী ও নারীপুরুষ ভেদের দিক থেকে বিভিন্ন লালন তো আছেই তার ওপর বাজার লালনের যে ভূত নির্মাণ করে সেটা যেমন আপত্তির, ঠিক একই ভাবে তার বিপরীতে লালনকে ‘বিশুদ্ধ’ ভাবে পাঠ ও হাজির করবার বাসনাও সমান মুশকিলের।\nলালনকে বাজারের বিষয়ে পরিণত করার বিরোধিতা মাত্রই নেতিবাচক নয়। তবে ইতিবাচক বিরোধিতার বাসনা ভিন্ন। সেই বাসনা বিশুদ্ধ লালন সন্ধানের আকুতির মধ্যে নাই। বরং ইতিবাচক বিরোধিতার আকুতি বিদ্যমান ব্যবস্থার প্রতিরোধ ও রূপান্তরের বাসনার মধ্যে। এই বাসনার চরিত্র রাজনৈতিক হতে বাধ্য। সেই বাসনার দিক থেকে দেখলে বাংলার ভাবচর্চার দরকারি অভিমুখটা শনাক্ত করা সহজ হয়। এই পথেই লালনকে বর্তমান করে তুলবার সম্ভাবনা সবচেয়ে বেশি। এই অভিমুখটা স্পষ্ট হলে ফকির লালন শাহ জীবনযাপন ও ভাবচর্চার মধ্য দিয়ে যে-জগতটা তৈরী করবার সাধনা করেছেন তাকে চেনা, জানা ও বোঝার চেষ্টা অনেক বেশী ফলপ্রসূ হতে পারে। নইলে ফকির লালন শাহ এবং তার অনুসারী ও অনুরাগীরা বড়জোর নৃতাত্ত্বিক বা সমাজতাত্ত্বিক গবেষণার বিষয় হয়ে উঠবেন; বিদ্যমান ব্যবস্থার প্রান্তিক অনুষঙ্গ হিশাবে থাকবেন তারা। বাউল ফকির হিশাবে বর্তমান ব্যবস্থার মধ্যে তাদের অন্তর্গত করে নেবার জন্য লালনকে একটি মৃত ও পুরানা ঐতিহ্যে পর্যবসিত করা হবে। এর অধিক কিছু হবে না। যে সমাজে 'ফকির' একটি সামাজিক-দার্শনিক প্রতিষ্ঠান হিসাবে টিকে ছিল, সেই সমাজের ভাঙনের ফলে তাকে পুরানা কায়দায় টিকিয়ে রাখা অসম্ভব। বাংলার ভাবচর্চার ধারা তাতে শুকিয়ে যাবে সেটা ভাববার কোন কারন নাই। প্রশ্ন হচ্ছে একালে নদিয়ার ভাবের প্রাসঙ্গিকতা কোথায়? এটা পরিষ্কার বিদ্যমান ব্যবস্থার প্রতিরোধ ও রূপান্তরের বাসনা থেকে কাজ করা না হলে এখনকার লড়াই সংগ্রামে ফকির লালন শাহ প্রাসঙ্গিক হবেন না। বিদ্যমান ব্যবস্থার প্রতিরোধ ও রূপান্তরের ক্ষেত্রে প্রাসঙ্গিক করে তোলাকেই আমরা তাঁকে ‘বর্তমান’ করে তোলা বলছি।\nএই দিকগুলো মনে রাখলে লালনকে বিশুদ্ধ রাখার চিন্তার মুশকিল আমরা ধরতে পারব। আসলে ফকির লালন শাহ তাঁর গানের জন্য যে প্রতিষ্ঠা পেয়েছেন সাধক ও ভাবুক হিশাবে প্রতিষ্ঠা পান নি বললেই চলে। এই অভাবের কথা মনে রেখেই প্রশ্ন তোলা যায় ফকির লালন শাহকে কেন্দ্র করে বাংলার ভাবান্দোলনের যে-চর্চা এখন জারি আছে, তার অভিমুখ কোনদিকে ফেরালে তাঁকে ‘বর্তমান’ করে তোলার সম্ভাবনা তৈরী হয় বা হতে পারে। সোজা কথায় সংক্ষেপে প্রশ্ন: লালনকে কিভাবে বুঝলে ও চর্চা করলে তিনি এই কালে প্রাসঙ্গিক হয়ে ওঠেন?\n[লেখাটি ২০১১ সালে ফকির লালন শাহের তিরোধান দিবস সামনে রেখে লেখা হয়েছিল। কিছুটা পরিমার্জনা করেছি ও কিছু নতুন কথা যোগ করেছি]\n২৫ আশ্বিন, ১৪১৮/ ১০ অক্টোবর, ২০১১


কলেজে ইসলামশিক্ষায় ব্যবহারিক প্রয়োজন\nপ্রকাশিত : ০৮:৪১ এএম, ১১ জুলাই ২০১৯ বৃহস্পতিবার\nকলেজ পর্যায়ে ইসলামশিক্ষার বর্তমান অবস্থা হতাশাজনক। এর পেছনে কয়েকটি কারণ কাজ করছে। তা হলো, আগে সব বিভাগের শিক্ষার্থীরা ইসলামশিক্ষা নিতে পারত। এখন শুধু মানবিক বিভাগের শিক্ষার্থীরা ইসলামশিক্ষা নিতে পারে; তাও চতুর্থ বিষয় হিসেবে। প্রচলিত ধারণা, চতুর্থ বিষয় ততোটা গুরুত্বপূর্ণ নয়।\nঅথচ অসততা ও চারিত্রিক অধঃপতনের যে মহামারি সমাজে দেখা যাচ্ছে, ইসলামশিক্ষার মাধ্যমে তার আরোগ্য সম্ভব। কাজেই সব বিভাগের শিক্ষার্থী যেন ইসলামশিক্ষা নিতে পারে সেই সুযোগ থাকা জরুরি। ইসলামশিক্ষার মানবণ্টনও বিষয়টির প্রতি শিক্ষার্থীদের অনাগ্রহের একটি কারণ। ইসলামশিক্ষা ছাড়া অন্য ঐচ্ছিক বিষয়ে ব্যবহারিক আছে। নির্ধারিত নম্বরও আছে।\nব্যবহারিক ক্লাসের নম্বর সহজসাধ্য হওয়ায় শিক্ষার্থীরা ইসলামশিক্ষা না নিয়ে অন্য বিষয় নিচ্ছে। এতে শিক্ষার্থীরাও ক্ষতিগ্রস্ত হচ্ছে। এতে যে বিষয়টি তারা তৃতীয় থেকে দশম শ্রেণি পর্যন্ত পড়ল, তা কলেজে নিতে পারছে না। কলেজে ইসলামশিক্ষার সিলেবাসে আগে বিশ্বনবী (স) বিষয়ক অধ্যায় ছিল, এখন নেই। অধ্যায়টি ফিরিয়ে আনা প্রয়োজন। কলেজ পর্যায়ে ইসলামশিক্ষাকে ফলপ্রসূ করতে আমার দুটি প্রস্তাব—এক. বিষয়টি সব বিভাগের জন্য উন্মুক্ত করে দেওয়া। দুই. ব্যবহারিকের ব্যবস্থা করা। ব্যবহারিক শুধু নম্বরের জন্য নয়, শিক্ষার্থীদের হাতে-কলমে ইসলামের মৌলিক বিষয়গুলো শিখিয়ে দেওয়ার জন্যও প্রয়োজন।\nইসলামিক স্টাডিজ বিভাগ, কাপাসিয়া ডিগ্রি কলেজ, গাজীপুর


সাতক্ষীরায় স্বাস্থ্য খাতে অনিয়ম ॥ ২৩ এপ্রিল সিভিল সার্জন অফিস ঘেরাও - ডেইলি সাতক্ষীরা\nHome » সাতক্ষীরায় স্বাস্থ্য খাতে অনিয়ম ॥ ২৩ এপ্রিল সিভিল সার্জন অফিস ঘেরাও\nএপ্রি ২০, ২০১৯0মন্তব্য 167 ভিউ\nনিজস্ব প্রতিবেদক : সাতক্ষীরা সদর হাসপাতালের ১৮ কোটি টাকার চিকিৎসা সরঞ্জাম দরপত্র আহবান ও সরবরাহে অনিয়ম ও দূর্ণীতির অভিযোগে সিভিল সার্জন অফিস ঘেরাও ও প্রধানমন্ত্রী বরাবর স্মারকলিপি পেশের কর্মসুচি গ্রহণ করা হয়েছে। শনিবার সকাল ১১টায় সাতক্ষীরা প্রেসক্লাবের স.ম আলাউদ্দিন মিলনায়তনে নাগরিক মঞ্চ আয়োজিত এক মত বিনিময় সভায় এ সিদ্ধান্ত গ্রহণ করা হয়।\nসাতক্ষীরা জেলা আইনজীবী সমিতির সাবেক সাধারণ সম্পাদক ও জজ কোর্টের সাবেক পিপি অ্যাড. ওসমান গণি’র সভাপতিত্বে সভায় বক্তব্য দেন প্রেসক্লাবের সাধারণ সম্পাদক মমতাজ আহম্মেদ বাপ্পি, সাতক্ষীরা নাগরিক মঞ্চের আহবায়ক অ্যাড. ফাহিমুল হক কিসলু, সাংবাদিক হাফিজুর রহমান মাসুম, জাসদ নেতা ওবায়দুস সুলতান বাবলু, প্রথম আলোর স্টাফ রিপোর্টার কল্যাণ ব্যাণার্জী, মানবাধিকার কর্মী সাংবাদিক রঘুনাথ খাঁ, অ্যাড. আজাহারুল ইসলাম, জাসদ নেতা সুধাংশু শেখর সরকার, সাবেক অধ্যক্ষ মুক্তিযোদ্ধা সুভাষ সরকার, সাংবাদিক এম জিল্লুর রহমান, অ্যাড. খগেন্দ্র নাথ ঘোষ, বাসদ নেতা নিত্যানন্দ সরকার, মশিউর রহমান পলাশ, অ্যাড. সালাউদ্দিন ইকবাল লোদী প্রমুখ।\nবক্তারা বলেন, ২০১৭-২০১৮ এবং ২০১৮-২০১৯ অর্থ বছরে সাতক্ষীরা সদর হাসপাতালে চিকিৎসা সরঞ্জাম কেনার জন্য ১৮ কোটির বেশি টাকা বরাদ্দ করা হলেও টেণ্ডারে উল্লেখিত জিনিসপত্রের মূল্য প্রকৃত মূল্য অপেক্ষা কয়েক গুণ বেশি দেখানো হয়েছে। এ ছাড়া হাসপাতালের আইসিইউ না থাকার পরও আড়াই কোটি টাকা মূল্যে তিনটি ভেন্টিলেশন মেশিন কেনা হয়েছে। প্রয়োজন অতিরিক্ত ছয়টি প্রটেবল এক্সরে মেশিন, চারটি আল্ট্রাসনোগ্রাম মেশিন ও দু’টি জেনারেল এনেসথেসিয়া মেশিন কেনা হয়েছে। উপরন্তু মালামাল সরবরাহ করা না হলেও মালামাল বুঝিয়া পাওয়ার ভুয়া কাগজপত্রের মাধ্যমে সংশ্লিষ্ট ঠিকাদরারকে সাত মাস আগে টাকা পরিশোধ করা হয়েছে। এ অনিয়ম ও দূর্ণীতির সঙ্গে জড়িতদের খুঁজে বের করে আইনের আওতায় আনতে হবে। এ ঘটনায় নাগরিক মঞ্চ শহরের বিভিন্ন প্রান্তে পথসভা, মতবিনিময় সভার পাশপাশি আগামি ২৩ এপ্রিল মঙ্গলবার সকাল ১০টায় সাধারণ মানুষকে সঙ্গে নিয়ে সিভিল সার্জন অফিস ঘেরাও করা হবে। পরে তারা জেলা প্রশাসকের মাধ্যমে প্রধানমন্ত্রী, স্বাস্থ্যমন্ত্রী, দুদক চেয়ারম্যান ও স্বাস্থ্য মন্ত্রণালয় সম্পর্কিত স্থায়ী কমিটির চেয়ারম্যান বরাবর স্মারকলিপি পেশ করা হবে।


রাশিয়ার গুপ্তচরকে হত্যার চেষ্টায় 'নার্ভ এজেন্ট' রাসায়নিক প্রয়োগে তোলপাড় | Russian spy: Police seek to identify nerve agent source - Bengali Oneindia\n24 min ago কৃষক তাণ্ডবের পর সন্ধ্যারাত পর্যন্ত আটকে রইলেন প্রজাতন্ত্র দিবসে আসা শিল্পীরা\n39 min ago রাজীবকে ফোন তৃণমূল শীর্ষ নেতৃত্বের! সমস্যার সমাধানে নির্ধারিত হয়ে গেল দিনক্ষণ\nUpdated: Thu, Mar 8, 2018, 17:19 [IST]\nসাবেক রুশ গোয়েন্দা সের্গেই স্ক্রিপাল এবং তার মেয়েকে হত্যার চেষ্টায় স্নায়ুকে আঘাতকারী রাসায়নিক ব্যবহার করা হয়েছে\nব্রিটেনের পুলিশ বলছে, একজন সাবেক রুশ গোয়েন্দা সের্গেই স্ক্রিপাল এবং তার মেয়েকে হত্যার চেষ্টায় স্নায়ুকে আঘাতকারী রাসায়নিক ব্যবহার করা হয়েছে।\nঐ রুশ গোয়েন্দা এবং তার মেয়েকে রোববার একটি পার্কে অচেতন অবস্থায় উদ্ধার করা হয়।\nতাদের উদ্ধারে যাওয়া একজন পুলিশ কর্মকর্তা এখন গুরুতরভাবে অসুস্থ হয়ে পড়েছেন।\nনার্ভ এজেন্ট কী?\nনার্ভ এজেন্ট হচ্ছে উচ্চ-ক্ষমতাসম্পন্ন বিষাক্ত রাসায়নিক যা স্নায়ুতন্ত্রকে বিকল বা অকার্যকর করে দিতে পারে এবং দৈহিক কর্মক্ষমতা বন্ধ হয়ে যেতে পারে।\nসাধারণভাবে মুখ অথবা নাক দিয়ে এই রাসায়নিক দেহে প্রবেশ করানো হয় কিন্তু চোখ বা ত্বক তা শোষণ করতে পারে।\n'বিষয়টি অনেক বড় একটি ঘটনা হিসেবে দেখা হচ্ছে'\nকাউন্টার টেররিজম পুলিশিং ইউনিটের প্রধান মার্ক রাউলি বলেছেন সরকারি বিজ্ঞানীরা শনাক্ত করেছেন যে তাদের ক্ষেত্রে নার্ভ এজেন্ট ব্যবহার করা হয়েছে।\nতবে এ পর্যায়ে তারা খবরটিকে উন্মুক্ত করতে চাননা। তিনি জানান, বিষয়টি অনেক বড় একটি ঘটনা হিসেবে দেখা হচ্ছে যেখানে 'হত্যা চেষ্টার' সন্দেহ করা হচ্ছে ।\n২০০৬ সালে রাশিয়ার আরেকজন গুপ্তচর আলেকজান্ডার লিটভিনেঙ্কোকে বিষাক্ত রাসায়নিক প্রয়োগে হত্যা করা হয়েছিল লন্ডনে।\nনার্ভ এজেন্ট সাধারণভাবে ক্রিমিনাল গ্যাং বা সন্ত্রাসী গ্রুপগুলো তৈরি করতে পারে তেমনটি নয়। বিশেষ গবেষণাগারে সরকারি নিয়ন্ত্রণে এই রাসায়নিক উৎপাদন করা হয়। এখন এর অবশ্যম্ভাবী সন্দেহ পড়বে রাশিয়ার দিকে। কারণ তাদের শত্রুদের বিষ প্রয়োগে হত্যার রেকর্ড আছে শুধু তাই নয়, সের্গেই স্কিপ্রাল-এর ঘটনার সাথে অন্য মোটিফও আছে।\nরাশিয়ার একজন সামরিক গোয়েন্দা হিসেবে নিজেরে দেশের সাথে বিশ্বাসঘাতকতা করে তিনি এমআইসিক্সকে তথ্য দিতেন. ইউরোপে রাশিয়ার এজেন্টদের সম্পর্কে। বিশ্বাসঘাতকদের হত্যার বিষয়ে রাশিয়ার প্রেসিডেন্ট ভ্লাদিমির পুতিন অতীতের এমন ইঙ্গিতও রয়েছে ।\nযদিও মি স্ক্রিপাল যখন ব্রিটেনে আটবছর ধরে বসবাস করছিলেন তেমন সময় কেন তাকে হামলার শিকার হতে হল সে প্রশ্নও রয়েছে।\nসেইদিন দুপুরে সিটি সেন্টারে যারা ছিলেন তাদের প্রত্যেককে জিজ্ঞাসাবাদ করবে পুলিশ। যারা বিশেষ করে জিযযিতে খেয়েছেন কিংবা পান করেছেন তাদের কথা শুনবেন। তার এবং তার\nপাঁচদিন আগে যে দোকানে ৬৬বছর বয়সী মি. স্ক্রিপাল এবং তার ৩৩ বছর-বয়সী মেয়ে পড়ে গিয়েছিলেন সেখানকার সিসিটিভি ফুটেজ জব্দ করা হয়েছে।\nমিস্টার রাউলি জানান, কয়েকশো গোয়েন্দা, ফরেনসিক বিশেষজ্ঞ, বিশ্লেষক এবং গোয়েন্দা কর্মকর্তারা তদন্ত করছেন। তবে এর তদন্ত শেষ হতে আরও কদিন লেগে যাবে।\nrussia spy murder police bbc bengali রাশিয়া গুপ্তচর পুলিশ বিবিসি বাংলা


দু'মাসের জন্য হেভি ওয়াটার ও সমৃদ্ধ ইউরেনিয়াম বিক্রি বন্ধ রাখবে ইরান\nইরান দুই মাসের জন্য তাদের সমৃদ্ধ ইউরেনিয়াম এবং হেভি ওয়াটার বিক্রি বন্ধ রাখবে বলে ঘোষণা করছে। ইরানের প্রেসিডেন্ট ড. হাসান রুহানি বলেছেন, পরমাণু সমঝোতা থেকে মার্কিন যুক্তরাষ্ট্রের বেরিয়ে যাবার প্রথম বার্ষিকী উপলক্ষে আজ (৮ মে) চুক্তির অন্য পক্ষগুলোকে এই সিদ্ধান্তের কথা জানিয়ে দেওয়া হয়েছে।\nযুক্তরাষ্ট্র পরমাণু সমঝোতা থেকে একতরফাভাবে বেরিয়ে গিয়ে নিরাপত্তা পরিষদের ২২৩১ নম্বর প্রস্তাবকে পদদলিত করেছে। তারই বার্ষিকীতে ইরান পরমাণু সমঝোতার কিছু কিছু প্রতিশ্রুতি বাস্তবায়ন করা থেকে বিরত থাকার ঘোষণা দিলো।\nসমৃদ্ধ ইউরেনিয়াম এবং উৎপাদিত হেভি ওয়াটার কারো কাছে বিক্রি করা হবে না বলে দেয়া ঘোষণা তারই বাস্তবায়ন। ৬০ দিনের মধ্যে পরমাণু সমঝোতা জয়েন্ট কম্প্রিহেনসিভ প্ল্যান অব অ্যাকশন বা জেসিপিওএ’র অপর পক্ষগুলোকে আলোচনার টেবিলে আসার আহ্বান জানানো হয়েছে।\nআলোচনায় যদি কোনো ফলপ্রসু সিদ্ধান্ত গৃহীত না হয়, বিশেষ করে তেল ও ব্যাংকিং খাতে ইরানের স্বার্থ পূর্বাবস্থায় ফিরিয়ে নেয়া না হয় তাহলে ইরানের পক্ষ থেকে আরও দুটি পদক্ষেপ নেয়া হবে বলে ঘোষণা করা হয়েছে। প্রেসিডেন্ট রুহানি আরও বলেন-\n“৬০ দিনের মধ্যে ইতিবাচক সিদ্ধান্ত গ্রহণ করার মাধ্যমে আমাদের স্বার্থ নিশ্চিত করা না হলে আমরা পরমাণু সমঝোতার পূর্ববর্তী অবস্থানে ফিরে যাবো।”\nআরাক হেভি ওয়াটার রিঅ্যাক্টরকে পরিপূর্ণতা দেওয়ার কাজও শুরু করা হবে বলে তিনি ঘোষণা করেন। ইউরেনিয়াম সমৃদ্ধকরণের মাত্রা আর সীমাবদ্ধ রাখা হবে না বলেও সাফ জানিয়ে দিয়েছেন প্রেসিডেন্ট রুহানি। ইউরোপীয় দেশগুলো পরমাণু সমঝোতা বাস্তবায়নের কথা মুখে বললেও প্রকৃতপক্ষে তাদের পক্ষ থেকে কার্যকর কোনো পদক্ষেপ নেওয়া হয় নি।\nপ্রতিবেদক- নাসির মাহমুদ, ইরান\nTagged ইউরেনিয়াম, ইরান, পরমাণু, বিক্রি বন্ধ\n‘যাযাবর চোখে ইরান’- আলোকচিত্রী এটিএম মোনেমুল হকের ল্যান্ডস্কেপ\nPosted on আগস্ট ১৫, ২০১৭ আগস্ট ১৫, ২০১৭ Author Probash Kotha\nফটোগ্রাফি মানে আলোকচিত্র।অর্থাৎ আলো দিয়ে আঁকা সময়ের চিত্র।চিত্রকর যা রঙ আর তুলি দিয়ে আঁকেন, ফটোগ্রাফার তা আঁকেন আলো দিয়ে।সে কারণে ফটোগ্রাফি একটি শিল্প।শিল্পী তার নিজস্ব অভিজ্ঞতা, দৃষ্টিভঙ্গি, কাল-প্রবণতা ইত্যাদি অপর মনে সংক্রমিত করেন।কবিরাও তাই করেন।এই অর্থে ফটোগ্রাফিকে আমার কাছে মনে হয় সচিত্র কবিতা।এ কথা অবশ্য আলোকচিত্র শিল্পীর ক্ষেত্রেই প্রযোজ্য, ফটোজার্নালিস্টের ক্ষেত্রে নয়। ফটোজার্নালিস্টের পেশাগত দায়িত্ব […]\nবদলে ফেলা হলো ইরানের মুদ্রার নাম\nইরানের মুদ্রা ‘রিয়াল’ এর নাম পরিবর্তনের সিদ্ধান্ত নিয়েছে দেশটির সরকার। নতুন ঘোষণা অনুযায়ী, রিয়ালের নাম বদলে ‘তুমান’ রাখা হয়েছে।একই সাথে ইরানের ব্যাংক নোট থেকে চার শূন্য বাদ দেওয়ারও সিদ্ধান্ত নেওয়া হয়েছে। গতকাল বুধবার ইরানের মন্ত্রিসভার বৈঠকে কেন্দ্রীয় ব্যাংকের নাম বদল সংক্রান্ত প্রস্তাবটি অনুমোদন করা হয়।এ সিদ্ধান্ত কার্যকর হলে এক লাখ রিয়ালের নোট হয়ে যাবে ১০ […]\nফেরেশতা ও পঙ্গু-প্রেম: পর্ব-০৭\nPosted on ডিসেম্বর ২৮, ২০১৭ Author Probash Kotha\n:হ্যালো! ক্যামেরাটা প্যান করা হলো জানালার বাইরে, টগবগে ঝরনার উচ্ছ্বলতায়। কয়েক মুহূর্তের জন্য সেখানে স্থির করা হলো। –হ্যালো…! কী খবর প্রেম কন্যার! প্রেমকন্যা নীরব। কলিগরা সেই শুরু থেকেই বিষয়টা নিয়ে মজা করে যাচ্ছে। কোনো পরামর্শ কিংবা সমাধানের কোনো পথ দেখাচ্ছে না। কেবলই ঠাট্টা–মশকরা–ইয়ার্কি ফাজলামি করে যাচ্ছে। নার্সের একদম ভালো লাগছে না তাদের এসব হাসি ঠাট্টা। নার্সের নীরবতা […]\nজে এন্ড পি কোম্পানিতে কর্মরত সৌদি প্রবাসীদের জন্য জরুরী বিজ্ঞপ্তি


বার্ড ফ্লু মানব শরীরে সংক্রমিত হওয়ার খবর মিলল চিনে, Bird flu infection in the human body has been reported in China - Bengali Oneindia\nচিনের পর এবার আমেরিকায় প্রথম বার্ড ফ্লু এইচ৫ এর সংক্রমণ\nচিনে আতঙ্ক ছড়িয়েছে H3N8 ভাইরাস! বার্ড ফ্লুর এই স্ট্রেনটি ঠিক কী?\nবার্ড ফ্লু–এর আতঙ্ক ছড়ালো বিহারের সুপল জেলায়, রহস্যজনক মৃত্যু একাধিক পাখির\nকরোনা কমলেও মহারাষ্ট্রে চিন্তা বাড়াচ্ছে বার্ড ফ্লু\nচিন্তা বাড়িয়ে এবার কেরলে হানা দিল বার্ড ফ্লু\nবছরের প্রথম বার্ড ফ্লুয়ে মৃত্যু ভারতে, H5N1-র বলি ১১ বছরের বালক\n29 min ago হিন্দির মতোই স্বীকৃতি দেওয়া হোক তামিল ভাষাকেও! মোদীর পাশে দাঁড়িয়েই দাবি জানালেন মুখ্যমন্ত্রী\nবার্ড ফ্লু মানব শরীরে সংক্রমিত হওয়ার খবর মিলল চিনে\n| Published: April 27 2022, 13:17 [IST]\n২০১৯ এর শেষ লগ্নে চিনে, বাদুড় এবং ওই জাতীয় প্রাণীর শরীর থেকে মানব শরীরে ছড়িয়ে পড়েছিল নভেল করোনা ভাইরাস। এরপর প্রায় আড়াই বছর সময় পেরোলেও এখনও করোনার ভয়াল গ্রাস থেকে মুক্ত নয় বিশ্ব৷ এখনও প্রতিদিন কয়েক হাজার মানুষের মৃত্যুর কারণ হচ্ছে করোনা ভাইরাস৷ নতুন নতুন রূপে ফিরে এসে কার্যত মানব সভ্যতাকে চ্যালেঞ্জ জানাচ্ছে চিনে জন্ম নেওয়া এই ভাইরাস৷\nকরোনা নয় এবার ভয় চিনে বার্ড ফ্লু নিয়ে!\nতবে এবার করোনা হয়, নতুন আরও একটি আশঙ্কার কথা বলছে চিন! সংবাদমাধ্যমের খবর এই প্রথমবার বার্ড ফ্লু-র মতো একটি ভাইরাসের সংক্রমণ লক্ষ্য করা গিয়েছে মানব শরীরে, এবং এবারের সংক্রমণের স্থান সেই চিন৷ স্বাভাবিকভাবেই নতুন করে দুশ্চিন্তা তৈরি হয়েছে বিশেষজ্ঞদের মনে৷ কারণ সারা বিশ্ব জুড়ে প্রতিবছর কয়েক লক্ষ পাখির মৃত্যুর কারণ হয় এই বার্ড ফ্লু ভাইরাসটি!\nকরোনার খোঁজ মিলেছিল উহানে, বার্ড ফ্লু-র খবর মিলল হেনানে!\nচিন দেশের হেনান প্রদেশে বার্ড ফ্লু-এর(এইচ৩এন৮) স্ট্রেনটিমপ্রথম মানব শরীরে সংক্রমণ খোঁজ মিলেছে৷ মঙ্গলবার চিনের সংবাদমাধ্যমের প্রতিবেদনে এই বিষয়টি বলা হয়েছে! চিনের ন্যাশনাল হেলথ কমিশন (এনএইচসি) একটি বিবৃতি দিয়ে এই নতুন সংক্রমনের কথা ঘোষণা করেছে! চিনের স্বাস্থ্যমন্ত্রকের পক্ষ থেকে জানানো হয়েছে এই বার্ড ফ্লু ভাইরাসটি মানুষের শরীরে সংক্রমিত হওয়ার ঝুঁকি কম। চিনে একটি চার বছরের শিশুর শরীরে জ্বরসহ বেশ কিছু উপসর্গ দেখা দেওয়ার পর পরীক্ষায় দেখা গিয়েছে যে সে বার্ড ফ্লুর (H3N8) স্ট্রেনটিতে সংক্রমিত হয়েছে! যদিও চিনের পক্ষ থেকে বলা হয়েছে কিছু উপসর্গ থাকলেও যে শিশুটি মোটামুটিভাবে সুস্থ রয়েছে৷\nচার বছরের শিশু সংক্রমিত বার্ড ফ্লু-তে!\nচিনের সংবাদমাধ্যম আরও জানিয়েছে, শিশুটি তার বাড়িতে পোষা মুরগি এবং কাকের সংস্পর্শে ছিল। স্বাস্থ্য কমিশন বলেছে যে এইচ৩এন৮ এর আগে ঘোড়া, কুকুর, পাখি এবং সীলের মধ্যে সনাক্ত করা গিয়েছে৷ তবে এর আগে এইচ৩এন৮ ভাইরাসটি মানুষকে সংক্রনিত করছে এরকম কোনও রিপোর্ট হয়নি! এতদিন মনে করা হত মানুষকে সংক্রামিত করার ক্ষমতা নেই বার্ড ফ্লুর! তবে কিভাবে কোন পরিবর্তনে এই ভাইরাস মানব শরীরে ছড়িয়ে পড়ছে তা নিয়ে গবেষণার কথা বলেছে চিন৷ যদিও এই ভাইরাসটির মহামারীর হয়ে ওঠার ঝুঁকি কম বলে দাবি করেছে চিন!\nbird flu china coronavirus omicron বার্ড ফ্লু ওমিক্রন করোনা ভাইরাস\nBird flu infection in the human body has been reported in China\nStory first published: Wednesday, April 27, 2022, 13:17 [IST]


আর মিলবে না আধার কার্ডের রি-প্রিন্ট পরিষেবা! জানিয়ে দিল UIDAI -\nপরিবর্তে PVC আধার কার্ডের জন্য আবেদন করা যাবে বলে জানিয়েছে UIDAI ।\nAadhar Card, PVC Aadhar Card, UIDAI\nআধার কর্তৃপক্ষের ঘোষণা অনুযায়ী বন্ধ হচ্ছে আধার কার্ডের রিুপ্রিন্ট। অর্থাত্ এবার থেকে নতুন রিপ্রিন্ট মিলবে না আধার কার্ডের। UIDAI-এর ওয়েবসাইটে এবার থেকে আধার কার্ড রিপ্রিন্ট সংক্রান্ত কোনও অপশন মিলবে না।\nএ বিষয়ে ঘোষণা করে টুইটারে টুইট-ও করেছে UIDAI । দেখুন সেই টুইট :\n@UIDAI can I reprint my aadhar letter? I don't see any option in website.\n— Bhavesh Patel (@bpatel_04) May 17, 2021\nএর পরিবর্তে PVC আধার কার্ডের জন্য আবেদন করা যাবে বলে জানিয়েছে UIDAI । অনেকটা এটিএম বা প্যান কার্ডের মতো মেটিরিয়ালের তৈরী আধার কার্ড মিলবে এভাবে। সেটি সাধারণ আধার কার্ডের তুলনায় অনেক বেশি টেকসই হবে। এছাড়া কেই চাইবে ফ্লেক্সিবেল পেপারেও e-Aadhar-এর প্রিন্ট করাতে পারেন।\nএছাড়া এই PVC আধার কার্ড অনেক বেশি সুরক্ষিতও বটে। কারণ এতে থাকে বিশেষ হলোগ্রাম, প্যাটার্ন, ঘোস্ট ইমেজ এবং মাইক্রোটেক্ট। ফলে ডুপ্লিকেট করে জালিয়াতি হওয়ার সম্ভাবনা কম।\nআর পিভিসি হওয়ায় এটি ওয়াটার-প্রুফ-ও। বৃষ্টির সময়ে পকেটে থাকা আধার কার্ড ভিজে নষ্ট হওয়ার ভয়ও আর থাকবে না।\nআরও পড়ুন: Battlegrounds Mobile India-র প্রি-রেজিস্ট্রেশন আজ থেকে শুরু, জেনে নিন কীভাবে করবেন\nসেই সঙ্গে জেনে নিন নবজাতকের আধার কার্ডের জন্য কীভাবে আবেদন করবেন?\nUIDAI-এর একটি টুইটে বলা হয়েছে, ‘পাঁচ বছরের কম বয়সি শিশুরা একটি নীল রঙের বাল আধার কার্ড পাবেন। তবে পাঁচ বছর পেরিয়ে গেলে সেই কার্ড অচল হয়ে যাবে। তখন বায়োমেট্রিক আপডেট করতে হবে।’ তবে পাঁচ বছর বয়সেও ছবি তোলার বিষয় নেই। শিশুটি যখন বড় হয়ে ১৫ বছর বয়স হবে, তখনই ছবি তুলে আধার আপডেট করতে হবে।\nUIDAI-এর অফিসিয়াল ওয়েবসাইট খুলুন – uidai.gov.in\nAadhaar Card Registration’- লিঙ্কে ক্লিক করুন।\nশিশুর নাম, অভিভাবকের নম্বর, ই-মেল অ্যাড্রেস ইত্যাদি ভরুন।\n‘Fix Appointment’ ট্যাবে ক্লিক করুন।\nনবজাতকের আধার রেজিস্ট্রেশনের তারিখ শিডিউল করুন।\nনিকটতম আধার এনরোলমেন্ট সেন্টারটি সিলেক্ট করুন।\nআরও পড়ুন: ফোনে তাড়াতাড়ি চার্জ শেষ হয়ে যাচ্ছে? জেনে নিন মুক্তির সহজ উপায়